
CUVÂNT ÎNAINTE 

Istoria Austriei nu este un subiect dintre cele mai 
familiare cititorului român, fie el şi inițiat în aventura 
culturală proprie de sute de ani spațiului central-european. 
Pentru noi, Austria reprezintă doar ceea ce manualele de 
şcoală ne-au informat că ar fi: Habsburgii, dualismul 
austro-ungar, pe care suntem adesea tentaţi să-l judecăm 
cu asprime, Mozart şi, ca urmare a unei mode apărute 
târziu - dovadă a îndepărtării de o cultură ce ar trebui să 
ne fie mai aproape -, psihanaliza lui Freud. 

Cartea lui Jean Bérenger, unul dintre importanții 
specialişti francezi în istoria Europei danubiene, ne oferă o 
inițiere concisă şi bine structurată în cunoaşterea 
drumului pe care spațiul dintre Alpi, Carpaţi şi Dunăre l-a 
parcurs prin veacuri, de la o formaţiune neînsemnată din 
punct de vedere politic şi cultural la un „imperiu 
atotputernic, dar’ şi reversul besiiniiiUL destrămarea 
dureroasă - în etate naţionale care, omogene şau nu, cum 
crede autorul, nu au incetat să păstreze o anumită 
afinitate spirituală faţă de o istorie care fusese şi a lor. 
Sunt relevate astfel, pas cu pas, nu numai umbrele 
trecutului, dar şi explicații, azi mai necesare ca oricând, 
pentru evenimentele pe care le trăim, în încercarea, din ce 
în ce mai consistentă, de a edifica, conform altor principii, 
o federaţie europeană de care spiritul adormitei Austrii 
imperiale nu este deloc 

Pentru cititorul român de orice formaţie, lucrarea de 
faţă vine să ofere atât de necesara deschidere către 
cultura europeană de care avem cu toții nevoie. În cadrul 


acesteia, dintotdeauna, Austria a jucat, cum profesorul 
Bérenger o dovedeşte, un rol considerabil. Vom înțelege 
astfel poate mai bine nu numai locul Austriei în Europa - 
subiectul de căpetenie al cărţii -, dar propriul nostru 
destin istoric şi cultural ni se va contura mai Clar, prin 
comparaţie şi diferență. 

Radu Păun 

INTRODUCERE 

A scrie o istorie a Austriei este mai dificil decât s-ar 
putea crede, având în vedere că actuala Republica Austria 
nu există decât de la 12 noiembrie 1918, în urma dizolvării 
Imperiului Austro-ungar - ultimul avatar al monarhiei 
Habsburgilor în Europa Centrală. Crearea unui stat 
distinct de Reichul german a rezultat mai mult dintr-o 
situaţie impusă de puterile victorioase ale Antantei decât 
de voinţa celor interesaţi, chiar dacă, în limitele care-i 
fuseseră atribuite, noul stat corespundea provinciilor 
muntoase ale Sfântului Imperiu şi patrimoniului pe care 
Casa de Habsburg îl adunase la finele Evului Mediu în 
zonele limitrofe meridionale şi orientale ale regatului 
Gefianiei. În consecinţă, nu poate fi vorba de istoria unui 
stat-naţiune, aşa cum publicul francez, influenţat de 
ideologia iacobină, obişnuieşte să-şi considere toţi vecinii. 

Vom prezenta aici mai degrabă istoria unui teritoriu, 
anume a ținuturilor alpine ocupate de timpuriu de popoare 
neolitice? apoi de celți şi de romani. Având în vedere 
marea ruptură pe care au marcat-o migrațiile, istoria 
societăţii austriece începe cu adevărat abia în epoca 
carolingiană. În trei veacuri, dinastia de Babenberg avea 
să facă diiili-u ittă reif modestă a Imperiului franc un 
principat prosper, de limbă şi populaţie germanice profund 
impreep 

1 Unitate militar-politică specifică organizării statului 
carolingian, destinată apărării zonelor de frontieră. 

nate de tradiţia creştină. După 1273, Habsburgii vor 


profita de funcţia lor regală pentru a se implanta durabil în 
regiune şi a unifica diferitele provincii care se vor 
identifica cu Austria, lăsând pe seama nobilimii controlul 
asupra administraţiei locale. În secolul al XV-lea, Frederic 
al III-lea şi Maximilian I, printr-o politică matrimonială 
abilă, vor pregăti constituirea de către Carol Quintul a 
unui adevărat imperiu şi formarea monarhiei austriece. 
Aceasta avea să unească între 1526 şi 1918, în aceeaşi 
confederație, provinciile ereditare ale Casei de Austria, 
Boemia şi Ungaria. 

Austria nu a cunoscut desăvârşita sa strălucire decât 
după victoria de la Kahlenberg (1683), prin care a încetat 
să mai fie periferia lumii germanice, pentru a deveni 
nucleul monarhiei habsburgice. Viena, bastion al 
Contrareformei, a devenit, astfel, o metropolă barocă, în 
măsura în care triumful aşa-numitei Pietas Austriacă a 
produs o Austrie catolică unde chiar iluminismul 
[Aufklărung) prezintă trăsături originale. Leopold al II-lea 
(1790 - 1792) s-a dovedit, după Maria Thereza şi Joseph al 
Il-lea, ultimul dintre monarhii luminaţi care, fiecare în 
propriul lui stil, au contribuit la prosperitatea ţării. 

Domnia lui Francisc al Il-lea a transformat însă 
Austria în bastionul contrarevoluţiei, un rol de mare putere 
conservatoare pe care avea să-l joace până în 1860. Dacă 
Revoluţia de la 1848 a suprimat regimul seniorial şi a 
permis reorganizarea statului, ea a pus în discuţie, pe de 
altă parte însăşi existenţa Imptinului. În 1866, Prusia a 
înlăturat Casa de Habsburg din Confederaţia Germană, iar 
Piemontul a înfăptuit unitatea Italiei prin anexarea 
provinciilor Italiene (Milano în 1859 şi Veneţia în 1866). In 
replică, Franz Joseph a reorganizat imperiul sprijinindu-se 
pe liberalii din Austria 1 Ungaria. Compromisul din 1667 a 
permis un remarcabil avânt economic şi o efervescenţă 
culturală comparabile cu acelea pe care Monarhia le 
cunoscuse în Secolul Luminilor. Viena sfârşitului de secol 


devenea o adevărată metropolă europeană. Astfel, 
monarhia austro-ungară care nu fusese niciodată o 
„închisoare a popoarelor”, se dovedea fidelă vocației sale: 
aceea de a face să vieţuiască în pace, prosperitate şi 
diversitate naţionalităţi care nu s-ar fi putut împlini în 
cadrul unui stat naţional. 

În încercarea de a rezolva prin forţă problema sârbă 
şi, în general, chestiunea mai largă, dar până la urmă 
marginală, a slavilor de sud, Franz Joseph a semnat totuşi, 
în iulie 1914, condamnarea la moarte a unei puteri care nu 
putea susţine un război total şi de lungă durată. Antanta, 
însuşindu-şi principiile lui Wilson, condamna astfel pe 
germanii din Austria la întemeierea unui stat mic de 6, 5 
milioane de locuitori, stat pe care niciun spirit serios nu-l 
vedea capabil de supravieţuire. Asta explică de ce, în 1938, 
anexarea Austriei nu a determinat aproape niciun fel de 
protest al aliaţilor, preocupaţi de o politică de destindere şi 
foarte mulţumiţi de a fi cumpărat, cu preţul acestei laşităţi, 
bunele oficii ale lui Hitler. 

Anschluss-ul va duce totuşi la o rapidă manifestare a 
conştiinţei naționale printre austrieci, ceea ce a 
determinat marile puteri să decidă, încă din 1943, 
restaurarea Republicii Austria. În toate domeniile, A Doua 
Republică se diferenţia de Prima. Socialiştii şi populiştii au 
cooperat, apoi, începând din 1966, şi-au alternat prezenţa 
la guvernare, iar cetăţenii au ştiut să profite de Cele 30 de 
Glorioase şi conştiinţa naţională austriacă a început să se 
afirme. Astfel, istoria „naţiunii austriece” se dovedeşte 
încă şi mai scurtă decât aceea a unui stat austriac 
Independent. 

Prezentăm, prin urmare, cititorului istoria germanilor 
din Austria, aceea a ținuturilor alpine şi a Vienei, capitala 
unui mare imperiu şi a unei vaste arii culturale, oraş care, 
în mai multe rânduri, a jucat rolul unei mari metropole 
europene. În perioada 1526 - 1918, ar fi absurd să nu 


înfăţişăm provinciile ereditare ale Casei de Habsburg în 
contextul lor multinațional (raporturile cu alte provincii ale 
monarhiei), internaţional (politica externă a Habsburgilor) 
sau germanic (raporturile cu Reichul). În fine, în limitele 
pe care colecţia le oferă, vom încerca să schiţăm evoluţia 
religioasă, culturală şi economică a Austriei până către 
1980. 

Capitolul I 

DE LA ORIOIPil PÂNĂ LA 

ASCENSIUNEA HABSBURGILOR 

Primele locuiri 

Săpăturile arheologice arată că regiunea a fost 
locuită încă din paleolitic (grotele de la Mixmitz, în Stiria), 
iar descoperirile făcute în Austria Superioară ne 
informează că oamenii au construit locuinţe lacustre pe 
Mondsee cu 3500 de ani î.Hr. Între 800 şi 400 î.Hr. se 
situează epoca de înflorire a civilizaţiei Hallstatt în Austria 
Superioară, bazată pe exploatarea salinelor şi comerţul cu 
sare ce demonstrează proporţii nebănuite până acum. 
Oamenii din Hallstatt aparţineau populațiilor veneto-ilire 
care-şi întinseseră dominaţia în toată Europa Centrală şi în 
Italia de Nord, lăsând urme perene în toponimie 
(Carnuntum, Noricum, în limba latină, Karawanken în 
germană). Către anul 400 î.Hr, ei vor fi înlăturați de celții 
care invadaseră Valea Radului pentru a ajunge în zona 
Alpilor Austrieci, în vreme ce populaţiile locale se refugiau 
în Vorariberg şi în Tirolul de Nord. Celţii au lăsat şi ei 
urme durabile în toponimie (Dunărea şi Innul, spre 
exemplu) t, au întemeiat numeroase aşezări importante 
(Bregenz, Wels, Viena), au pus în valoare resursele miniere 
şi au stabilit relaţii comerciale cu grecii, etruscii şi 
popoarele din Nord, pe calea Moravei şi a Oderului, 
dezvoltând comerţul de chihlimbar, iniţiat deja de către 
iliri. Primul recul al celților se înregistrează la începutul 


1 Autorul se referă la pronunția germană curentă. 


erei noastre: către anul 60 î.Hr., celții din Boemia se 
instalează în regiunea  transdanubiană, abandonând 
teritoriul lor marcomanilor?, ce se vor dovedi vecini 
redutabili ai Imperiul Roman. 

Cucerirea romană va avea loc abia în vremea lui 
Augustus. După dezastrul de la Teutoburger Wald sau 
Pădurea Teutonică (anul 9 d.Hr.), romanii se vor instala 
temeinic la sudul Dunării, cedând triburilor germanice 
zona păduroasă din Austria Inferioară (Waldviertel). În 
Austria de azi. //mes-ul* era consolidat pe linia Dunării. 
Majoritatea provinciilor alpine şi bazinul vienez aveau să 
cunoască binefacerile păcii romane, în vremea căreia 
teritoriul actualei Austrii corespundea provinciilor 
Noricum, care îngloba zonele din Alpii Austrieci, Pannonia, 
împărțită de Traian în Pannonia Superior cu capitala la 
Vindobona (Viena), respectiv Pannonia Inferior, în fine, 
actualul Vorariberg făcea parte din Raetia, a cărei capitală 
era Augusta Vindelicorum (Augsburg). Provinciile erau 
divizate în civitates, romanii fondând şi cinci municipii de 
drept latin în Noricum. Treptat, organizarea urbanistică 
romană a contaminat-o ireversibil pe cea indigenă. 
Asimilarea s-a făcut prin intermediul oraşului [civitas), iar 
procesul de romanizare, lent şi progresiv, pare a se fi 
desăvârşit abia în secolul al III-lea. 

Prima grijă a romanilor a fost asigurarea securităţii 
frontierelor: la Vindobona a fost încartiruită Legiunea a X- 
a, iar la Carnuntum Legiunea a XV-a în 177, marcomanii au 
reuşit să spargă frontiera danubiană, pătrunzând până la 

Aquileea. Pentru a compensa pierderile de populaţie 
provocate de invazii, împăratul Marcus Aurelius a făcut 
apel la coloni germani. 

La începutul secolului al IV-lea, Dioclețian a întărit 


2 Populaţie de origine germanică prezentă în regiunea Europei 
Centrale între secolul I î.Hr. și secolele II-I] d.Hr. 
3 Termenul latin care desemnează graniţa Imperiului Roman. 


capacitatea militară a regiunii prin crearea unei noi legiuni 
şi a unei flotile pe Dunăre. Marea persecuție anticreştină, 
întreprinsă în vremea sa, a făcut victime numeroase, între 
care cea mai ilustră a fost Sfântul Florian. Cu toate 
acestea, creştinismul nu a putut fi împiedicat să se 
dezvolte, în special după anul 313 (Edictul de la Milano) *. 
Fiecare oraş roman devenea reşedinţă episcopală, fapt 
întărit de numeroasele basilici şi necropole creştine scoase 
la lumină de săpăturile arheologice. Din punct de vedere 
militar însă, veacul al IV-lea a vădit vulnerabilitatea 
regiunilor de frontieră ale Imperiului, între care şi 
viitoarea Austrie, în faţa loviturilor în forţă ale popoarelor 
germanice situate dincolo de limes. 

Vreme de cinci veacuri, regiunea a fost teatrul unor 
profunde tulburări care nu au mai lăsat mare lucru din 
trecutul roman, afară de aşezări atestate arheologic, 
precum Carnuntum sau ruine integrate în noi aşezări 
(cazul Vienei). Barbarii care au ocupat teritoriul austriac 
erau în special de origine germanică antrenând şi mase de 
slavi şi, doar secundar, populaţii de stepă. In contact 
vreme de secole cu Imperiul Roman, germanii au trecut în 
slujba Romei mai întâi ca auxiliari”, apoi în calitate de 
coloni’, aşa încât, în veacul al V-lea, largi zone erau deja 
germanizate.  Bavarezii, veniți din stepele Rusiei 
Meridionale, au ocupat începând cu anul 570 regiunea 
tiroleză, o parte a Alpilor Austrieci şi valea Dunării. In 
secolul al VI-lea, Austria de azi era ocupată deja de 
germani, Boemia de slavi, avarii ocupau Câmpia Panonică, 
în vreme ce alte triburi slave - slovenii -, retrăgându-se din 


4 Act prin care Constantin cel Mare instituie toleranța religioasă în 
Imperiu, cu efecte vizibile mai ales in ce privește exercitarea cultului 
creștin. 

5 Calitate in care erau încadraţi în armata romană toţi cei care nu 
erau cetățeni romani, aliați. 

6 Lucrători agricoli cu statut semidependent. 


faţa valului avar, profitând de golul lăsat de populaţiile 
romanizate, se instalau în Carniolia şi în bazinul vienez. 

Marca Orientală în 791, Carol cel Mare încheia opera 
începută de ducele Bavariei şi Sfântul Bonifaciu, 
întreprinzând o campanie contra avarilor păgâni, pe care 
reuşea să-i învingă decisiv la 796. El transformă teritoriile 
cucerite într-o marcă a statului său şi distribuie domenii 
nobililor bavarezi, clerici sau laici, singurii capabili să 
repopuleze repede regiunea. Aceştia au instalat pe 
domeniile lor numeroşi ţărani servi, prin intermediul 
cărora populaţiile slave locale au fost rapid germanizate. 
Marca a fost organizată după modelul bavarez (împărţire 
în comitate, folosirea dreptului cutumiar bavarez) şi se afla 
sub autoritatea religioasă a episcopului de Passau; în 
paralel se înmulţeau bisericile şi mănăstirile. In 798, 
episcopia de Salzburg era ridicată la statut de scaun 
metropolitan, în vederea unei mai bune coordonări a 
operei de evanghelizare în teritoriu. Carol cel Mare poate 
fi, deci, considerat întemeietorul Austriei medievale, 
germanică prin limbă şi cultură, catolică prin religie, 
compozită prin populaţiile ce o locuiau (amestec de celți 
romanizați, bavarezi şi slavi germanizaţi). 

Marca Orientală a fost apoi invadată de unguri, 
stabiliţi în Câmpia Panonică de pe la 896. După victoria 
asupra acestora la Lechfeld (954), împăratul Otto I cel 
Mare” a recreat marca dându-i numele vechi germanic de 
Ostrarrichi, devenit apoi în germana modernă Osterreich, 
nume care se păstrează şi astăzi. Conducerea mărcii a fost 
încredinţată lui Liutpold, strămoşul familiei de Babenberg, 
care s-a instalat la Melk pentru a controla calea fluvială ce 
trecea prin Wachau şi ruta terestră din Wienerwald. El 
trebuia să apere provincia contra cehilor, instalaţi la nord, 
şi a ungurilor, stabiliţi la est. În anul 1002 a fost anexată 


7 Otto I cel Mare, împărat german (936-973), cel care reușește să 
reunifice fostul imperiu al lui Carol cel Mare. 


regiunea Vienei, iar în 1074 graniţele acesteia atingeau 
Leitha. 

Pe tot parcursul secolului al XI-lea, margraful nu era 
decât un mare senior între ceilalţi feudali laici sau 
ecleziastici, moştenitori de fiefuri dobândite în perioada 
carolingiană sau abaţi de mănăstiri fondate pentru a 
asigura defrişările, popularea şi îndeosebi creştinarea 
regiunii. Toţi aceştia făceau importante donaţii abației din 
Melk şi au fondat abaţiile din Klosterneuburg şi 
Heiligenkreuz. Ei au reuşit, astfel, să submineze 
autoritatea, până atunci considerabilă, a seniorilor laici. In 
luptele pentru investitură*, casa de Babenberg, care 
favorizase reforma gregoriană”, a susţinut Biserica şi pe 
Papă. Politica margrafului Leopold, cumnatul împăratului 
Henric al IV-lea, a contribuit la fundamentarea puterii 
austriece. Foarte popular, el a manifestat o deosebită 
devoțiune, drept pentru care Biserica l-a canonizat în 
1485; din 1665 a devenit patronul Austriei. In 1156, Henri 
Jasomirgott a obținut de la împăratul Frederic 
Barbarossa!" ridicarea mărcii la rang de ducat, precum şi 
privilegium minus (privilegiul minor), prin care se acorda 
Austriei un statut special în cadrul regatului Germaniei. El 
şi-a stabilit capitala la Viena, fondând şi mănăstirea zisă a 
scoţienilor | Schotten). 

În 1192, Leopold al V-lea obținea de la împăratul 
Henric al VI-lea, fiul lui Frederic Barbarossa, autoritatea 


8 Dispută politică și militară care opune Imperiului German Scaunul 
Pontifical în chestiunea dreptului de numire a episcopilor (secolele XI- 
XII). Se termină cu înfrângerea Imperiului și recunoașterea de către 
împăratul german a dreptului exclusiv al Papei de a numi și învesti 
episcopii. 

9 Iniţiativă de înnoire în Biserica Catolică, începută de Papa Grigore al 
VIl-lea (1073-1085); viza reorganizarea administrativă și doctrinară a 
Bisericii și a vieții monastice. 

10 împărat german, 1152-1190, promotor al politicii de cruciadă în 
Țara Sfântă. 


asupra Stiriei, declanşând astfel o politică de grupare a 
tinuturilor alpine sub autoritatea ducilor de Austria, proces 
încheiat în veacul al XIV-lea. În 1246, la moartea lui 
Frederic de Babenberg, familiile aristocratice locale, 
precum Puechheim sau Starhemberg, încetaseră deja să 
conteste politica ducilor, întemeiată acum pe un important 
domeniu funciar şi pe colaborarea cu Biserica. Dar 
evenimentul punea probleme de succesiune, având în 
vedere că ducele nu avea moştenitori. Cum, în paralel, 
vacanţa puterii regale în Germania lipsea Austria de un 
arbitru de necontestat, baronii austrieci şi regii vecini (ai 
Boemia şi Ungariei) s-au implicat într-o luptă pentru 
succesiune care va degenera în război civil cu grave 
consecinţe pentru Austria şi Stiria. Un moment se părea că 
cele două provincii aveau să fie anexate la Boemia lui 
Ottokar al II-lea Přzemyšl, pentru ca, în final, Casa de 
Habsburg să-şi impună propria autoritate. 

Vreme de trei secole, descendenţii lui Liutpold 
făcuseră dintr-o marcă pustie un principat prosper şi 
respectat, căci ducii Austriei avuseseră înţelepciunea de a 
nu participa la luptele politice care au uzat forţele regilor 
germani. La rândul lor, Habsburgii vor şti să urmeze 
această politică abilă. Cu alegerea lui Rudolf I de 
Habsburg ca rege al Germaniei, în 1273, Marca Orientală 
a cunoscut o nouă înflorire. La origine seniori în ţinuturile 
de limbă germană din Elveţia, Habsburgii au profitat de 
poziţia lor regală pentru a prelua patrimoniul casei de 
Babenberg şi a se implanta durabil în Austria şi în Stiria. 
Dar, chiar dacă victoria de la Durnkrut din 1278 a stabilit 
autoritatea lor asupra regiunii până în 1918, moartea 
tragică a lui Albert I de Habsburg, în 1306, i-a îndepărtat 
pentru un secol de la puterea regală şi i-a transformat, în 
veacul al XV-lea, în adunători de teritorii: ei creează, prin 
cumularea posesiunilor lor ereditare, echivalentul actualei 
Austrii. 


Formarea provinciilor ereditare 

Cucerirea de către Ottokar al Il-lea Pizemysl a 
Austriei Inferioare, Stiriei, Carinthiei şi regiunii Frâul a 
îngrijorat principii germani, aşa încât Rudolf de Habsburg 
a recurs la arme. Ottokar al II-lea, care a refuzat orice 
compromis, va fi învins şi ucis în bătălia de la Durnkrut, în 
Marchfeld, la 26 august 1278. Aşa a fost salvată Austria 
germanică care, în cazul înfrângerii lui Rudolf, ar fi fost 
încorporată într-un mare regat slav. Pe căi absolut legale, 
în 12862, Rudolf va dărui cu titlu de feudă Austria 
Inferioară fiului său Albert, Stiria lui Rudolf, celălalt fiu, iar 
Carinthia aliatului său, contele de Tirol. El şi-a stabilit 
reşedinţa la Viena, căreia i-a acordat statutul de oraş liber. 

Albert I de Habsburg, ales împărat al Sfântului 
Imperiu Roman de Neam Germanic, a fost asasinat de 
nepotul său, Ioan „Paricidul”, la 1 mai 1308, dar fiul său, 
Frederic, a ştiut să se facă acceptat de către supuşi, 
înmulţind numărul bisericilor şi al mănăstirilor. Albert al II- 
lea cel înţelept a fost pentru vasalii săi un principe al păcii, 
iar împăratul Ludovic de Bavaria i-a acordat ca feud 
Carinthia şi Carniolia (Tratatul de la Hagenau, 1330). Cum 
familia conților de Tirol s-a stins odată cu Meinhart al II- 
lea (1363), împăratul Carol al IV-lea de Luxemburg a dăruit 
Tirolul ginerelui său, Rudolf al IV-lea, fiul lui Albert al II-lea 
de Habsburg. Acesta, în vremea guvernării sale (1358 - 
1365), a luat trei măsuri inspirate de principiul 
suveranităţii teritoriale [dominium Austriae). El promulga 
la 1358 un privilegium majus (privilegiu major), în fapt un 
fals fabricat de cancelarul său, Johann von Platzheim, care 
venea în completarea privilegiului minor acordat cândva 
de Frederic Barbarossa. Prin acest act se stipula că 
împăratul nu avea nicio autoritate asupra Austriei. In 
continuare, Rudolf a lărgit libertăţile municipale şi a 
favorizat dezvoltarea Vienei, obţinând de la Papă crearea 
unui episcopat şi punând el însuşi prima piatră a catedralei 


Sfântului Ştefan. Chiar înainte de a muri, a fondat 
Universitatea din Viena după modelul celei din Praga, 
creată de socrul său în 1356. 

În 1368, Habsburgii au dobândit oraşul Freiburg 
(Brisgau), apoi Triestul (în 1382), iar cumpărarea 
comitatului Feldkirch în  Vorariberg le-a facilitat 
comunicațiile între patrimoniul pe care-l deţineau în zona 
renană şi cel din regiunea danubiană. Domeniul familiei se 
întindea acum de la Vosgi la Carpaţi şi corespundea, cu 
aproximaţie, actualei Republici a Austriei. Cum Albert al II- 
lea abolise din 1355 principiul primogeniturii şi acordase 
drepturi egale de moştenire tuturor celor patru fii ai săi, 
patrimoniul a fost din nou împărţit, în 1379, între ramura 
coborâtoare din Albert şi aceea a lui Leopold, până la 
reunificarea definitivă din 1457, după moartea lui Ladislau 
Postumul. Frederic de Habsburg a reuşit să fie ales 
împărat, în 1440, de către electorii care mizau pe 
slăbiciunile sale. Astfel, coroana imperială avea să rămână 
în patrimoniul familiei până la 1806 (cu o scurtă 
întrerupere între 1740 - 1745). 

În vreme ce Habsburgii pierdeau controlul Elveţiei 
germanice, Frederic al II-lea, incapabil să facă faţă 
propriilor supuşi revoltați şi rivalului său, Matias Corvin, 
visa la monarhia universală, de unde transformarea 
ducatului Austriei în arhiducal. El este inventatorul 
formulei Austriae Est Imperare Orbi Universo (Casa de 
Austria trebuie să stăpânească întregul Univers). A fost 
nevoie de îndrăzneala fiului său, Maximilian, pentru a-i 
introduce pe Habsburgi, printr-o serie de alianţe 
matrimoniale profitabile, în marea istorie europeană. 
Maximilian I (1459 - 1519) este un prinţ al Renaşterii, 
animat de o extraordinară ambiţie în ceea ce priveşte 
propria-i dinastie. Opera sa a marcat profund istoria 
Europei, în măsura în care a permis constituirea 
Imperiului lui Carol Quintul şi formarea monarhiei 


austriece. 

Politica matrimonială a lui Maximilian 

— Allt betla gerant, Tu felix Austria, nubeA? 

Primul succes a fost chiar prima sa căsătorie, în 
1477, cu 

Maria de Burgundia, unica fiică a lui Carol Temerarul 
(căruia îi va salva moştenirea, după dezastrul de la Nancy), 
soţie cu care a avut doi copii: Filip cel Frumos şi 
Margareta. Al doilea succes a fost asigurat de dubla 
căsătorie a celor doi cu moştenitorii 

12 Alt» să ducă războiul, tu, fericită Austrie, ocupă-te 
de căsătorii  (lat.). Aşa s-ar traduce liber maxima pusă pe 
seama lui Matias Corvin şi adresată aliatului său austriac, 
preocupat mai degrabă de o politică matrimonială 
profitabilă, decât de lupta împotriva turcilor. 

regilor catolici!!. Dacă mariajul lui Don Juan, 
infantele Spaniei, cu Margareta de Austria s-a dovedit a fi 
steril, ce! dintre Ioana cea Nebună şi Filip cel Frumos a 
dat naştere lui Carol Quintul şi lui Ferdinand. Carol 
Quintul a moştenit astfel, din Spania regilor catolici, 
Castilia, Aragonul şi provinciile lor italiene şi americane, 
Ţările de Jos şi patrimoniul german al Habsburgilor. Puţini 
principi reuşiseră vreodată să reunească atâtea teritorii - 
fără niciun fel de osteneală, doar prin reuşita unor 
căsătorii abil negociate, încoronarea acestei politici 
matrimoniale a fost Tratatul de la Viena (Pactul de 
Succesiune Mutuală din 1515), semnat cu Jagieltonii care 
domneau atunci în Ungaria şi Boemia; astfel aveau să se 
justifice candidatura şi alegerea lui Ferdinand ca suveran 
al celor două regate, în 1526. 

În 1493, Maximilian îi succeda tatălui său Frederic al 
III-lea ca împărat şi se proclama în 1507 împărat ales prin 
grația divină. Când va muri, în ianuarie 1519, nepotul său 


11 Denumire dată regelui Ferdinand de Aragon și soţiei sale Isabela 
de Castilia, unificatorii Spaniei, și purtată apoi de toţi regii Spaniei. 


Carol, deja rege al Spaniei, nu era încă ales împărat. 
Maximilian făcuse din Innsbruck reşedinţa sa favorită dar, 
în lipsa mijloacelor financiare, a fost mai degrabă un 
mecena, decât un mare constructor. El a avut de înfruntat 
lipsa de bunăvoință a principilor germani atunci când a 
dorit modernizarea sistemului de guvernare a Imperiului. 
Reformele încercate în provinciile ereditare s-au izbit de 
rezistenţa stărilor care i-au impus, până la urmă, 
instalarea propriilor reprezentanţi în guvernele provinciale 
pe care împăratul le-a creat începând din 1498. 

Societatea Ordinelor în secolul al XV-lea, seniorii 
feudali |Herren) şi cavalerii (Ritter) constituiau Ordinele 
(Stânde), adevărate corporaţii nobiliare care-şi înregistrau 
cu grijă membrii. Aşa cum a demonstrat istoricul Otto 
Brunner, expresia politică a provinciei (Landschaft) o 
constituia Dieta provinciei (Landtag) care, începând cu 
secolul al XV-lea, îşi va afirma unitatea teritorială în faţa 
puterii princiare (în problema perceperii de impozite 
extraordinare) sau în faţa pericolului otoman (organizarea 
apărării locale după 1460). Formarea dietelor în secolul al 
XV-lea nu a reprezentat decât consecinţa firească a 
existenţei unui corp nobiliar care accepta în rândurile sale 
şi prelaţii şi tolera existenţa oraşelor libere, protejate de 
puterea ducală. Aşa a luat fiinţă structura cvadripartită a 
dietelor (seniori, cavaleri, prelați şi oraşe) care; în fapt, 
erau dominate de către aristocrați şi clerici, dar 
corespundeau structurii sociale ce se configurează între 
secolele al XV-lea şi al XIX-lea. 

Adevăraţii stăpâni ai ţârii sunt seniorii care descind 
din familiile aristocratice din Evul Mediu timpuriu şi 
constituie Ordinul Seniorial (Herrenstand). Deţinători de 
domenii vaste, împărțind puterea publică cu ducele, ei 
controlează clientele numeroase şi mici armate proprii, 
gata întotdeauna să recurgă la violenţe pentru a-şi apăra 
drepturile sau onoarea. Otto Brunner a reliefat importanţa 


războiului personal (Fehde) în viaţa publică medievală a 
Austriei: acest flagel se va încheia abia în veacul al XV-lea, 
când agravarea pericolului otoman i-a obligat pe seniori 
să-şi orienteze resursele şi energiile către apărarea ţării. 
In secolul al XV-lea, Ordinul Seniorial (Herrenstand) 
includea şi principii-episcopi ai Imperiului (episcopii de 
Passau sau de Freising) care nu se numărau printre simplii 
prelați. Membrii ordinului ţineau numai de tribunalul 
ducal, aşa-numitul Landtaiding. 

Asimilarea clerului categoriei proprietarilor funciari 
conferea membrilor săi o putere jurisdicţională (este cazul 
episcopilor, abaţilor şi magistraţilor colegiilor clericale) în 
cadrul unui ordin special - Ordinul Ecleziastic 
(Praelatenstand). Abaţiile au contribuit la defrişare şi 
evanghelizare în zonele rurale, prin crearea de parohii 
locale şi impunerea ritului latin în subconştientul unor 
mase până de curând păgâne. Benedictinii şi cistercienii 
au jucat un rol decisiv în creştinarea Austriei medievale, 
astfel încât nu din întâmplare peisajul monastic actual mai 
este dominat încă de mari abaţii precum cele de la Melk, 
Zweul, Gottweig, Heiligenkreuz sau Klosterneuburg. 

Simplii nobili sau cavaleri (edlen Knechte şi Ritter) 
ţin, la rândul lor, de tribunalul ducal (Landtaiding) şi 
formează Ordinul Cavalerilor (Ritterstand), fără a deţine 
însă aceeaşi putere economică precum seniorii. Serviciul 
în slujba unui mare senior reprezenta unica lor posibilitate 
de supravieţuire. 

Oraşele libere (supuse numai ducelui), care cunosc 
apogeul dezvoltării la finele Evului Mediu, constituiau A/ 
Patrulea Ordin (IV Stand), celelalte oraşe, denumite oraşe 
senioriale, fiind lipsite de autonomie. În Austria Inferioară, 
18 oraşe şi târguri (între care Viena) erau reprezentate în 
Dietă. Locuitorii lor erau sub autoritatea oligarhiei 
patriciene care guverna oraşul. La Viena, consilierii 
municipali, investiţi cu atribuții administrative şi 


judecătoreşti, proveneau dintre negustori, proprietarii 
funciari (oraşul poseda întinse suburbii rurale) şi deţineau 
practic cu toţii numeroase clădiri, constituind adevărate 
dinastii, precum familiile Poll sau Kleber (consilieri 
municipali între 1208 şi 1417). 

Competenţele politice ale Ordinelor se materializau 
în sesiunile periodice ale Dietei şi în exercitarea 
atribuţiilor administrative permanente. Dieta nu se reunea 
decât în urma convocării exprese trimise de duce tuturor 
vasalilor săi. Sesiunile se derulau după un ceremonial 
precis: slujba religioasă, deschiderea lucrărilor de către 
principe sau de către un reprezentant al său, citirea 
propunerilor, discutarea acestora de către Ordinele 
adunate fiecare separat, prezentarea unor contrapropuneri 
- dacă era cazul - şi negocieri purtate în scris timp de mai 
multe săptămâni, ale căror concluzii trebuiau sancţionate 
prin decret princiar. Dietele aveau să joace, de acum 
înainte, un rol esenţial în viaţa publică a ţării, în măsura în 
care principele, neputând să trăiască numai din veniturile 
personale (regalia), trebuia să obţină votarea de contribuţii 
pentru a asigura apărarea statului împotriva turcilor care, 
începând din 1470, amenințau zona Stiriei. 

Administraţia _ Ordinelor repartiza şi  percepea 
contribuţiile votate. Intre sesiuni, administrația provincială 
era supravegheată de comisiile de „deputaţi”, formate din 
reprezentanţii aleşi ai fiecărui Ordin. Dietele se dotaseră, 
astfel, cu o structură administrativă proprie şi cu o reţea 
de clădiri proprii, precum Palatul Ordinelor (Landhaus). În 
1513, Ordinele din Austria Inferioară au achiziţionat în 
Viena Palatul Liechtenstein unde erau amplasate birourile, 
lâlile în care se adunau comisiile, sălile de şedinţe ale 
Dietei şi, mai ales, Guvernul Provincial (Regiment). Până la 
Revoluţia din 1848, existenţa Ordinelor, a Dietelor şi a 
structurii lor administrative a contribuit la întărirea 
patriotismului local. Sentimentul  particularist şi 


preocuparea pentru autonomia provincială vor marca 
sensibil istoria Austriei. 

Transformările economice 

Deşi Austria a fost la rândul ei atinsă, ca şi restul 
Europei, de marea epidemie de ciumă din 1348, 
consecinţele acesteia au fost aici mai puţin dezastruoase 
decât în Italia, spre exemplu, ba chiar pe undeva benefice 
pentru țărănime. Scăderea numerică a mâinii de lucru a 
determinat, în consecință, o scumpire, de unde 
preocuparea seniorilor feudali în a-şi proteja arendaşii. 
Contractele încheiate acum încep să garanteze posesiunea 
ereditară şi plăţile în monedă, renta funciară tinzând, 
astfel, să înlocuiască plăţile în natură şi obligaţiile în 
muncă. Seniorul feudal devine treptat un rentier agricol, 
iar utilizatorul direct e asimilat unui proprietar, chiar dacă 
el nu dispunea decât de un drept de exploatare perpetuă. 
Progresul tehnicilor (apariţia asolamentului trienal pe 
terenurile cele mai bune) şi creşterea preţurilor asigurau 
venituri din ce în ce mai ridicate, în măsura în care 
surplusul producţiei putea fi orientat către piaţă. 

Descoperirea minelor de argint şi de cupru avea să 
transforme aspectul vieții economice din Europa 
Danubiană. Se dau în exploatare minele de la Schwatz, în 
Tirol, iar atelierele din Hall bat dinari de argint sau helleri, 
care aveau să contribuie la constituirea averii familiei de 
comercianţi-bancheri Fugger din Augsburg, după ce, în 
1495, Jacob Fugger lua în arendă exploatarea minelor de 
la Habsburgi. 

Viena se găsea amplasată în circuitul internaţional 
graţie căii fluviale care este Dunărea. Comerţul consta în 
importul de mirodenii din Orientul Mijlociu, la schimb cu 
produsele textile ale Europei Occidentale. Austria şi Stiria 
furnizau articole de fierărie produse din minereul de fier 
provenit de la Eisenerz care alimenta forjele din Steyr. 
Cum, de prin 1420, drumul pe ruta Praga-Brno devenise 


nesigur, Viena a dobândit un loc de frunte în comerţul cu 
Ungaria. Aceasta exporta către Viena animale, în special 
bovine, şi vin, importând produse manufacturate (ţesături 
şi produse de fierărie), deficitul comercial astfel creat fiind 
acoperit de exportul de cupru şi argint din minele din 
Slovacia. 

Aceste circuite economice vor fi profund bulversate 
de pătrunderea otomană în Câmpia Panonică, fenomen 
care, pe de altă parte, a asigurat integrarea provinciilor 
ereditare într-un vast ansamblu, Monarhia austriacă. 

Capitolul II 

REFORMA ŞI CONTRAREFORMA (1526 - 1683) 

Începutul domniei arhiducelui Ferdinand, în 1522, 
marchează debutul unei perioade de mari tulburări şi 
prefaceri pentru provinciile ereditare. In 1526, la moartea 
cumnatului său, Ludovic al II-lea Jagiełło, el a fondat 
practic Monarhia austriacă prin unirea provinciilor 
ereditare cu regatele Boemiei şi Ungariei, fără a rupe 
totuşi legăturile cu Sfântul Imperiu. Provinciile ereditare, 
atinse de valul reformelor luterane din veacul al XVI-lea, 
au fost profund marcate în secolul următor de mişcarea 
Contrareformei. Pe de altă parte, între 1526 şi 1683, 
Austria întreagă a nvut de făcut faţă pericolului otoman, 
iar Viena, asediată de turci în 1529 şi 1683, nu a cunoscut 
o adevărată înflorire decât după această din urmă dată, 
când securitatea i-a fost asigurată. 

naşterea Monarhiei austriece în 1522, prin Tratatul 
de la Bruxelles, Carol Quintul ceda fratelui său, arhiducele 
Ferdinand, provinciile ereditare, în compensație pentru 
regatul de Neapole care îi fusese hărăzit de bunicul lor, 
Ferdinand de Aragón. Curând, moartea cumnatului lor, 
Ludovic al II-lea Jagiełło, ucis de turci în bătălia de la 
Mohács, i-a permis lui Ferdinand să obţină tronul regatului 
Boemiei, precum şi al Croaţiei şi Ungariei (1527). Aşa a 
luat naştere un nou stat care va dura până în 1918: nu prin 


cuceriri şi războaie, cum adesea s-a afirmat, ci prin libera 
alegere a diferitelor Diete, altfel spus a diferitelor naţiuni. 
Este adevărat că Dieta maghiară, profund divizată, a 
oscilat între Ferdinand şi candidatul naţional, loan 
Zâpolya, voievodul Transilvaniei, care, în cele din urmă, a 
preferat alianţa cu turcii în locul recunoaşterii alegerii lui 
Ferdinand |. 

Pentru a putea administra acest ansamblu eterogen 
în care fiecare provincie îşi păstra structura sa proprie de 
guvernare, Dietele locale şi funcţionarii proprii, Ferdinand 
a creat, prin Ordonanţa din 1 ianuartie 1527, un Guvern 
Central după modelul instituţional oferit de ducatul 
Burgundiei. Acesta presupunea un Consiliu Privat 
(Geheimer Raf), cu competenţe de politică generală, o 
Cameră de Conturi (Hofkammer), abilitată să controleze 
administrarea drepturilor regaliene!? girate de către 
camerele de conturi provinciale, şi un Consiliu Aulic 
(Hofrath) ce funcţiona ca o curte de apel şi al cărui resort 
a fost extins, după 1556, la întreg Imperiul; în fine, un 
Consiliu de Război  (Hofkriegsrath) însărcinat cu 
problemele militare, creat tot în 1556. 

Consiliul Privat cuprindea demnitari ai Curţii, şefii 
dicasteriilor şi jurişti, înlocuiţi în secolul al XVII-lea de 
aristocrația de curte. Cum titlul de consilier personal a fost 
acordat cu generozitate în perioada următoare (existau 
peste două sute în 1700), împăratul guverna cu ajutorul 
unei comisii restrânse, aşa-numita Comisie Secretă. 
Consiliul, prezidat de marele şambelan al Curţii, se 
pronunţa asupra rapoartelor prezentate de  diferiţii 
consilieri, rapoarte transmise ulterior împăratului. 

Toate aceste consilii, menţinând principiul guvernării 
colegiale, asociau la putere înalta nobilime şi juriştii 


12 Drepturi fiscale ce se cuveneau suveranului în calitatea sa de 
senior suprem. 


(Gelehrtenstand), Polisinodia!* vieneză ţinea cont de opinia 
Guvernelor Provinciale şi a Dietelor, convocate în fiecare 
an pentru a vota contribuţiile financiare, pentru că 
Ferdinand, după lovitura de forţă împotriva magistraturii 
vieneze (execuţia juristului dr. Siebenburger în 1522), a 
căutat să evite alte măsuri dure la adresa nobilimii. Pe de 
altă parte, Stările Generale încetează treptat să mai fie 
reunite, excepţie făcând doar sesiunea din 1542, în scopul 
stabilirii contribuţiei fiecărei provincii la finanţarea 
campaniei antiotomane. 

Repartizarea contribuţiei de război din 1542 lua în 
calcul numărul populaţiei (la 100.000 de locuitori 
corespundea 1/54 din contribuţia de război), averea şi 
cumulul rentei funciare prelevate de la țărănime de către 
proprietarii funciari. Partea cea mai importantă revenea 
arhiducalului Austriei care acoperea o şesime din totalul 
sumei plătite de provinciile monarhiei: Austria Inferioară 
datora 6/54 din total, Austria Superioară 3/54, iar Austria 
Centrală (Interioară), cuprinzând Stiria, Carinthia şi 
Camiolia, plătea o sumă corespunzătoare (9/54). Ungaria şi 
Austria Anterioară erau exceptate, în vreme ce Boemia 
acoperea două treimi din sumă (36/54). 

Ferdinand, obligat de costurile financiare ale 
campaniilor antiotomane, stabilea în 1523 aşa-numitul 
impozit turc, de 0,50% din capitalul mobiliar şi imobiliar. 
Abrogat în 1568, acest impozit a fost reintrodus în 1683. 
Tot el a instituit capitația 6, care împovăra întreaga masă a 
supuşilor, inclusiv clerul, copiii de peste 12 ani şi lucrătorii 
agricoli, un impozit asupra rentei feudale, care a servit la 
întreţinerea frontierei, precum şi impozitul asupra 


13 Termenul desemnează o realitate franceză, mai apropiată desigur 
de spiritul autorului. Este vorba de formula de guvernare instaurată 
după moartea lui Ludovic al XIV-lea (1715) până la 1718, care 
funcţiona pe principiul asocierii diferitelor consilii (din gr. poly = mai 
mulți, mai multe + synodos = adunare, consiliu). Aici, principiu de 
guvernare care asociază mai multe grupuri. 


gospodăriei ţărăneşti, în valoare de un florin 
(Rauchfangsteuer). Taxele pe consum cuprindeau accizele 
pe produsele de larg consum şi o taxă pe vinuri (10%). În 
vreme ce veniturile regaliene (regalia) erau destinate 
cheltuielilor civile, contribuţiile de stat acopereau plata 
soldelor mercenarilor din Ungaria, precum şi întreţinerea 
frontierelor militarizate austro-otomane, create în 1522 
(500.000 de florini pe an în această epocă). 

Lupta antiotomană în secolul al XVI-lea 

După înfrângerea Ungariei la Mohács (1526), 
Ferdinand I şi provinciile ereditare se găseau în prima 
linie, în faţa Imperiului Otoman aflat la apogeul puterii 
sale. Printr-o serie de campanii militare eşalonate între 
anii 1529 şi 1566, întrerupte doar de scurte armistiţii, 
Soliman Magnificul cucereşte Câmpia Ungară şi stabileşte 
protectoratul său asupra Transilvaniei, cu complicitatea 
unei părţi a nobilimii maghiare care alesese rege pe Ioan 
Zápolya, un candidat autohton, exponentul ostilităţii faţă 
de un rege german. 

Această perioadă înseamnă o lungă serie de 
insuccese pentru mercenarii lui Ferdinand: asediul Vienei 
în 1529, pierderea Budei în 1541, a Timişoarei în 1552, 
apoi a Egerului şi Sighetului (1566). Armata otomană nu 
purta însă decât campanii de vară, din cauza distanţei mari 
care 

16 Impozit individual, pe cap de om, din lat. capul = 
cap. 

O separa de propriile baze, mulţumindu-se cu 
succese punctuale. Constituirea unei zone fortificate, 
înzestrată cu garnizoane permanente, comparabilă cu 
limes-ul roman, frontiera militarizată a temperat efortul 
otomanilor, care vor sfârşi prin a considera Ungaria mai 
degrabă o periferie a imperiului lor, decât un cap de pod 
pentru cucerirea Europei Centrale. 

După moartea lui Soliman (1566), sultanul Selim al 


Il-lea a semnat în 1568 o pace de compromis cu 
Maximilian al II-lea. Prin Tratatul de la Adrianopol. 
Sublima Poartă recunoştea pentru 25 de ani împărţirea 
Ungariei şi statutul special al Transilvaniei, contra plăţii 
simbolice a unui tribut anual de 30.000 de ducați. 
Echilibrul precar stabilit astfel între cele două puteri l-a 
determinat pe Maximilian să nu ia parte la operaţiunile 
Ligii Sfinte, încununate în 1571 cu victoria de la Lepanto. 

În urma unui incident survenit în Bosnia, Rudolf al II- 
lea, care ar fi vrut să-i alunge pe turci, a reluat cu 
entuziasm ostilitățile împotriva Porții în 1593 (Războiul de 
15 ani). Întreprinderea depăşea însă posibilităţile Austriei, 
confruntată cu probleme multiple şi grave (revolta 
ţărănească din 1597), dispunând de comandanţi mediocri 
şi fără posibilitatea de a-şi asigura sprijin diplomatic 
(eşecul misiunii lui Shirley pe lângă şahul Persiei). 
Rezultatele operaţiunilor au fost dezamăgitoare, victoriile 
alternau cu înfrângerile, Iar în Transilvania revolta lui 
Ştefan Bocskay l-a determinat pe arhiducele Mathias, 
fratele împăratului, să negocieze cu Poarta o nouă pace de 
compromis. Tratatul de la Zstivatorok, din 1606, traducea 
echilibrul de forţe de pe câmpul de luptă: Poarta renunţa 
la plata tributului datorat de austrieci şi recunoştea statu- 
quo-ul teritorial. Casa de Austria şi Imperiul Otoman au 
menţinut această pace fragilă, alternată cu raiduri de 
frontieră, vreme de o jumătate de secol, Habsburgii fiind 
antrenați în războaiele germane, iar Poarta mobilizându-şi 
resursele în campaniile contra Persiei. 

Reforma în Austria în domeniul confesional. perioada 
domniei lui Ferdinand I aduce triumful Reformei în 
provinciile ereditare - cu excepţia Tirolului şi Carinthiei, 
care au rămas fidele Bisericii Romane. Scrierile lui Luther 
circulau încă din 1520, iar predicatorii răspândeau noile 
idei în oraşele şi târgurile monarhiei. Erasmian!t, ca şi 


14 Termenul desemnează apartenenţa la curentul reformat moderat 


fratele său, favorabil unei reformări a Bisericii dar ostil 
unei eventuale schisme, Ferdinand I nu a putut împiedica 
adoptarea de către o bună parte a nobilimii a Confesiunii 
de I9 Augsburg”, în special în Stiria şi Austria Superioară 
şi Inferioară. După 1540, aceste provincii sunt practic 
invadate de pastorii formaţi la Wittenberg, care se 
substituie, treptat, în parohii, preoţilor catolici. Protejaţi 
de seniorii trecuţi la luteranism, care uzau de dreptul lor 
de patronaj, pastorii reformaţi ajung să folosească bunurile 
şi drepturile Bisericii Romane în propriul lor profit. Chiar 
marile abaţii din Klosterreich acuză o gravă criză, iar trei 
sferturi din Viena devine luterană. Anabaptiştii!? sunt 
totuşi alungaţi, iar liderul lor, Balthazar Hubmaier, e 
decapitat la Viena în 1528. 

Graţie Păcii de la Augsburg din 1555, Ferdinand 
reuşeşte totuşi salvarea şi menţinerea cadrelor juridice 
tradiţionale prin înzestrarea  episcopiilor, instalarea 
iezuiţilor la Viena (1552) şi practicarea cu consecvență a 
religiei predecesorilor săi. Fiul său, Maximilian (1564 - 
1576), a ales însă o atitudine mai originală. Deşi foarte 
deschis către luteranism în tinereţe, a urmat politica 
tatălui său. In provinciile ereditare însă, Ordinele au reuşit 
să-i smulgă o serie de concesii în domeniul confesional: din 
1571 el autorizează cultul luteran în Austria Inferioară, 
legalizând, astfel, practici existente deja de o jumătate de 
secol, în vreme ce fratele său, Carol, era obligat, împotriva 
voinţei sale, să acorde concesii similare în Stiria (1576). 
Rudolf al II-lea dispreţuia atât fanatismul luteranilor, cât şi 
zelul exagerat al iezuiţilor şi al clerului catolic spaniol. 
Ostil unei noi împărțiri a creştinătăţii, el ar fi dorit 
restabilirea unităţii confesionale pe căi paşnice, atitudine 


ilustrat de marele cărturar Erasmus din Rotterdam (1469-1536). 

15 Programul confesional prezentat de adepţii germani ai lui Luther la 
întrunirea Dietei imperiale la Augsburg, 1530. 

16 Sectă protestantă radicală cristalizată în spaţiul german. 


incompatibilă cu poziţia Bisericii Tridentine!”. 

Locul Austriei în imperiu în ciuda privilegiilor de care 
se bucurau, provinciile ereditare rămâneau parte 
integrantă a Sfântului Imperiu şi deținerea lor îi conferea 
lui Ferdinand I autoritatea necesară pentru a guverna în 
numele fratelui său, Carol Quintul. În această calitate, 
Ferdinand s-a confruntat cu războiul țărănesc şi a condus 
represiunea, atât în Tirol contra lui Gaismaier, cât şi în 
Germania meridională. Ales împărat în 1531, el i-a 
succedat lui Carol în 1556, deşi neesta ar fi preferat să-l 
impună în fruntea Imperiului pe propriul său fiu, Filip al Il- 
lea. Casa de Austria va fi de «cum înainte divizată: lui Filip 
al II-lea şi descendenților săi le revin Spania, Ţările de Jos, 
domeniile italiene şi Lumea Nouă, iar ramura mezină a 
familiei păstrează provinciile ereditare şi coroana electivă 
a Imperiului (alegerile se fac de către cei trei arhiepiscopi 
- de Mainz, Trier şi Köln - şi de prinții electori laici, adică 
regele Boemiei, ducele Saxoniei,  margraful de 
Brandenburg şi contele palatin al Renaniei). Cu toate 
acestea, în pofida unei idei greşite şi prea des difuzate, 
imperiul austriac nu exista încă. 

Împărţirea din 1564 

Ferdinand I a împărţit la rândul său patrimoniul între 
cei trei fii ai săi. La moartea sa, în 1564, el a acordat 
primului născut, Maximilian, Boemia, Austria Inferioară şi 
titlul imperial, lui Ferdinand - Tirolul şi Alsacia (aşa- 
numita Austrie Anterioară sau de Răsărit, 
Vorderdsterreich), în vreme ce mezinul, Carol, primea 
Austria Interioară sau Innerosterreich (Stiria, Carinthia, 
Carniolia). El recrea astfel, prin proprie voinţă, linii de 
succesiune secundare, ceea ce dovedea ataşamentul faţă 
de tradiționalul sistem germanic al transmiterii şi 


17 Este vorba de poziţia oficială de condamnare a Reformei afirmată 
de Biserica Catolică după Conciliul Tridentin (1545-1563), iniţial de 
Papa Paul al III-lea. 


împărţirii patrimoniului. Această divizare, ce satisfăcea 
dorinţa de largă autonomie a supuşilor, nu avea să dureze. 
În 1619, arhiducele Ferdinand, fiul arhiducelui Carol, 
moştenea posesiunile ramurii majore a familiei, care se 
stinsese fără posteritate, după care, din aceleaşi motive, 
Austria Anterioară, despărțită de Alsacia, îi revenea 
definitiv tot lui, în 1665. Austria Anterioară (cu capitala la 
Innsbruck) şi cea Interioară (cu reşedinţa la Gratz) şi-au 
organizat o structură de guvernare după modelul vienez, 
cu un Consiliu Privat, o Cameră de Conturi şi un Consiliu 
de Război - cel din Gratz a luat pe seama sa apărarea 
frontierei militarizate din Croaţia (în 1576 este fondat 
Kariowitz). Cu scopul de a coordona acţiunile acestor 
instituţii, Ferdinand al II-lea a creat în 1620 o cancelarie a 
Austriei (Osterreichische Hofkanzlei), care va intra curând 
în concurenţă cu cancelaria imperială. 

Începând din 1600, Rudolf al II-lea - care din 1582 
părăsise Viena pentru a se stabili la Praga - a fost serios 
contestat, atât de fraţii săi, cât şi de nobilimea provincială. 
Arhiducele Mathias a luat conducerea revoltei, a fost ales 
rege al Ungariei şi, cu ajutorul unei confederaţii de nobili 
austrieci, unguri şi moravi, a intenţionat să-l oblige pe 
Rudolf să abdice (1608). Acesta, sprijinit de nobilimea din 
Boemia, a reuşit să se menţină la putere la Fraga, 
acordând în 1609 largi privilegii regatului Boemia 
(Scrisoarea de Majestâte). Mathias îi succede pe căi legale 
în 1611. Fără moştenitori, el sprijină candidatura vărului 
său, Ferdinand de Stiria, după ce Filip al III-lea al Spaniei 
renunţase la tronul imperial. Lui i se datorează readucerea 
Curţii imperiale la Viena şi tot el este acela care asistă fără 
reacţie la revolta Boemiei împotriva propriului său 
candidat, Ferdinand. Stingerea ramurii majore a familiei şi 
progresele Contrareformei au deschis o gravă criză în 
Europa Centrală. 

Contrareforma în Austria 


Ramura din Stiria avea o altă viziune asupra 
catolicismului. Arhiducele Carol, susţinut de soţia sa, 
Maria de Bavaria, îşi manifestase ataşamentul faţă de 
catolicismul indicai. Fiul său, arhiducele Ferdinand - 
viitorul împărat I ordinând al II-lea (1619 - 1637) - s-a 
dovedit încă din imereţe un campion al Contrareformei, 
pentru a deveni apoi principalul responsabil al declanşării 
Războiului de 30 de ani. Marcat de educaţia iezuită pe 
care o primise la Ingolstadt, în Bavaria, el jurase solemn. 
În catedrala Notredame de Lorette că mai bine va domni 
peste un doşert decât peste o masă de eretici. Realizarea 
programului său confesional a început în Austria 
Inferioară, a cărei guvernare i-a revenit în 1598: pastorii 
au fost alungaţi. iar ţăranii ce îmbrăţişaseră confesiunea 
luterană au fost convertiți cu forţa la catolicism. De o 
deosebită devoțiune, Ferdinand considera că prima sa 
datorie de principe era aceea de a-şi aduce supuşii la 
singura religie care asigura mântuirea; el a reuşit să 
imprime, pentru cincizeci de ani, un stil nou Casei de 
Austria. Domnia sa însemna finalul epocii catolicismului 
tolerant, inaugurat de Ferdinand I şi urmat de Maximilian 
al II-lea şi Rudolf al II-lea. 

La urcarea pe tron, Ferdinand se angajase, chiar 
dacă împotriva voinţei sale, să respecte privilegiile 
confesionale ale Ordinelor, dar revolta Stărilor din Boemia 
(defenestrarea de la Praga, mai 1618) 18 şi din Austria 
Superioară, conduse de 'Tschernembl, îl dezlegau de 
jurământ. El nu mai putea fi legat printr-un contract rupt 
unilateral de cealaltă parte contractantă. După înfrângerea 
rebelilor în bătălia de la Muntele Alb (1620), represiunea a 
lovit chiar şi pe aceia dintre protestanți cărora iniţial li s-a 


18 Moment considerat începutul efectiv al conflictului deschis dintre 
protestanți și catolici care avea sâ fie Războiul de 30 de ani. 
Guvernatorii imperiali sunt aruncaţi pe geamul palatului Hradčany de 
reprezentanţii protestanți ai provinciilor rebele. 


acordat dreptul de opţiune între exil şi convertire. 
Ferdinand al II-lea a fost artizanul unei adevărate revoluţii 
culturale, care va marca profund istoria Monarhiei 
austriece. Doar nobilimea din Austria Inferioară, rămasă 
fidelă, şi-a păstrat drepturile confesionale. Revolta Stărilor 
Generale din Boemia a declanşat, astfel, Războiul de 30 de 
ani. 

Războiul de 30 de ani 

Politica lui Ferdinand al II-lea a cuprins curând întreg 
Imperiul. Deposedând pe electorul palatin Frederic al V-lea 
de drepturile sale, pentru că acceptase coroana Boemiei 
din mâna Ordinelor rebele, Ferdinand a acţionat în 
contradicţie cu libertățile germanice (a confiscat 
Palatinatul fără a convoca 

Dieta). Fapt încă şi mai grav, la îndemnul 
confesorului său, iezuitul Lamormain, el a promulgat în 
1629 Edictul de Restaurare, care aducea în discuție Pacea 
de la Augsburg şi echilibrul social şi confesional în Sfântul 
Imperiu, ceea ce a determinat îngrijorarea tuturor 
principilor, şi chiar a aliaților săi din Liga Sfântă. Prezenţa 
generalului Wallenstein în fruntea armatei imperiale în 
Germania de Nord a insuflat teama de o monarhie 
ereditară în Imperiu, iar numirea aceluiaşi Wallenstein ca 
amiral al mărilor baltice şi oceanelor arăta limpede că 
împăratul era ataşat ideii lui Olivares!” de a alunga pe 
olandezi din spaţiul baltic şi că acționa în prelungirea 
intereselor Spaniei, aliatul care-l ajutase de curând în 
înfrângerea nobililor revoltați. Toate aceste erori au 
provocat intervenţia consecutivă a Danemarcei (1625), 
Suediei (1630) şi, în final, a Franţei (1635). 

Intervenţia lui Gustav-Adolf, regele Suediei (1630), şi 


19 Contele-duce de Olivares, prim-ministru și conducătorul de facto al 
politicii Spaniei în vremea lui Filip al IV-lea (începând din 1621), viza 
restaurarea unui imperiu universal după formula visată cândva de 
Carol Quintul. 


prezenţa armatelor suedeze în Germania l-au pus pe 
Ferdinand în mare dificultate (înfrângerea trupelor 
imperiale conduse de Tilly la Breitenfeld, în 1631), 
salvarea sa fiind adusă de moartea regelui suedez pe 
câmpul de luptă de la Lützen (1632), de revenirea lui 
Wallenstein la comanda trupelor imperiale şi de sprijinul 
spaniol (victoria Cardinalului-lnfante la Nördlingen, în 
1634). Pacea de la Praga a fost însă un succes aparent şi 
efemer. repede anulat de intrarea în război a Franţei de 
partea suedezilor. După asasinarea lui Wallenstein (1634), 
arhiducele Ferdinand a preluat comanda trupelor 
imperiale. Ales împărat, el i-a succedat tatălui său în 1637, 
continuând politica acestuia. Ferdinand al II-lea s-a 
implicat considerabil în războiul contra Franţei, a 
principatului de Hessa-Cassel şi a Suediei, în ciuda 
eşecurilor suferite în Germania, Silezia şi Boemia. Anul 
1645 a fost deosebit de dificil pentru Imperiu: după 
înfrângerea de la Jankau (în Boemia), Viena era 
ameninţată de trupele suedeze care invadaseră Austria 
Inferioară şi asediau Bino, în vreme ce aliaţii bavarezi ai 
lui Ferdinand erau, la rândul lor, înfrânți de mareşalul 
francez Turenne la Nördlingen. 

Graţie abilității diplomatice a ministrului său, 
Trauttmannsdorf, Ferdinand al III-lea a reuşit să salveze la 
Congresul de Pace de la Munster cea mai mare parte a 
posesiunilor şi opera Contrareformei în Austria. El 
garanta, în schimb libertățile germanice şi ceda Franţei 
patrimoniul său alsacian, în schimbul sumei de trei 
milioane de livre plătite de aceasta arhiducelui de 
Innsbruck. Regența Ensisheim-ului trecea sub autoritatea 
administraţiei franceze, iar Austria Anterioară avea să se 
limiteze de acum înainte la Rin. 

În baza tratatului de la Miinster, care autoriza pe 
Ferdinand al III-lea să aplice în teritoriile sale patrimoniale 
principiul cujus regio, ejus religio? 3, aşa-numita Pietas 


Austriacă va domina Monarhia austriacă până în Epoca 
Luminilor. Ferdinand al III-lea, la fel de pios ca şi tatăl său, 
consacrase întregul său stat Fecioarei Maria, pe care o 
proclamase generalissima armatelor sale, şi ar fi dorit 
chiar adoptarea dogmei imaculatei concepţiuni?0%21. După 
Pacea din Westfalia, el va impune reforma catolică 
supuşilor din Austria Inferioară (1652), recunoscând 
libertatea de conştiinţă numai luteranilor de origine nobilă, 
fără a le acorda însă şi libertatea exercitării cultului. 

După 1670, Leopold I nu a putut impune supuşilor săi 
maghiari revenirea la catolicism şi, în ciuda violenţelor 
întreprinse contra pastorilor şi Bisericilor Reformate, el a 
trebuit să cedeze în faţa rebelilor sprijiniți de regele 
Franţei, Ludovic al XIV-lea (în vremea războiului cu 
Olanda), apoi de către turci, începând cu 1682. împăratul a 
încercat negocierea unui compromis cu Dieta maghiară de 
la Szopron (1681), prin care confirma, în mod solemn, 
privilegiile confesionale acordate în 1606 şi reînnoite în 
1655. Liderul nemulţumiţilor??, Emeric Thököly, încurajat 
de Ludovic al XIV-lea, a refuzat să se supună şi s-a plasat 
sub protectorat otoman. În cele din urmă, rebeliunea 
maghiară a fost aceea care a condus armatele otomane în 
faţa zidurilor Vienei (1683). Marele plan al lui Ferdinand al 
II-lea şi al succesorilor săi imediaţi - acela de a asigura 


20 Principiu adoptat la Congresul de Pace de la Westfalia (1648) care 
încheie Războiul de 30 de ani. Se consfințea dreptul fiecărui suveran 
de a impune confesiunea dorită în teritoriile pe care le deţine. în 
traducere liberă, celui căruia îi aparține stăpânirea ii aparține și 
dreptul de a impune religia. 

21 Spre deosebire de Biserica de Răsărit, Biserica Romană nu a 
adoptat decât foarte târziu și dupâ numeroase ezitări dogma 
imaculatei concepţiuni. De aceea, în terminologia catolică se preferă 
mai degrabă denumirea de Sfânta Fecioară pentru Maica Domnului. 
22 Este vorba despre așa-numita revoltă a curuților, care a bântuit 
endemic Transilvania și Ungaria până în prima jumătate a veacului al 
XVIII-lea, punând probleme deosebite administraţiei imperiale. 


unitatea absolută a provinciilor patrimoniale prin 
intermediul religiei - eşuase definitiv şi acest eşec avea să 
cântărească greu în destinul ulterior al Austriei. 

Opera lui Leopold 1 (1657 - 1705) 

Prin perseverenta şi inteligenţa sa politică, Leopold I 
a făcut din Monarhia austriacă o mare putere, în vreme ce 
Viena a devenit unul din centrele de frunte ale culturii 
europene. Leopold a fost, alături de Wilhelm al III-lea de 
Orania, adversarul cel mai redutabil al lui Ludovic al XIV- 
lea al Franţei. El a desăvârşit reconstrucţia economică a 
provinciilor ereditare şi, în scopul reducerii fiscalităţii, a 
urmat, în prima parte a domniei sale, o politică de pace cu 
orice preţ, recurgând chiar la o apropiere de Franţa în 
momentul Războiului de Devoluţie?* (tratatul secret de 
împărţire a succesiunii la tronul Spaniei, în 1668). 

Camerali ştii?4 

Leopold s-a înconjurat de o mică echipă de savanţi şi 
economişti, grupaţi în jurul bibliotecarului imperial Peter 
Lambeck şi al viitorului cardinal Spinola. Cel mai strălucit 
dintre ei a fost probabil Becher. Născut în Renania în 1635, 
Johann Joachim Becher (1635 - 1682) s-a inspirat din 
modelul olandez, fără a neglija însă nici modelul economic 
francez şi politica lui Colbert. În 1668 el publica la 
Frankfurt opera sa esenţială. Discursul politic (Politischer 
Discurs) unde dezvolta o teorie populaţionistă?5 şi pleda 


23 Război iniţiat de Ludovic al XIV-lea al Franţei împotriva unei coaliţii 
europene, în problema succesiunii la domeniul patrimonial al 
Habsburgilor spanioli (1667). 

24 Reprezentanţii cameralismului, orientare în economia politică și 
politica economică din spaţiul german în secolele XVII-XVIII. Susţinea 
patemalismul statului și implicarea acestuia în dezvoltarea activităţii 
economice; de la lat. camera și germ. Kammer, termeni ce desemnau 
tezaurul statului. 

25 Orientare în istoria economică și economia politică ce punea 
accentul pe creșterea potenţialului demografic, considerat principala 
avuţie a unui stat. 


pentru dezvoltarea manufacturilor, în scopul echilibrării 
balanței de cheltuieli şi creşterii progresive a veniturilor 
statului. Criticând luxul - principala cauză a dezvoltării 
importurilor -, preponderența aristocrației şi societatea 
Ordinelor, el vedea salvarea economică a ţării numai în 
dezvoltarea categoriilor producătoare de bunuri materiale. 
Ideile lui Becher au fost aplicate în câteva manufacturi 
privilegiate, dar viziunea sa economică se limita numai la 
producţia de lux (mătăsuri, în special), căci Austria deţinea 
deja numeroase manufacturi rurale, dispersate pe 
domeniile aristocratice, unde se produceau din abundență 
postavuri şi pânzeturi, fără a mai socoti armele şi 
articolele de fierărie. Teoriile sale au fost difuzate într-o 
formă mai simplă de către cumnatul său, Philip von 
Hornigk, în manualul de economie politică intitulat 
Oesterreich über alles, wann es nur will (Austria deasupra 
tuturor, numai s-o şi vrea), a cărui primă ediţie apărea la 
1684. Această gândire economică i-a inspirat apoi pe 
Sonnenfels, Maria Thereza şi Iosif al Il-lea în Secolul 
Luminilor. 

Cu toate că guvernul austriac se confrunta cu o 
conjunctură mondială defavorabilă, economia a profitat de 
schimbarea de orientare politică ce a coincis cu finalul 
pericolului otoman. Dacă lăsăm deoparte perioada 
anterioară anului 1680, marcată de o relativă prosperitate 
- în ciuda crizelor datorate dezordinii monetare (1659) sau 
războiului (1664) -, constatăm, după 1680 şi până în 1720, 
o creştere lentă şi regulată a preţurilor cerealelor, 
fenomen ce corespunde unei creşteri economice şi 
demografice reale. 

În problemele fiscale, împăratul s-a confruntat cu 
rezistenţa Dietelor ale căror contribuţii reprezentau 80% 
din veniturile Tezaurului. Singurele impozite care 
depindeau direct de voința suveranului erau impozitul 
turc, veniturile din cameralia şi împrumuturile negociate 


cu evreii de la Curte (Samuel Oppenheimer). Cu toate 
acestea, încasările de venituri, inferioare cifrei de 5 
milioane de florini în 1660, crescuseră deja de patru ori 
către finele veacului, ajungând la 1700 să oscileze între 20 
şi 22 milioane de florini pe an. Bunele rezultate pe plan 
financiar au permis creşterea efectivelor armatei: de la 
10.000 de oameni în 1618, ele ajung la peste 120.000 în 
1705, la moartea lui Leopold I, şi aceasta numai pentru 
trupele regulate, fără a număra garnizoanele de frontieră. 
După 1649, se poate discuta de o armată permanentă, căci 
efectivele nu au mai scăzut niciodată sub 30.000 de 
oameni. Plasată sub autoritatea directă a împăratului, care 
numea principalii comandanţi, armata imperială a fost 
reorganizată de către Montecuccoli?6, care a ştiut să 
introducă foarte devreme inovațiile tehnice ale epocii 
(puşca şi baioneta, în locul muschetei şi al suliţei), a 
încurajat dezvoltarea flotilei danubiene şi a acordat o 
atenţie deosebită logisticii. Cu toate acestea, cadrele de 
carieră, recrutate îndeosebi din Germania, Italia şi Țările 
de Jos (40% din efectivele totale), rămâneau puţin 
numeroase (doar trei ofiţeri la o companie de 200 de 
oameni). Soldele trupei erau mediocre, aprovizionarea 
mereu insuficientă, iar serviciul medical inexistent. Asta nu 
împiedica însă armata imperială să fie, către finele 
veacului, una din cele mai redutabile maşini de război din 
Europa. 

Conflictul austro-turc 

După o jumătate de secol de pace relativă, întreruptă 
doar de încăierări de frontieră în Ungaria, ostilitățile au 
reînceput în 1661, miza fiind Transilvania - provincie 
istorică a regatului maghiar, plasată sub protectorat 
otoman din 1568. Principele Transilvaniei, Gheorghe 
Râkoczi al II-lea, atacat de turci şi tătari, a solicitat sprijin 


26 Celebru general imperial de origine italiană (1609-1680). S-a 
ilustrat în campaniile antiotomane și în războaiele contra Franţei. 


compatrioţilor săi maghiari şi Curţii de la Viena, ceea ce a 
provocat reacţia ostilă a Porții, ce-şi regăsise capacităţile 
ofensive sub autoritatea vizirilor albanezi. In 1661, 
intervenţia lui Montecuccoli în Transilvania s-a soldat cu 
un usturător eşec, din cauza lipsei întăririlor. În 
septembrie 1663, Ahmet Köprülü cucereşte Neuhâust 
(Nove Zámky), o fortăreață ce asigura securitatea 
Presburgului, provocând astfel o panică deosebită la Viena 
- semn al renaşterii coşmarului otoman, după un veac de 
relativă linişte. Ca urmare a cererii pe care împăratul 
Leopold o adresase principilor Imperiului, contingente 
germane şi franceze (8.000 de oameni trimişi de Ludovic al 
XIV-lea al Franţei) au venit în 1664, în ajutorul său. 
Înfruntarea cu armata otomană a avut loc la Sankt- 
Gotthard Moggersdorf, la 1 august 1664 şi s-a soldat cu 
victoria strălucită a armatelor creştine comandate de 
Montecuccoli. Spiritele optimiste începeau să spere la 
recucerirea întregii Ungarii, care ar fi putut începe chiar în 
1664, dacă împăratul nu ar fi semnat la Vasvar, la 10 
august 1664, un armistițiu pe 20 de ani cu Poarta (cedarea 
cetăților Oradea şi Neuhăust). 

Tratatul de la Vasvar a provocat indignarea ungurilor 
care s-au simţit abandonaţi de Habsburgi şi au urzit o 
conjurație menită să aleagă un rege dintre ei; după 
negocierile purtate cu Ludovic al XIV-lea, ei au simţit 
aceeaşi frustrare şi din atitudinea Franţei, iar liderul lor, 
contele Peter Zrínyi, a cerut la 1670 protecţia Porții. De 
îndată ce complotul a fost descoperit, o cumplită 
represiune s-a abătut asupra conjuraţilor. Constituţia 
acordată Ungariei a fost suspendată (1671), dar nobilimea 
şi armata s-au revoltat împotriva. împăratului care nu a 
putut înăbuşi mişcarea curuților. Îndemnat de diplomaţia 
franceză, marele vizir a făcut din şeful curuților, Emeric 
Thököly, un rege al Ungariei vasal Porții şi, pentru a-l 
susţine, a decis o intervenţie deschisă în 1683. 


Asediul Vienei din 1683 

Campania, foarte îndrăzneață, a fost hotărâtă de 
marele vizir Kara Mustafa Paşa, comandantul şef al 
armatelor otomane, împotriva ordinelor sultanului 
Mehmed al IV-lea. Kara Mustafa, încurajat de primele 
succese ale campaniei, s-a îndreptat apoi spre Viena, al 
cărei asediu a durat două luni: din 14 iulie până în 12 
septembrie. Oraşul, înconjurat de o incintă fortificată ce 
data din veacul al XVI-lea, poseda o solidă garnizoană 
(12.000 de Infanterişti), o artilerie numeroasă, provizii 
suficiente şi un comandant experimentat, contele de 
Starhemberg. Armata imperială (40.000 de oameni), 
comandată de Carol de Lorena, s-a menţinut la distanţă de 
teatrul de război, aşteptând întăririle din zona germană 
(contingente de saxoni, suabi, bavarezi şi franconi) şi 
îndeosebi sosirea armatei poloneze (50.000 de oameni). 
Turcii au reuşit să producă o breşă în sistemul de apărare 
al cetăţii şi au întreprins mai multe asalturi la finele lunii 
august, dar armata de sprijin, comandată de regele 
polonez Jan al III-lea Sobieski, a spulberat efectivele 
otomane pe pantele de la Kahlenberg, în duminica de 12 
septembrie 1683. Marele vizir a fugit împreună cu 
resturile armatei sale, lăsând pe câmpul de bătălie o pradă 
uriaşă, încăpută astfel în mâinile creştinilor. Victoria de la 
Kahlenberg, obţinută graţie aportului esenţial al trupelor 
poloneze, înseamnă sfârşitul unui coşmar pentru Viena şi 
pentru întreaga Austrie. 

Din momentul în care pericolul otoman este definitiv 
îndepărtat, Austria încetează de a mai fi o provincie de 
margine a lumii germanice, pentru a redeveni inima 
Monarhiei de Habsburg, iar Viena, din punct de frontieră, 
îşi va asuma curând rolul unei mari metropole, intersecţie 
a influențelor germane, italiene şi franceze, rămânând însă 
un bastion al Contrareformei. După un veac de ezitări şi 
pluralism confesional, Habsburgii au optat pentru un 


catolicism combatant. Triumful definitiv al  pietății 
austriece a dat Austriei catolice o cultură religioasă care 
opunea în mod fundamental locuitorii provinciilor 
ereditare germanilor din nord. 

Capitolul III 

DE LA BAROC LA EPOCA LUMINILOR (1683 - 1792) 

Victoria de la Kahlenberg marchează o etapă decisivă 
în istoria Austriei. Viena şi provinciile ereditare vor trăi în 
linişte după dispariţia pericolului otoman şi vor cunoaşte 
simultan o remarcabilă înflorire, în vreme ce Monarhia va 
deveni, după 1715, o mare putere. 

Austria ca mare putere 

Afirmarea puterii austriece s-a săvârşit în trei etape: 
recucerirea Ungariei (1684 - 1699), războiul de succesiune 
la tronul Spaniei (1701 - 1714) şi, în sfârşit, războiul 
austroture (1716 - 1718). Constituind, în 1684, Liga 
Sfântă, împreună cu Veneţia, Polonia şi Sfântul Scaun, şi 
obţinând ajutorul principilor germani (de Bavaria, Saxa şi 
Brandenburg), Leopold I a angajat Monarhia într-un 
conflict de durată împotriva Imperiului Otoman. În 1688, 
ducele Carol al V-lea de Lorena, generalissimul 
imperialilor, a recucerit Buda - poziţie strategică în inima 
câmpiei maghiare. În 1687, imperialii zdrobesc armatele 
otomane la Mohâcs şi Transilvania este plasată sub 
dominaţia habsburgică. În 1688, Max-Emanuel al Bavariei 
pune stăpânire pe Belgrad care era deţinut de turci încă 
din 1521. În cinci ani, Sublima Poartă pierdea astfel 
controlul asupra câmpiei maghiare. Doar perseverenţa 
rezistenţei otomane şi războiul Ligii de la Augsburg vor 
mai întârzia, până în 1699, încheierea păcii care consfințea 
retrocedarea regatului Ungariei Casei de Habsburg. 

Arhiducele Carol, fiul cel mai mic al împăratului 
Leopold, fusese desemnat să domnească asupra Spaniei, 
dar testamentul regelui spaniol Carol al II-lea, ultimul 
Habsburg de la Madrid, desemna în ultimul moment pe 


unul dintre Bourbon! ca legatar universal. Prin urmare, 
Leopold I, aliat cu puterile maritime (Marea Alianţă de la 
Haga cu Anglia şi Olanda), îi declară război lui Ludovic al 
XIV-lea, provocând astfel un nou conflict european. După 
ce i-a zdrobit pe franco-bavarezi la Hochstaedt (1704) şi a 
ocupat Bavaria, prinţul Eugeniu de Savoia şi-a continuat 
seria succeselor militare şi în Ţările de Jos (luarea oraşului 
Lille, 1708, victoria de la Malplaquet, 1709), graţie unei 
strânse colaborări cu generalul englez Marlborough. După 
tentative eşuate de a cuceri Peninsula Iberică în faţa 
armatelor lui Filip al V-lea, arhiducele Carol se instalează 
la Barcelona, când moartea brutală a fratelui său, Iosif I 
(1711), îl pune pe neaşteptate în posesia Monarhiei 
austriece şi a coroanei imperiale. Cum puterile maritime 
nu doreau refacerea imperiului universal al lui Carol 
Quintul în beneficiul lui Carol al VI-lea, Marea Britanie a 
semnat cu Franţa Pacea de la Utrecht (1713), prin care era 
recunoscut Filip al V-lea de Bourbon ca rege al Spaniei. 
Carol al Vl-lea primea prin Pacea de la Rastadt (1714) 
importante compensaţii în Italia (Milano, Napoli şi Sicilia) 
şi în Ţările de Jos. 

În 1716, Carol al VI-lea redeschide ostilitățile 
împotriva turcilor şi prinţul Eugen cucereşte Belgradul (ce 
fusese pierdut din nou în 1689) şi Banatul de Timişoara 
care sunt anexate prin Tratatul de la Passarowitz, astfel 
încât, în 1718, Monarhia austriacă cunoaşte cea mai mare 
extindere teritorială - un conglomerat de principate a 
căror unificare e neglijată de împărat. 

Domnia lui Carol al VI-lea (1711 - 1740) 

Carol al VI-lea s-a mulţumit, de fapt, să decreteze o 
uniune personală între regatele sale, impunând adoptarea 
de către diferitele Diete a Pragmaticei Sancţiuni din 
17132. Principii germani şi marile puteri europene o 


27 Act dat de împăratul Carol al VI-lea prin care se afirmă că 
provinciile imperiale sunt indivizibile și inseparabile și se asigură 


aprobă pe rând: Spania în 1725, Rusia în 1726, Prusia în 
1728, Marea Britanie în 1731, Franţa în 1738. Garanţiile 
diplomatice astfel oferite s-au dovedit însă destul de fragile 
şi criza din 1740 a arătat că toată această politică era 
practic iluzorie, anii 1740 însemnând un net declin al 
puterii austriece, sancţionată de înfrângerile din războiul 
de succesiune la tronul Poloniei (1733 - 1735), apoi din 
acela împotriva Porții (1737 - 1739). Deşi preliminariile 
păcii negociate la Viena, în 1735, permiteau schimbul 
ducatului de Lorena contra Toscanei, Casa de Austria 
pierdea totuşi Napoli şi Sicilia, în vreme ce înfrângerile din 
Serbia se traduceau prin restituirea Belgradului Imperiului 
Otoman (Pacea de la Belgrad, 1739). Dezastrul era însă 
mai puţin amplu decât părea. Între 1718 - 1738, prinţul de 
Saxa-Hildburghausen reuşise să edifice în Slavonia o zonă 
de frontiere militarizate asigurate de colonii sârbi, 
beneficiari ai unui statut de ţărani liberi şi care, conduşi de 
un solid corp de ofiţeri, supravegheau în permanenţă 
mişcările turcilor în Bosnia. 

Apogeul culturii baroce 

Carol al VI-lea - care avea mari planuri economice - a 
favorizat colonizarea Banatului de Timişoara, repopularea 
Câmpiei Maghiare şi s-a lansat în marele comerţ maritim, 
fiind însă repede nevoit să reducă activitatea proaspăt 
înfiinţatei companii maritime de la Ostende. 

El a rămas în istorie mai ales ca ultimul suveran 
baroc, ostil protestanților pe care i-a exclus de facto din 
funcţiile publice în Ungaria (1732). În vremea domniei sale 
a fost canonizat Jan Nepomuceny, martirul secret al 
confesiunii, simbolul de pietate propriu Contrareformei. 
Carol al Vl-lea a întreprins amenajarea, la Hofburg, a 
Bibliotecii Naţionale, a Sălii balurilor, a Manejului spaniol, 
ca şi a bazilicii Sfântul Carol Borromeo (Kariskirche). În 
exteriorul capitalei, Habsburgii au construit palatul 


dreptul de succesiune pe linie feminină la tronul Imperiului. 


Favorita, în timpul lui Leopold I, apoi complexul 
monumental de la Schönbrunn, conceput după planurile lui 
Johann Fischer von Erlach, complex ce avea să devină 
reşedinţa favorită a Mariei Thereza. Incepând din anii 
1690, aristocrații au continuat, la rândul lor, să 
construiască palate care domină peisajul urban, precum şi 
reşedinţe secundare sau de sezon. 

Prinţul Eugeniu de Savoia 

Preşedinte al Consiliului de Război, ministru al 
Consiliului Secret şi generalissim al Imperiului, el a jucat 
şi rolul de mecena deosebit de activ. Posesor al unei 
imense averi, a pus să se construiască în 1696, la Viena, 
palatul Himmelpfortsgasse şi mai ales palatul Belvedere, 
care rivaliza cu Schonbrunn. Mare colecţionar, protectorul 
oamenilor de litere (Leibniz, Jean-Jacques Rousseau), 
prinţul a favorizat adoptarea limbii franceze ca limbă de 
cultură. Foarte rezervat faţă de cultura tradiţională 
germană (nu vorbea germana decât cu soldaţi! săi), el 
accentuează, astfel, caracterul cosmopolit al culturii 
vieneze. 

Criza anului 1740 

Criza succesorală, provocată de moartea lui Carol al 
VI-lea, a declanşat în 1740 un război european (războiul 
pentru succesiunea Austriei), punând în discuţie însăşi 
existenţa Monarhiei. Maria Thereza (1717 - 1780) nu era, 
din punct de vedere legitim, decât regină a Boemiei şi 
Ungariei. Ea nu putea pretinde coroana imperială, dar 
avea posibilitatea de a susţine alegerea soţului său, 
Francisc Stefan de Lorena, mare duce al Toscanei (din 
1738). Posibilităţile imediate erau însă nule: îi lipseau 
banii, creditul financiar şi politic, dată fiind condiţia ei de 
femeie, şi mai ales experienţa - toate astea în vreme ce 
Frederic al Il-lea al Prusiei invada Silezia, dând astfel 
semnalul confruntării. El pretindea Silezia, în schimbul 
sprijinului acordat alegerii lui Francisc de Lorena. Celălalt 


adversar ireductibil, Carol-Albert, principele elector de 
Bavaria, revendica, la rândul său, regatul Boemiei şi titlul 
imperial. 

Dacă la 1741 cuplul de Habsburg-Lorena ar fi 
satisfăcut pretenţiile tuturor principilor germani (Saxa, 
Bavaria, Brandenburg) nu ar mai fi rămas decât cu 
Toscana şi Ungaria. Călcându-şi promisiunile făcute, 
cardinalul de Fleury, primul ministru al Franţei, se alătură 
lui Carol-Albert al Bavariei, sperând în impunerea un 
împărat profrancez şi în resorbirea, pe această cale, a 
vechilor resentimente ale Franţei la adresa Monarhiei 
austriece. In replică, Maria Thereza putea conta pe 
sprijinul englez, care se concretiza în subsidii, în vreme ce 
maghiarii, reconciliaţi cu dinastia, îi acordau bani şi 
soldaţi. Frederic al II-lea iese din coaliția antiaustriacă de 
îndată ce capătă Silezia, una din cele mai bogate şi mai 
dens populate provincii ale Imperiului, prin Tratatul de la 
Berlin (iulie 1742). 

Cum Silezia număra peste un milion de locuitori, 
importante manufacturi şi 12% din cifra totală a sumelor 
provenite din impozite, această cedare avea proporţii 
catastrofale pentru Monarhie, din punct de vedere 
strategic, economic şi demografic. 

Echilibrul de forţe în Europa Centrală a fost, astfel, 
sensibil modificat în favoarea Prusiei care se va afirma 
curând ca o mare putere. De cealaltă parte, Maria Thereza 
va face tot posibilul pentru a compensa pierderea Sileziei, 
dar rămâne să ne întrebăm ce a avut de câştigat Franţa 
din această afacere, în afară de a-și fi realizat marele său 
program politic - umilirea Casei de Austria. In 1745, 
moartea subită a împăratului Carol al VII-lea (fost duce al 
Bavariei, sub numele de Carol-Albert) a permis alegerea 
lui Francisc-Stefan de Lorena ca împărat. 

Pacea de la Aachen (1748) a pus capăt conflictului 
european. Deşi a reuşit să salveze ceea ce era mai 


important (patrimoniul familiei şi coroana imperială), 
Maria Thereza a trebuit să cedeze Bourbonilor Parma şi 
Piacenza şi să confirme cedarea Sileziei către Prusia. 

Personalitatea Mariei Thereza în timpul acestei crize 
care a pus în pericol existenţa Monarhiei, Maria Thereza 
şi-a dezvăluit caracterul, tenacitatea şi inteligenţa şi, la 
drept vorbind, calităţile sale de om de stat. Stilul său de 
viaţă, combinând fastul cu simplitatea vieţii familiale, era 
în armonie cu sensibilitatea supuşilor pe care-i conducea. 
Puternica sa personalitate, dârzenia, inteligenţa sa 
politică, dublate de o autoritate naturală, au impus respect 
atât contemporanilor, cât şi posterităţii. Este motivul 
pentru care ea a rămas în istoria Austriei ca Mamă a 
patriei. Pe de altă parte, căsătoria sa a fost una deosebit de 
fecundă, iar grija cea mai mare a suveranului a încetat să 
mai fie asigurarea descendenților, devenind înzestrarea lor 
convenabilă. Dacă lui Iosif îi era destinat Imperiul, Leopold 
a devenit mare duce de Toscana, Maximilian, arhiepiscop 
elector de Köln, Maria-Carolina, regină de Neapole, iar 
Maria Antoaneta, regină a Franţei. Ajutată de soţul ei, 
Francisc I, şi, după 1765, de fiul său cel mare, Iosif al II- 
lea, ea s-a sprijinit, în special, pe cancelarul Kaunitz şi pe o 
întreagă pleiadă de oameni cu vederi largi, precum 
medicul său personal, van Swieten, ministrul Haugwitz sau 
abatele Ignatius Felbiger. 

Reformele lui Haugwitz 

Odată Monarhia salvată, Maria Thereza îşi 
pregăteşte revanşa asupra Prusiei,  întreprinzând 
reformarea, devenită indispensabilă, atât a armatei, cât şi 
a administraţiei. Pentru a putea asigura întreţinerea şi 
finanţarea unei armate pe timp de pace (108.000 oameni) 
s-au copiat măsurile lui Frederic-Wilhelm I, regele-sergent 
al Prusiei. Originar din Saxonia, Haugwitz îşi începe 


28 Rege al Prusiei (1688-1740), celebru pentru măsurile sale care 
pregătesc Prusia pentru rolul de mare putere asumat în vremea lui 


cariera în 1745 în Silezia Austriacă (cele trei districte din 
Silezia Superioară care nu fuseseră anexate de Prusia), 
unde reuşeşte să retragă din competenţa nobilimii 
perceperea contribuţiilor votate de Dietă. În 1747, el 
aplică o reformă de acelaşi tip în Carniolia şi este chemat 
la Viena în calitate de Consilier de Stat. Urmând sfaturile 
sale, Maria Thereza impune în 1749 o reaşezare completă 
a administraţiei centrale. De acum înainte, justiţia va fi 
separată de administraţie, finanţele încredințate unui 
Directorat, condus de către Haugwitz însuşi, iar Dietele 
convinse să voteze o contribuţie în avans, pe zece ani, 
destinată întreţinerii armatei permanente. Administrarea 
justiţiei a fost încredințată unei Curți Supreme, 
cancelariile Boemiei şi Austriei au fuzionat, în vreme ce 
Ungariei, Ţărilor de Jos şi Milanului li s-a acordat o mai 
largă autonomie. Dietele pierd cu această ocazie o parte 
din competențele lor administrative şi se creează nucleul 
unei birocraţii specializate care se va dezvolta treptat. 
Chiar dacă aceste reforme, contestate de aristocrație 
(Khevenhiller), nu s-au dovedit până la urmă atât de 
fructuoase pe cât o afirma promotorul lor, ele au permis 
totuşi constituirea unei administrații de stat şi 
reorganizarea armatei. În 1761, reformele lui Kaunitz vor 
ameliora punctele slabe ale sistemului fondat de Haugwitz, 
prin înfiinţarea unui Consiliu de Stat menit să dirijeze 
politica generală. 

Cancelarul Kaunitz (1711 - 1794) 

Cancelarul Kaunitz (1711 - 1794), care aparţinea 
unei familii aristocratice din Moravia, a fost îndreptat de 
tânăr către o carieră politică. După solide studii şi o 
călătorie prin întreaga Europă, el o reprezintă pe Maria 
Thereza la Torino, în vremea războiului de succesiune la 
tronul Austriei, apoi, ca plenipotenţiar, la Congresul de la 
Aachen, între 1747 - 1748. La întoarcere a fost desemnat 


Frederic al ll-lea cel Mare, fiul său. 


ambasador la Paris în vederea realizării unei apropieri de 
Bourboni. Numit cancelar în 1752, va ocupa acest post 
până la moarte, servind patru suverani, însărcinat cu 
politica externă, în 1756 el este artizanul răsturnării 
alianțelor. Chiar dacă Războiul de 7 ani (1756 - 1763) nu a 
permis Austriei recuperarea Sileziei, Kaunitz a profitat 
totuşi de răstimpul de pace pentru a impune aici, în 1761, 
o reformă administrativă inspirată de modelul francez. De 
acum înainte el va îndeplini rolul de principal ministru al 
Monarhiei, fără să poarte acest titlu. Aristocrat cultivat, 
spirit rafinat şi ostil clericalismului, era, în acelaşi timp, 
deschis ideilor noi. Baza sistemului său diplomatic a rămas 
mereu alianţa cu Franţa care oferea cele mai bune garanţii 
intereselor austriece. Maria Thereza, care-i aprecia 
calităţile şi devotamentul, îl utilizează după 1765 pentru a 
tempera iniţiativele intempestive ale lui Iosif al II-lea. 
Începând cu 1792, Kaunitz se retrage treptat din viaţa 
publică, iar una dintre nepoatele sale se căsătoreşte cu 
tânărul Metternich, viitorul cancelar. 

În ciuda incontestabilelor succese militare (victoria 
de la Kolin, 1757), obţinute de generalii Mariei Thereza 
(Daun, Browne, Lacy, Laudon, O'Donnell), operaţiunile din 
Războiul de 7 ani s-au dovedit mai degrabă dezamăgitoare. 
Întoarcerea la statu-guo apărea ca soluţia cea mai bună 
pentru beligeranţii epuizați. Prin Pacea de la Hubertsburg 
(13 februarie 1763), Maria Thereza pierdea a doua oară 
Silezia - eşec cu care nu s-a consolat niciodată - în vreme 
ce Frederic al II-lea susţinea alegerea ca împărat a 
arhiducelui Iosif, care va urma fără dificultate tatălui său 
(1765). Austria intra, prin aceasta, într-o lungă perioadă de 
pace (1763 - 1792), tulburată doar de câteva conflicte 
locale: războiul cartofilor (1777 - 1778) şi cel austro-turce 
(1787 - 1791). 

Epoca Luminilor (1750 - 1790) 

Din jurul anului 1750, cultura austriacă a cunoscut o 


înnoire extraordinară prin deschiderea către marile 
curente europene, francez şi englez, dar şi italian şi 
german. Napoli şi Milano au influenţat considerabil viaţa 
intelectuală austriacă, iar preponderența pe plan muzical a 
spaţiului italian a continuat să se afirme, în ciuda 
eforturilor lui Mozart şi Iosif al II-lea de a crea o operă 
germană, la nivel de repertoriu şi instituţii. 

Maria Thereza i-a favorizat pe jansenişti?* şi curentul 
catolic renovator care, născut către 1720 la Roma, la 
Collegium Germanicum, i-a influenţat pe viitorii episcopi 
reformatori, între care arhiepiscopul de Viena, cardinalul 
Migazzi (1757 - 1799). În 1759, împărăteasa a retras 
iezuiţilor monopolul asupra cenzurii pe care-l deţineau de 
peste un secol. Sfătuită de medicul său personal, van 
Swieten, un olandez convertit la catolicism, Maria Thereza 
a modernizat învăţământul superior. van Swieten a 
reorganizat studiile de medicină prin crearea de catedre 
de chirurgie, botanică (condusă de Jacquin) şi farmacie. 
Aceste eforturi au permis, mai târziu, naşterea şcolii 
vieneze de medicină. 

Reforma şcolară din 1773 a situat Austria pe acelaşi 
plan cu statele germane (Prusia, Electoratele Renane). 
Operă a Mariei Thereza şi a prelatului Ignatius Felbiger, 
reforma a modernizat programele şcolare şi a înfiinţat 
şcoli primare superioare (Realschulen), pe lângă liceele şi 
şcolile normale. Instrucţia şcolară primară devenea 
obligatorie, fiind plasată sub controlul clerului, în vreme ce 
franceza înlocuia definitiv italiana ca limbă de curte, 
germana, favorizată de progresele birocraţiei şi ale 
sistemului de instrucţie publică, se substituia latinei ca 
limbă de comunicare între diferitele naţionalităţi. 

Maria Thereza a încercat ameliorarea condiţiei 


29 Curent teologic și intelectual ce-și trage numele de la teologul 
olandez Jansenius. Susţinea revenirea la valorile originare ale 
catolicismului și simplificarea cultului. 


ţărănimii, limitând numărul zilelor de muncă 
(Urbanalregulation) şi sprijinind, în paralel, dezvoltarea 
manufacturilor. Creşterea demografică (dublarea 
populaţiei Ungariei) şi economică a făcut din domnia sa 
unul din marile momente ale istoriei Austriei. La moartea 
ei, în 1780, Monarhia-austriacă, profund transformată, 
devenise un stat de 22 de milioane de locuitori, mai 
bogată, mai întinsă şi mai bine administrată decât în 1740. 
Acestea sunt şi motivele pentru care împărăteasa a rămas 
atât de populară printre supușii săi. 

Viena Epocii Luminilor a devenit O metropolă 
europeană (250.000 de locuitori), dublându-şi rolul de 
capitală politică cu acela de puternic centru manufacturier. 
Industria mătăsii a cunoscut o dezvoltare deosebită în 
cartierul Schottenfeld şi pe malul de nord al Dunării, chiar 
dacă, până la 1792, producătorii de mătase au trebuit să 
facă faţă concurenţei lioneze. Manufactura de porțelan, 
trecută sub controlul statului în 1744, a fost instalată de 
către Iosif al II -, ea în cartierul Augarten din 
Leopoldstadt. S-a înființat o manufactură de hârtie, 
devenită necesară în urma dezvoltării caselor de editură 
(Trattnei). Tot în această epocă apar marile fabrici de bere 
Dreher şi Gösser. Tapiţerii şi ebeniştii rămân concentrați în 
oraş pentru a putea răspunde cererii pentru produsele lor. 
În 1789, activităţile economice erau încă dominate de 
către cei 233 de comercianţi (dintre care 97 greci*) care 
alăturau activităţile bancare (precum aşa-numita banco 
delgiro, din 1703, sau Wiener Stadtbank, din 1705) 
comerţului cu produse textile. În acelaşi timp, Viena îşi 
afirma rolul de capitală culturală a Austriei şi a spaţiului 
german, făcând concurenţă pentru o vreme unor oraşe ca 


30 Este vorba de companiile de negustori balcanici care in 
documentele epocii sunt desemnaţi ca greci, datorită apartenenţei la 
confesiunea ortodoxă, dar și a utilizării predilecte a limbii grecești, 
limbă de circulaţie în Sud-Estul european. 


Weimar, Dresda sau Berlin. Este motivul pentru care 
Mozart s-a stabilit definitiv aici, fără a putea să-şi impună 
însă concepţia despre opera în limba germană. 

Iosif al II-lea, despot luminat 

Succedând tatălui său în 1765 ca împărat al Sfântului 
Imperiu, losif s-a ocupat îndeaproape de armată şi 
diplomaţie, împărțind puterea cu mama sa, căreia i-a 
impus, în 1772, anexarea Galiției la Austria, cu ocazia 
primei împărțiri a Poloniei. Nerăbdător să-i succeadă 
mamei sale, el a pregătit un program de reforme din care 
nu a rămas însă mare lucru după moartea sa, în afară de 
Edictul de 'Toleranţă (1781) care acorda statut legal 
protestanților şi evreilor, menţinând însă catolicismul ca 
religie dominantă în stat. Evreii erau astfel autorizaţi să 
practice îndeletniciri lucrative, să fondeze întreprinderi cu 
caracter industrial şi să frecventeze universităţile, 
discriminările vestimentare fiind, de asemenea, abolite. 
Pachetul de reforme religioase (cu deosebire secularizarea 
a peste 400 de mănăstiri), primite cu ostilitate de către 
cler şi ţărani, a determinat un conflict cu Papalitatea, 
conflict rezolvat prin compromisul din 1782 (vizita Papei 
Pius al VI-lea la Viena, de Paşte). Odată eliminate cele mai 
neplăcute aspecte ale  iosefinismului (propaganda 
anticlericală, seminariile generale’), Monarhia redevenea, 
după 1792, un bastion al catolicismului. 

Iosif al Il-lea a continuat politica educaţională 
începută de mama sa. Începând cu 1783, supravegherea 
corpului pedagogic a fost încredinţată unui corp de 
inspectori, învățământul păstrând însă un caracter 
confesional, căci religia, după Iosif al II-lea, oferea cea mai 
solidă bază morală. Sistemul s-a dovedit însă catastrofal 
pentru universităţi: concepute de împărat ca şcoli 
profesionale, ele vor pierde pentru multă vreme orice 


31 Instituţii menite să asigure controlul statului asupra formării și 
perfecționării preoților. 


libertate şi orice spirit creativ. 

În 1781, el a decis eliberarea ţăranilor de servitutea 
personală, altminteri nu foarte apăsătoare în Austria. La 
finele domniei sale, intenţiona chiar introducerea 
răscumpărării corvezilor în muncă şi eliberarea completă a 
ţărănimii aservite, dar cum toate aceste măsuri au fost 
anunţate doar pe patul de moarte, ele se vor materializa 
abia în urma Revoluţiei de la 1848. 

Prin impunerea limbii germane ca limbă 
administrativă comună pe tot cuprinsul Monarhiei, Iosif al 
Il-lea a provocat revolta nobilimii maghiare care se 
pronunţa pentru utilizarea latinei şi pentru autonomia 
administrativă a propriului regat. Provinciile flamande şi 
valone s-au revoltat, la rândul lor, atunci când li s-au impus 
seminariile generale. După 1789, nemulţumirea s-a dovedit 
cu atât mai mare, cu cât la toate acestea s-au adăugat 
raidurile armatelor otomane în zona Banatului de 
Timişoara în vremea inutilului război  austro-turc. 
împăratul nu avea ca bază de susţinere decât câteva mii de 
nobili şi intelectuali, rarii prelați de orientare iluministă şi 
o burghezie vieneză încă puţin dezvoltată, grupaţi cu toţii 
în francmasonerie. 

Francmasoneria austriacă nu avea nimic revoluţionar 
şi cuprindea mai degrabă aristocrația decât burghezia, în 
ciuda principiilor de egalitate prevăzute de loje. Partizană 
a fraternității, a progresului şi fericirii umane, ea a 
contribuit la răspândirea ideilor filosofice în rândul elitelor, 
Iosif însuşi s-a înconjurat de francmasoni, care l-au 
susţinut în faţa opoziţiei conservatoare. Cu toate acestea, 
împăratul rămânea rezervat, chiar temător, faţă de un tip 
de organizaţie care era doar foarte greu compatibilă cu 
concepţia sa autocratică de guvernare. Astfel, prin 
decretul din 1785, el i-a obligat pe francmasoni să se 
organizeze într-o lojă unică pentru fiecare provincie, care 
să nu depăşească 180 de membri (adică mai puţin de 3.000 


pentru toată Monarhia). În ciuda acestor restricţii, 
decretul a reprezentat un progres net în raport cu 
interdicțiile din vremea Mariei Thereza şi cu persecuțiile 
ce vor urma. 

Sfârşitul Epocii Luminilor 

Al doilea fiu al împăratului Francisc I şi al Mariei 
Thereza, Leopold, născut în 1747, mare duce al Toscanei 
din 1765, i-a succedat fratelui său Iosif al II-lea, mort în 
1790 fără copii şi cu sentimentul de a fi eşuat în opera sa 
de regenerare a societăţii austriece. Scurta domnie a lui 
Leopold al II-lea (1790 - 1792) marchează finalul Epocii 
Luminilor. Pe noul împărat îl aştepta o sarcină dificilă la 
Viena: aceea de a înlătura nemulţumirile provocate de 
predecesorul său, prin reconcilierea dinastiei cu nobilimea 
nemulțumită de ştirbirea privilegiilor sale politice. Dotat 
cu simţul politic al mamei sale, Leopold nu a întârziat să 
găsească un compromis cu nobilii maghiari aflaţi în pragul 
revoltei, ca şi cu supușii din Ţările de Jos. Cu totul ostil 
tendinţelor contrarevoluţionare care câştigau teren la 
Viena, el era mai degrabă preocupat să evite orice conflict 
cu Franţa. În corespondenţa sa personală le recomanda lui 
Ludovic al XVI-lea şi Mariei-Antoaneta un compromis cu 
reprezentanţii naţiunii, Declaraţia de la Pillnitz din 1791 
nefiind decât un act de propagandă. Moartea sa subită (a 
fost victima unei pleurezii la 1 martie 1792) a fost o 
catastrofă pentru Austria, ca şi pentru întreaga Europă, 
lăsând astfel cale liberă partidei războinice şi reacționare 
al cărei şef era arhiducele Ferdinand. 

Capitolul IV 

REVOLUŢIE ŞI CONTRAREVOLUŢIE (1792 - 1867) 

Sprijinindu-se pe cler, nobilime şi pe masele 
ţărăneşti, Francisc al II-lea (1792 - 1835) a pus imediat 
capăt politicii iluministe, transformând Austria într-o 
citadelă a Contrarevoluţiei, rol pe care-l va juca până în 
1860, fără a socoti scurtul interval marcat de Revoluţia de 


la 1848. 

Austria şi Contrarevoluţia 

Austria s-a dovedit într-adevăr campioana 
Contrarevoluţiei, atât în plan intern, cât şi în exterior. Din 
aprilie 1792, Francisc al II-lea s-a angajat în război contra 
Franţei, întărind în acelaşi timp aparatul represiv intern. 
Nu a ezitat să restabilească cenzura în deplinătatea 
drepturilor sale, ceea ce făcea din prefectul poliţiei vieneze 
un personaj de primă importanţă. Cu sprijinul opiniei 
publice, ostilă Franţei şi ideilor revoluţionare, el a pus să 
fie supravegheate toate elementele liberale, calificate 
nepotrivit drept iacobini. În 1794, conducătorii lor au fost 
arestaţi şi judecaţi la Viena, sub pretextul organizării unui 
complot antimonarhic. Opozanţii s-au retras din viaţa 
publică, iar francmasoneria şi-a încetat existenţa. 

În exterior, armatele austriece, revenite fără 
entuziasm din războiul cu Imperiul Otoman, au suferit 
înfrângeri usturătoare în Ţările de Jos, Germania şi mai 
ales în Italia. Francisc al II-lea nu a reuşit să-l oprească pe 
Napoleon în drumul său spre Viena decât semnând Pacea 
de la Campo Formio prin care ceda Republicii Franceze 
Belgia, în schimbul Veneţiei, fără a considera însă niciun 
moment acest episod ca definitiv. După eşecul celei de-a 
doua coaliţii, a cedat Brisgau primind în compensație 
Arhiepiscopia de Salzburg. Austria a participat cu 
tenacitate la toate coaliţiile antifranceze instrumentate de 
Marea Britanie, ceea ce i-a adus numeroase deziluzii. In 
timpul celei de-a treia coaliţii, Viena a fost ocupată de 
Napoleon, şi armata austriacă, deşi întărită cu trupe 
ruseşti, a fost zdrobită la Austerlitz, în Moravia (2 
decembrie 1805). Pacea obţinută la Pressburg i-a costat pe 
austrieci sacrificii deosebite. Infrângerile militare au avut 
repercusiuni asupra structurii Monarhiei şi, prin dispariţia 
Sfântului Imperiu Roman de Neam Germanic (1806), au 
determinat apariţia Imperiului Austriac. 


Imperiul austriac este o creaţie recentă şi efemeră, 
pentru că Monarhia de Habsburg nu a purtat acest nume 
decât între 1806 şi 1867. In 1804, când Napoleon se 
proclama împărat al francezilor, Francisc al II-lea îşi 
atribuia la rândul său titlul de împărat ereditar al Austriei, 
astfel încât, timp de doi ani, a purtat dublul titlu de 
împărat roman de neam germanic şi de împărat al Austriei. 
În 1806, după Pacea de la Pressburg, Napoleon a regrupat 
„Clienţii” germani ai Franţei în Confederaţia Rinului, 
privită cu teamă de Francisc. În noua situaţie, acesta a 
proclamat dizolvarea Sfântului Imperiu, ale cărui insigne 
au fost depuse în tezaurul imperial din Viena 
(Schatzkammer) unde se găsesc până azi. Aşa a luat 
naştere un stat unitar care va dura, sub această formă, 
până la compromisul de la 1867. Această importantă 
reformă constituţională nu a însemnat totuşi - cel puţin 
până în 1849 - fuziunea diferitelor regate şi provincii într- 
un stat centralizat. 

În ciuda eforturilor depuse de către arhiducele 
Johann, nu se constată vreun progres al conştiinţei 
naţionale austriece, căci germanii din provinciile ereditare 
se simțeau ei înşişi în mod esenţial stirieni sau tirolezi. 

Sentimentul naţional austriac 

După 1806, arhiducele Johann, fratele mai mic al 
împăratului, ajutat de baronul Hormayr, a încercat crearea 
în opinia publică a unui curent naţional panaustriac care 
să depăşească sentimentul de apartenenţă la un grup etno- 
lingvistic anume şi să consolideze tradiționala fidelitate 
monarhică. O campanie de presă, crearea unei miliții şi, 
dincolo de toate, dorinţa de revanşă împotriva inamicului 
francez, ar fi putut fi liantul acestei noi stări de spirit. 
Numai că împăratul nu era deloc dispus să facă apel la 
sentimentul popular, iar eşecul războiului din 1809, 
început prea devreme de partida politică favorabilă 
revanşei, i-a fost până la urmă fatal. Insurecția populară 


tiroleză contra francobavarezilor a fost brutal reprimată şi 
conducătorul ei, Andreas Hofer, abandonat de împărat, a 
fost executat de francezi la Mantova, în 1810. Doar 
simbolurile vor rămâne din vechiul imperiu: drapelul 
negru-auriu, decorat cu acvila bicefală, şi imnul imperial 
Gott erhalte den Kaiser (Dumnezeu să-l apere pe împărat), 
compus în 1797 de Joseph Haydn, după modelul celui 
englez. 

y Date fiind eşecurile lui Napoleon în Spania, Austria 
a încercat să-şi ia revanşa în 1809, dar Viena a fost din nou 
ocupată de trupele francez» şi, după lupte dure (victoria 
austriacă de la Aspem), armata arhiducelui Carol a fost 
zdrobită la Wagram. Francisc I l-a demis pe ministrul 
Stadion, l-a numit pe Metternich cancelar şi, pentru a 
câştiga timp, a trecut de partea lui Napoleon, căruia i-a 
acordat mâna fiicei sale, Maria Luizaun 1812, un corp de 
armată austriac a participat, sub comanda lui 

Schwarzenberg, la campania din Rusiajn 1813, după 
ce propusese un compromis lui Napoleon, Austria a 
schimbat iar tabăraA. acelaşi Schwarzenberg câştigând 
Bătălia Naţiunilor de la Leipzig (17 - 18 octombrie 1813) 
pentru ca în martie 1814 trupele austriece să intre în 
Paris. Congresul de la Viena a fost un triumf pentru 
împăratul Francisc şi cancelarul Metternichs în 1815, 
Imperiul Austriac devenea, alături de Rusia, prima putere 
continentală, atât prin întindere, cât şi prin populaţie şi 
forţă armată în timpul războaielor Revoluţiei Franceze, 
Austria a trebuit să facă faţă unor grele cheltuieli militare, 
cu toate că Marea Britanie îi acordase, între 1794 şi 1797, 
în afara câtorva subsidii, un împrumut de 65 de milioane 
de florini. Cum creşterea substanţială a impozitelor nu era 
posibilă, a fost necesară recurgerea la credite şi mai ales 
la emisiuni masive de hârtie-monedă ce nu va înceta să se 
deprecieze. Austria a cunoscut la rândul său o mare 
inflație; din 1797, hârtiei-monedă i s-a impus curs forţat, 


aşa încât la 1800 monedele de calitate dispăruseră practic 
din circulaţie. În 1809 toţi deţinătorii de monedă metalică 
au fost obligaţi să o convertească în monedă de hârtie. În 
ciuda perceperii, în 1810, a unui impozit destinat 
amortizării datoriei publice, statul se găsea în plină 
bancrută. În anul imediat următor biletele de bancă 
pierduseră 80% din valoarea lor nominală. Reinstaurarea 
păcii a permis asanarea situaţiei prin crearea, în 1816, a 
unei Bănci Naţionale a Austriei care, după modelul Băncii 
Franţei, a căpătat privilegiul de a emite monedă de hârtie 
şi de a practica scontarea efectelor de comerţ. 

În măsura în care ele au stimulat producţia, 
războaiele napoleoniene nu au avut numai consecinţe 
negative pentru viața economică. Graţie  Blocadei 
continentale, manufacturile textile, scăpate de concurenţa 
engleză, şi-au continuat dezvoltarea începută sub domnia 
lui Iosif al II-lea. Pe de altă parte, preţurile cerealelor nu 
au încetat să crească, agricultura având acum un debuşeu 
suplimentar în întreţinerea armatei; ca o consecinţă, 
prosperitatea agricolă a favorizat simultan vânzarea 
produselor manufacturate. Tendinţa favorabilă defrişărilor, 
manifestă încă la finele secolului al XVIII-lea, a fost acum 
pusă în practică aducând în exploatare noi terenuri. 

Epoca lui Metternich (1815 - 1848) 

După 1815, Francisc I nu a ştiut să profite de victoria 
asupra Franței revoluționare.  Ataşat principiilor 
legitimității dinastice, n-a dorit nici restabilirea Sfântului 
Imperiu Roman de Neam Germanic, nici realizarea 
unificării Germaniei în favoarea sa. El se va sprijini 
exclusiv pe Metternich - cancelar al Austriei între 1809 şi 
1848 - care-şi va consacra întregul efort menținerii 
sistemului statuat în 1815 şi luptei contra ideilor 
revoluționare pe care le considera sincer periculoase 
pentru Austria şi pentru întreaga Europă. Metternich a 
lăsat administraţia provincială pe seama aristocrației 


locale şi i-a îndepărtat pe liberali. Austria respira acum 
liniştită, în vreme ce creşterea culturală şi economică 
pregătea, pe nesimţite, brutala explozie din martie 184 & 
Co fapt, guvernarea imperiului se baza, mai mult decât 
oricând, pe dinastie, Biserica Catolică, armată şi birocraţie 
şi, în epoca Biedermeier, pe cenzură şi poliţie. 

Viena în epoca Biedermeier 

Perioada dintre 1815 şi 1848 corespunde în Austria 
ascensiunii burgheziei, traducându-se în arta mobilierului 
printr-un stil original, funcţional şi plin de afecţiune. Viena 
se distinge prin industria sa de lux, stimulată de prezenţa 
Curţii şi a aristocrației. Instrumentele muzicale (pianele 
Bosendorfer), porţelanul din manufactura Augarten, moda, 
mătâsurile fac din Viena o rivală a Parisului sau a Londrei. 
Populaţia vieneză, chiar cea săracă, frecventează balurile 
sau teatrele. Simbolul culturii vieneze, valsul. apare către 
1815 prin transformarea dansului tradiţional tirolez 
(Lândlei). În numeroasele săli de dans de cartier sunt 
prelucrate piese muzicale în dialect vienez (Ferdinand 
Raimund şi Nestroy). Clasele superioare organizau baluri 
şi petreceri în propriile palate, îndeosebi în perioada 
carnavalului, şi se întâlneau în locurile de promenadă 
publică (parcul Augarten şi Praterul). Viena este o 
metropolă a muzicii până la dispariţia lui Beethoven şi a lui 
Franz Schubert, dar scena vieneză rămânea încă ataşată 
operei italiene, Rossini cunoscând aici numeroase succese 
după 1820. Nu mai exista acum nicio diferenţă între 
capitala austriacă şi Paris sau Londra. 

Metternich era convins că opinia publică era sub 
controlul său direct, cu ajutorul ministrului Poliţiei, contele 
Sedinitzky, care pusese în funcţiune în capitală o vastă 
reţea de agenţi informatori. Din 1819, cenzura se întindea 
şi asupra publicaţiilor ştiinţifice, fiind puşi la index Goethe, 
Schiller, Lessing şi, bineînţeles, Fichte şi Hegel, 
învăţământul superior, strict supravegheat chiar de 


instructori, a cunoscut totuşi un aflux de studenţi. 
Universitățile erau destinate să formeze preoți, 
funcționari, profesori sau medici. Învăţământul tehnic era 
privilegiat - s-au creat şcoli politehnice la Viena şi Gratz. 

Viaţa economică 

Din 1825, Austria intra în epoca industrială. Dacă 
guvernarea Metternich nu a făcut nimic pentru a favoriza 
dezvoltarea industriei, este adevărat că nici nu a 
obstrucţionat-o. Revoluţia industrială s-a manifestat, în 
primul rând, în domeniul prelucrării textilelor. Producţia 
de mătase, concentrată în metropola vieneză, a rămas 
apanajul atelierelor artizanale a căror mână de lucru, înalt 
calificată dar mediocru retribuită, era supusă influențelor 
conjuncturale. Apariţia căilor ferate a contribuit, de 
asemenea, substanţial, încă înainte de 1848, la progresul 
economic al imperiului. Din 1832 s-a început construcţia 
unei căi ferate de 130 de km, cu tracţiune hipomobilă, 
între Linz şi České Budějovice, pentru a lega Dunărea de 
Boemia. În 1841, un decret imperial autoriza construirea a 
patru alte mari artere feroviare: Viena-Gratz, Viena-Brno- 
Praga, Viena-Salzburg şi Milano-Veneţia. In 1848 reţeaua 
austriacă a drumurilor de fier număra deja 1622 km daţi în 
exploatare. 

Agricultura a cunoscut o creştere medie anuală de 
1% în prima jumătate a secolului al XIX-lea. S-a abandonat 
progresiv asolamentul simplu în zonele cu terenuri de 
bună calitate. Ponderea cerealelor a scăzut treptat în 
raport cu aceea a culturilor prâşitoare şi a cartofului care, 
plecând din Austria Inferioară, a cucerit treptat Stiria şi 
Tirolul. 'Trifoiul a intrat în asolament la începutul secolului 
al XIX-lea, coasa înlocuind astfel secera, în vreme ce carele 
se modernizau, la rândul lor, iar caii luau locul boilor, ca 
animale de tracţiune. 

Conjunctura economică s-a dovedit, în general, 
favorabilă, cu excepţia crizelor dintre 1816 - 1818 şi 1846 


- 1848. Prima se explică prin redeschiderea pieţei 
continentale pentru produsele manufacturate englezeşti şi 
cerealele ruseşti. Începând cu 1820, creşterea agricolă a 
fost proporţional stimulată de avântul demografic. După 
1834, uniunea vamală germană (Zollverein), din care 
Austria era exclusă, i-a obligat pe producătorii industriali 
să-şi concentreze eforturile către piaţa internă şi către 
exportul înspre Imperiul Otoman. Oriza din 1846, datorată 
unei recolte dezastruoase (conjunctură meteorologică 
defavorabilă), a fost resimţită, în special, la Viena - unde 
se înregistrează scăderea vânzărilor de produse 
manufacturate, falimentul întreprinderilor mici, şomaj şi 
mizerie în rândurile proletariatului de cartier. AChiar dacă 
această criză a furnizat voluntari revoluţionarilor de la 
1848, ea nu a afectat totuşi tendinţa economică 
ascendentă care va atinge un vârf în 1850. 

Revoluţia de la 1848 

Istoricii consideră că Revoluţia de la 1848 este la fel 
de importantă pentru Europa Centrală ca şi Revoluţia din 
1789 pentru Franţa, datorită desființării sistemului 
seniorial şi abolirii vechiului regim social. Triumful 
spontan al ideii naţionale a pus în discuţie însăşi existenţa 
Imperiului Austriac, care risca să se prăbuşească în 
favoarea unei mari Germanii unite, a unei Italii unificate şi 
a unei Ungarii devenite independente. 

Criza a izbucnit în martie 1848 şi energiile 
contestatare, ţinute până atunci în frâu de sistemul 
represiv al lui Metternich, s-au eliberat brusc. Dar această 
societate, predominant rurală, fărâmiţată în numeroase 
grupuri  etno-lingvistice, nu era pregătită pentru 
constituirea unor state naţionale. Criza revoluţionară a 
suscitat o violentă reacțiune, care a permis finalmente 
armatei, birocraţiei şi, fireşte, dinastiei să înăbuşe din nou 
forţele liberale. 

Burghezia germană suporta greu supravegherea 


strictă a vieţii intelectuale şi măruntele şicane birocratice. 
Ea reclama mai ales instituirea unui stat de drept în care 
legea să fie respectată şi individul protejat efectiv. Se 
dorea desăvârşirea idealurilor politice anunţate de 
gândirea iluministă şi abandonate în 1792. Burghezia 
germană avea, de asemenea, aspirații naţionale, puţin 
compatibile cu cele ale altor naţionalităţi, în special cu 
cehii, italienii sau ungurii. Chiar dacă litigiul austro-italian 
a jucat un rol important în timpul crizei de la 1848, 
frustrările cehilor şi iredentismul maghiar s-au dovedit 
mult mai periculoase pentru viitorul imperiului. 

Evenimentele din 13 martie de la Viena au dat 
semnalul Revoluţiei. Totul a început printr-o manifestaţie 
banală, dar care i-a determinat pe soldaţi, depăşiţi de 
situaţie, să deschidă focul şi să facă peste cincizeci de 
victime printre manifestanți, ceea ce a adus Viena în stare 
de  insurecţiekfuria populară, alimentată de agitaţiile 
liberale, s-a revărsat asupra maşinilor - acuzate de a fi 
provocat creşterea şomajului. Cum suveranul, prea 
îngăduitorul împărat Ferdinand, nu fusese deloc contestat 
de manifestanți. gruparea de la Curte l-a sacrificat pe 
Metternich, care a ales calea exilului. Curtea imperială a 
permis crearea unei gărzi naţionale recrutate dintre 
orăşeni şi a unei legiuni academice, s-a acordat libertate 
presei, s-a promis o constituţie şi a luat fiinţă un guvern 
provizoriu, compus din conservatori moderați. 

Sistemul Metternich, abolit de mişcarea 
insurecţională din 13 martie, a închis un capitol în istoria 
Austriei? 

— La 25 aprilie 1848, baronul Pillersdorf, şeful 
guvernului imperial, a dat publicităţii la Viena o constituţie 
după modelul Constituţiei Belgiene din 1831, valabilă 
pentru partea austriacă a Imperiului, prin care se 
instituiau sufragiul censitar şi Parlament bicameral. Încă şi 
mai grav, forţele revoluţionare se implantaseră solid în 


capitală (exista un Comitet al Studenţilor, un Comitet 
Central, compus din reprezentanţii gărzii naţionale), 
substituind treptat autoritatea Consiliului de Miniştri, 
tocmai în momentul în care 
Ungaria şi Italia îşi proclamau secesiunea. La 15 mai, 
guvernul Pillersdorf era obligat să cedeze în faţa 
protestatarilor şi să admită instituirea  sufragiului 
universal. Curtea s-a mutat, din raţiuni de prudenţă, la 
Innsbruck; guvernul Pillersdorf a demisionat la 8 iulie şi 
arhiducele Johann a acordat investitura unui nou cabinet, 
dominat de puternica personalitate a lui Alexander Bach, 
un jurist liberal căruia i se întrevedea o strălucită carieră. 
În acelaşi timp, poziţia Austriei era serios 
compromisă în Germania, unde Parlamentul de la 
Frankfurt dorea cuprinderea tuturor germanilor într-un 
stat naţional omogen care să integreze şi pe germanii din 
Austria, respingând însă monarhia constituţională propusă 
de Habsburgi. În iunie 1848, Windischgraetz, comandantul 
armatei din Boemia, cucerea Praga. Acest succes local nu 
a putut masca însă gravitatea situaţiei Imperiului în 
Ungaria, unde nobilimea - dispusă să accepte doar o 
simplă uniune personală cu Austria - avea de înfruntat 
opoziţia celorlalte naţionalităţi (croaţi, sârbi, români, 
slovaci, ucraineni). După execuţia grăbită a contelui 
Lamberg la Pesta (28 septembrie), ungurii au rupt relaţiile 
cu guvernul austriac, iar stânga radicală, minoritară în 
Parlament şi în opinia publică, l-a propulsat la putere pe 
Kossuth care va încerca o alianţă cu democraţii vienezit 
Revoluţia democratică din Viena (octombrie 1848) 
Autoritatea guvernului austriac nu încetează să se 
degradeze în capitală - a încă din vară nemulţumirile iau 
proporţii, iar revoluţia maghiară agravează starea de 
tensiune. Ziua de 8 octombrie a însemnat o adevărată zi 
revoluţionară: în culmea entuziasmului, masele au luat cu 
asalt Ministerul de Război, l-au asasinat pe ministru, 


bătrânul conte Latour, şi au pus stăpânire pe 
Arsenal/Curtea, revenită în capitală în august, s-a retras la 
Olmutz (Olomouc), în Moravia de Nord. A fost urmată 
curând de 

Guvern şi apoi de Parlamentul ales în iulie, care s-a 
instalat la Kremsier, un mic oraş din apropiere. Capitala 
era cuprinsă în întregime de febra insurecției. Revoluţia 
din octombrie 1848 nu mai era condusă de intelectualii 
burghezi, ci de lucrătorii din cartiere care au oferit 
comanda militară generalului polonez Joseph Bem, unul 
din eroii insurecției de la Varşovia din 1831. El avea la 
dispoziţie garda oraşului, legiunea academică şi o seamă 
de ofiţeri din armata imperială. Mişcarea vieneză, slab 
organizată, cu un caracter spontan şi adesea întâmplător, 
conta pe sprijinul forţelor revoluţionare germane şi 
maghiare, dar primii nu au răspuns cererilor de ajutor, iar 
intervenţia militară maghiară s-a soldat cu un eşec în faţa 
forţelor combinate ale lui Windischgraetz, venit din 
Boemia, şi Jellacic, sosit din zona transdanubiană (bătălia 
de la Schwechat, 30 octombrie). Vienezii, izolaţi rapid, se 
găseau în poziţie de inferioritate atunci când armatele lui 
Windischgraetz intrau în capitală, unde vor organiza o 
represiune brutală a liderilor democrați (deputatul Robert 
Blum a fost executat fără proces). 

Zdrobirea insurecției vieneze a deschis calea unei 
politici reacționare. Numirea cabinetului Schwarzenberg şi 
abdicarea împăratului Ferdinand în favoarea nepotului 
său, Franz Joseph (2 decembrie 1848), au permis 
lichidarea revoluţiei politicexparlamentul de la Kremsier a 
fost dizolvat, iar aplicarea Constituţiei adoptată în august 
amânată sine die, singurul pericol rămas fiind secesiunea 
maghiară care nu va fi definitiv înfrântă decât în august 
1849, cu ajutorul Rusiei? 

În fond, Revoluţia de la 1848, care pusese în pericol 
existenţa Imperiului, a pus mult mai multe probleme decât 


a încercat să rezolve: cea a unificării spaţiului german, a 
locului Ungariei în Imperiu sau a destinului naționalităților 
din componenţa statului maghiari în schimb, a reuşit să 
lichideze definitiv vechiul regim social, să abolească 
servitutea ţărănimii şi regimul seniorial. L 

Meoabsolutismul (1849 - 1860) 

Experienţa neoabsolutistă a debutat în decembrie 
1848, statul autoritar şi centralizat fiind idealul politic al 
împăratului Franz Joseph şi al prinţului Felix 
Schwarzenberg, cel care a reuşit să consolideze imperiul, 
atât pe plan intern, cât şi internaţional. 

Cabinetul Schwarzenberg (1848 - 1851) a dus o 
politică de represiune care n-ar fi fost de imaginat nici pe 
vremea lui Metternich. În martie 1849, Parlamentul a fost 
dizolvat şi s-a acordat o nouă Constituţie care nu a fost, 
însă, aplicată niciodată. Ungaria a fost supusă unui 
adevărat asediu pentru a fi apoi încorporată pur şi simplu 
Imperiului. În Italia de Nord, Schwarzenberg a guvernat 
cu ajutorul generalului Radetzky - veritabil proconsul 
militar - care a prelungit starea de asediu, împăratul 
considerând că rebeliunea merita o pedeapsă pe măsură. 
În Germania, Schwarzenberg a repurtat ultimele succese 
ale Austriei în faţa Prusiei, restabilind Confederaţia 
Germanică din 1815 (compromisul de la Olmiutz, 1850). 
Opera cabinetului lui Schwarzenberg a fost realmente 
impresionantă: pentru prima oară în istorie, Austria 
devenea o monarhie cu adevărat absolută, complet 
independentă de aristocrație, în ceea ce priveşte controlul 
afacerilor de stat, unde germana era singura limbă 
oficială, armata şi birocraţia sprijineau dinastia, în timp ce 
Biserica Catolică redobândea, prin Concordatul din 1855, 
puterea pe care o pierduse în Epoca Luminilor. 

Linia politică neoabsolutistă a fost continuată de 
cabinetul Bach; care a reglat definitiv soarta ţărănimii, 
prin aplicarea Legii din 7 septembrie 1848 şi acordarea 


unor indemnizaţii proprietarilor nobili. În Austria, statul 
distribuia, astfel, 290 de milioane de florini, ceea ce a făcut 
ca problema agrară să dispară pentru Imperiu. Sistemul 
fiscal a fost unificat şi modernizat. S-a introdus impozitul 
funciar asupra tuturor categoriilor de proprietăţi agricole, 
o contribuţie asupra chiriilor percepute în marile oraşe şi 
s-a statuat, pentru prima dată, un impozit general real pe 
venituri, plătibil de către toţi locuitorii) S-au diminuat 
corespunzător impozitele indirecte (33% din sumele 
globale) şi s-a continuat politica de credite pentru a 
acoperi deficitul bugetar. Guvernul a favorizat totodată 
dezvoltarea creditului bancar - premisă necesară pentru 
dezvoltarea corespunzătoare a marii industrii - autorizând 
în 1855 crearea unui organism central, Creditanstalt, cu 
un capital de 100 de milioane de florini. Administraţia 
austriacă funcţiona paradoxal: se admitea liberalismul 
economic, respingându-se însă orice manifestare de 
liberalism politic. Cu toate acestea, nu situaţia internă va 
duce la prăbuşirea sistemului, ci eşecurile repetate ale 
politicii externe dusă de Franz Joseph. 

Înfrângerile militare (1859) au antrenat căderea 
neoabsolutismului. Câtă vreme politica generală a 
Imperiului a fost controlată de Schwarzenberg, Austria a 
rămas fidelă alianţei cu Rusia dar Războiul Crimeii (1854) 
a provocat încordarea relaţiilor dintre cele două puteri. In 
1854, Franz Joseph l-a somat pe ţarul Nicolae I, cel care-l 
ajutase în 1849, să evacueze principatele româneşti, într- 
un moment în care trupele ruseşti erau deja imobilizate la 
Sevastopol. împăratul austriac avea convingerea profundă 
că Rusia era inamicul principal al Austriei în Orient, că 
eliberarea creştinilor din Balcani nu ar fi făcut decât să 
înmulțească clientela politică a Rusiei, iar eventualitatea 
unei împărțiri a influenţei în zonă i se părea o păcăleală. 
Această atitudine exagerat de prudentă a cruțat Europa de 
un conflict generalizat, dar l-a lipsit pe Franz Joseph de cel 


mai sigur aliat al său - ceea ce a făcut ca în 1859 Austria 
să se găsească izolată în faţa Piemontului, susţinut de 
Franţa, care reclama realizarea unificării Italiei. 

Campania italiană din 18659 a reliefat falimentul 
complet a zece ani de politică neoabsolutistă, atât pe plan 
militar, cât şi la nivel politic. După înfrângerile de la 
Magenta şi Solferino, Franz Joseph a preferat semnarea cu 
Napoleon al II-lea a armistiţiului de la Villafranca. 
Imperiul Austriac ceda Lombardia şi abandona dreptul 
tradiţional de succesiune secundară pentru ramurile 
familiei de Habsburg din Modena şi Toscana, înlăturate de 
altfel de mişcările liberale locale. După această ruşinoasă 
înfrângere, Franz Joseph a fost întâmpinat în capitală cu 
strigăte de Jos împăratul! Trăiască Maximilian! 
(Maximilian fiind fratele său mai mic, de orientare 
liberală). Pentru a salva Monarhia, el s-a debarasat de 
miniştrii cei mai impopulari şi, prin Manifestul de la 
Laxenburg (15 iulie 1859), a promis ameliorarea cât mai 
urgentă a administraţiei şi legislaţiei. Era, în fapt, 
certificatul de deces al neoabsolutismului care, la drept 
vorbind, fusese ucis mai degrabă pe câmpurile de luptă din 
Lombardia şi pe care împăratul nu ştia prea bine cu ce-l va 
înlocui. Soluţia a fost găsită în formula unei monarhii 
constituţionale ce  satisfăcea revendicările liberalilor 
maghiari şi austrieci. 

Reformele constituţionale (1860 - 1867) 

Naşterea monarhiei constituţionale austriece 
presupune trei experienţe politice succesive: experienţa 
federalistă (1860), experienţa centralizatoare, combinată 
cu un regim reprezentativ (1861), şi compromisul de la 
1867. 

Experienţa federalistă 

Franz Joseph a apelat, mai întâi, la aristocrații 
conservatori, pe care nu-i agrea, însă, cu nimic mai mult, 
decât pe liberaliinaţionali germani, şi a promulgat o nouă 


Constituţie, la 20 octombrie 1860. 

Diploma din octombrie a fost o lege fundamentală, 
permanentă şi irevocabilă ce recunoştea calitatea de stat 
şi dreptul constituţional al provinciilor. Dietele provinciale 
- compuse din reprezentanţii proprietarilor funciari, ai 
marilor industriaşi şi ai camerelor de comerţ - recăpătau 
prerogativele lor tradiţionale pe care urmau să le împartă 
cu Reichsratul (Consiliul Imperial). Acestuia îi revenea 
gestionarea afacerilor comune (credit şi monedă, vămi, 
comerţ şi căi de comunicaţie, examinarea bugetului). 
Diploma făcea, de asemenea, largi concesii maghiarilor şi 
restabilea instituţiile locale anterioare anului 1848. 

Actul împăratului a fost însă foarte prost receptat de 
către toate orientările politice. Pentru burghezia liberală 
germană textul era insuficient, pentru că el nu restabilea 
regimul parlamentar, compromiţând, în acelaşi timp, 
centralizarea statului, critică avansată şi de conservatorii 
de la guvernare. 

Revenirea la centralism 

Foarte rapid, Franz Joseph a înlocuit acest text 
inaplicabil cu Patenta din februarie 1861 care însemna 
revenirea la centralism, sistem controlat, de această dată, 
de o adunare reprezentativă (Reichsrat), în conformitate 
cu doleanţele marii burghezii, devenită, de aici înainte, 
elementul cel mai dinamic al regimului. 

Patenta din februarie 1861 

Impăratul păstra întreaga putere executivă, în vreme 
ce competențele Consiliului Imperial (Reichsrat) 
cuprindeau afacerile militare, moneda, vămile, comerţul, 
controlul cheltuielilor publice, votarea impozitelor şi 
ratificarea tratatelor. Consiliul Imperial îngloba o Cameră 
a Seniorilor sau Camera Superioară, şi una a Deputaţilor. 
Camera Seniorilor (Herrenhaus) era compusă din arhiducii 
majori, şefii familiilor aristocratice, arhiepiscopi şi 38 de 
membri numiţi, dintr-un total de 130. Camera Inferioară 


era formată din deputaţi aleşi de către Diete, ele însele 
alese prin vot censitar (cu un barem de 10 florini pe an 
contribuţie directă). Electorii erau repartizaţi în patru 
colegii (marii proprietari nobili, oraşele, corporaţiile şi 
comunităţile rurale), ceea ce avantaja, în mod evident, 
păturile superioare ale societăţii. 

Ungurii, croații şi italienii au refuzat să-şi trimită 
deputăţii la Viena, iar opoziţia maghiară a cerut 
restabilirea Constituţiei din aprilie 1848. Franz Joseph a 
răspuns impunând un regim neoabsolutist în Ungaria 
(1861 - 1865). Considerând că o Ungarie independentă nu 
ar fi avut nicio şansă de supravieţuire cu un vecin ca 
Rusia, Deak, liderul liberalilor maghiari, a preferat să 
colaboreze mai degrabă cu austriecii, decât să facă apel la 
sprijinul minorităţilor, cum sugerase Kossuth. Negocierile, 
începute în primăvara lui 1865, s-au finalizat prin 
compromisul din 18667, stabilit după înfrângerea de la 
Sadowa. 

1866 - anul destinului în ianuarie 1866, cancelarul 
Bismarck, susţinut de liberalii germani, a decis excluderea 
definitivă a Austriei din Confederaţia Germană. La 7 iunie 
1866, Wilhelm I al Prusiei invada provincia Holstein, aflată 
sub administraţie comună, prusiană şi austriacă, după 
victoria din războiul cu Danemarca (1865). Austria care nu 
putea conta decât pe Confederaţia Germană şi era 
angajată simultan în războiul din Italia a declarat totuşi 
război Prusiei, la 15 iunie 1866, pentru salvarea onoarei. 

Războiul din 1866 

Dispozitivul militar austriac număra 10 corpuri de 
armată (dintre care trei se aflau în Italia), dar armata din 
Boemia (7 corpuri de armată şi 23.000 de saxoni) era slab 
condusă de Benedek, câtă vreme armata prusiană, 
reorganizată de Moltke, îşi surclasa net adversarii, 
îndeosebi prin puterea sa de foc (puşti Dreyss cu tragere 
rapidă). Cei 70.000 de prusieni angajaţi împotriva 


armatelor Confederaţiei au reuşit să le neutralizeze rapid, 
înaintea sfârşitului lunii iunie. În Boemia, unde Moltke 
decisese concentrarea principală a efortului militar, cele 
două armate ale sale au făcut fără dificultate joncţiunea la 
3 iulie la Koeniggraetz, unde le aştepta Benedek cu armata 
sa. Aceasta a fost bătălia de la Sadowa, unde austriecii au 
pierdut 20.000 de soldaţi şi 150 de tunuri. Franz Joseph, 
după oarecare ezitări, s-a hotărât să negocieze cu 
Bismarck, în ciuda victoriilor răsunătoare ale armatei din 
Italia ia Custozza şi ale marinei austriece la Lissa, la 20 
iulie. 

Pacea de la Praga (23 august 1866) a ratificat 
clauzele armistiţiului semnat la Nikolsburg (Mikulov), în 
Moravia, la 2 august 1866. Cum Napoleon al II-lea îi 
refuzase colaborarea armată, Franz Joseph a crezut că 
poate rezolva rezonabil situaţia acceptând hegemonia 
Prusiei asupra Confederaţiei Germaniei de Nord. Chiar 
dacă Prusia a obţinut, în afara unei indemnizaţii de război 
de 50 de milioane de franci francezi, câştiguri teritoriale 
(Hanovra, Hessa-Cassel, Frankfurt, Schleswig şi Holstein), 
cea mai gravă prevedere a tratatului rămâne totuşi 
dizolvarea Confederaţiei Germane şi excluderea Austriei 
din spaţiul politic german. 

Problema pusă de Parlamentul de la Frankfurt în 
1848 se rezolva, în cele din urmă, în favoarea Prusiei şi în 
detrimentul Austriei: în 1866, Franz Joseph suferea cel mai 
grav eşec din întreaga sa domnie. Habsburgii erau astfel 
izgoniți din Germania, leagănul formării dinastiei, unde 
jucaseră sute de ani un rol esenţial. Cum pierduseră şi 
Veneţia, cedată din 15 iunie 1866, nu le mai rămânea decât 
să se replieze în zona bazinului danubian şi să rezolve 
problema maghiară, ceea ce au şi făcut în anul imediat 
următor. 

Capitolul V 

PERIOADA COMPROMISULUI (1867 - 1914) 


După o lungă serie de eşecuri, Franz Joseph a trecut 
la reorganizarea Imperiului, colaborând mai degrabă cu 
liberalii decât cu  austro-slavii şi cu aristocrația 
conservatoare. Compromisul a normalizat viaţa politică 
internă, în conformitate cu aspiraţiile elitelor, garantând, 
totodată, Austro-Ungariei (noul nume al Monarhiei 
Habsburgice), statutul său de mare putere europeană, 
alături de imperiile german şi rus. În noua organizare, 
fiecare dintre provinciile ereditare a devenit - alături de 
Boemia, Galiţia şi Dalmația - una dintre componentele 
Cisleithaniei*?. 

Compromisul din 1867 

Actul din 1867 a juxtapus două tipuri de centralism: 
cel riguros, ce funcţiona în Ungaria, şi cel deschis 
orientărilor federaliste, din Cisleithania, punând capăt 
crizei deschise în primăvara lui 1848. Franz Joseph a 
confirmat punctele esenţiale ale Constituţiei maghiare din 
aprilie 1848: existenţa unui Parlament bicameral şi a unui 
ministeriat responsabil (Legea XII din 1867). Ungaria 
recupera, astfel, în beneficiul propriu, provinciile separate 
(Croaţia-Slavonia şi Transilvania), şi îşi reînfiinţa armata 
sub forma regimentelor teritoriale. Frontierele vamale au 
fost restabilite între Austria şi Ungaria şi, în semn de 
deplină reconciliere, Franz Joseph s-a încoronat solemn ca 
rege al Ungariei la Pesta (8 iunie 1867). 

Instituţiile comune 

Compromisul presupunea elemente originale, 
ministere comune (Externe, Apărare şi Finanţe), ale căror 
titulari, numiţi de împăratul-rege, erau liberi de orice 
control parlamentar şi puteau delibera împreună cu 
preşedinţii Consiliilor Maghiar şi Austriac. Ministerele 
comune fixau orientările generale ale politicii externe 
(Consiliul de Coroană sau Kronrat) şi dispuneau de un 


32 Denumire care desemnează teritoriile de dincoace (adică la vest) 
de Leitha (râu în Austria). 


buget alimentat în proporţie de 30% de Ungaria şi 70% de 
Cisleithania. Bugetul era votat de un Parlament comun 
„surd şi mut”, în sensul că delegaţiile, compuse din 120 de 
reprezentanţi, numiţi de Parlamentele de la Viena şi 
Budapesta, nu puteau interpela şi cenzura ministerul 
comun. 

Constituţia austriacă din 1867 

Deputăţii din Reichsrat au votat în septembrie 1867 
documentele care au acordat Austriei un statut apropiat de 
regimurile parlamentare. împăratul păstra puterea 
executivă reală, dar cabinetul, responsabil în faţa 
suveranului, trebuia susținut şi de © majoritate 
parlamentară. În situații deosebite, împăratul putea 
guverna în mod legal împreună cu un cabinet 
extraparlamentar (§ 14). Franz Joseph a continuat să-şi 
aleagă miniştrii dintre înalții funcționari care-i erau 
devotați şi care se bucurau totodată de încrederea 
Reichsratului. Acest sistem nu putea totuşi să asigure o 
stabilitate guvernamentală reală, dacă ținem seama că în 
Cisleithania s-au succedat, între 1867 şi 1914, 28 de 
ministere, excepția fiind, e adevărat, cabinetul Taaffe, în 
funcțiune de la 1879 la 1893. 

Dualismul, în aparență original, se bizuia pe 
tradiționala practică a Monarhiei de a respecta autonomia 
Ungariei. El a favorizat, vreme de o jumătate de secol, o 
creştere economică şi culturală spectaculoasă a popoarelor 
din Europa Centrală, fără ca disputele politice cu referire 
la drepturile naționalităților să fi împiedicat, în mod 
esenţial, convieţuirea în diversitate a acestora, solidare în 
faţa Rusiei şi a Imperiului German. 

Viaţa politică începând din 1867, Austria a cunoscut 
o viaţă politică comparabilă cu a celorlalte puteri 
europene. Marea noutate a constituit-o libertatea acordată 
presei. Neue Freie Presse, fondat în 1864 de Max 
Friedlânder şi Michel Etienne, a devenit, sub energica 


conducere a lui Marius Benedikt, o instituţie vieneză. De 
orientare naţional-liberală, discret anticlericală, rubricile 
sale economice şi informaţiile sale de peste hotare au 
devenit de referinţă. împreună cu alt cotidian liberal, Neue 
Wiener Taghlatt, fondat în 1867 de Marius Szeps, Neue 
Freie Presse - ţintă a atacurilor antisemite - a exercitat o 
mare influenţă asupra publicului din clasa de mijloc. 

Pe lângă cotidienele regionale, celelalte ziare erau: 
organul grupării social-democrate, Arbeiterzeitung, fondat 
în 1884, foaia antisemită Deutsche Volksblatt, întemeiată 
în 1888 de Ernest Vergani, şi cotidianul conservator Das 
Vaterland care, înfiinţat în 1875, a fost absorbit în 1911 de 
jurnalul grupării creştin-sociale, Die Reichspost. 

Până în 1880, viaţa politică s-a axat pe un sistem 
bipartit:  liberali/conservatori, cărora li se adăugau 
partidele naționale ceh sau polonez. Ín rândul 
conservatorilor austrieci predomina aristocrația funciară; 
favorabili Bisericii Catolice şi autonomiilor provinciale, ei 
manifestau o anumită bunăvoință faţă de naţionalităţi. 
Liberalii, favorabili centralizării, ar fi dorit, dimpotrivă, 
reducerea influenței Bisericii. 

Acestor forțe politice, izvorâte din Revoluția de la 
1848, li se adăugau două partide democratice: social- 
democraţii şi creştin-socialii, precum şi o grupare 
pangermanică - apariție de dată recentă pe scena politică. 
Partidul național german, dominat de demagogul Georg 
von Schönerer, considera unirea cu Germania lui Bismarck 
în interesul germanilor din Austria. Programul de la Linz 
reclama abolirea Compromisului din 1867, abandonarea 
provinciilor anexate începând cu anul 1772 (Dalmatia, 
Bosnia-Herțegovina, Galiţia şi Bucovina), realizarea unei 
uniuni vamale cu Imperiul German, Ungaria şi statele 
balcanice, altfel spus materializarea vechiului vis de 
Mitteleuropa. Acest program politic - care a atras o parte 
din tineretul universitar - nu corespundea sentimentelor 


profunde ale populaţiei, ceea ce s-a tradus în numărul 
redus de deputaţi pe care pangermaniştii i-au avut în 
Reichsrat. 

Mişcarea muncitorească nu va accepta tezele 
marxiste decât la Congresul de la Hainfeld (1888), al cărui 
program, influențat de Kautsky, respingea politica 
naționalistă şi reclama dreptul de vot universal. Treptat, 
Partidul Social-Democrat a devenit aliatul obiectiv al 
Monarhiei Austro-ungare. Lărgirea dreptului de vot în 
1893 i-a permis să se afirme în regiunile industriale din 
Austria Inferioară şi Stiria, iar introducerea votului 
universal avea să-l transforme într-un partid de masă. 
Dacă în 1897 el nu obținuse decât 15 mandate pentru 
Reichsrat, alegerile generale din 1907 îi vor aduce 87 de 
mandate, în pofida concurenţei cu un alt partid de masă, 
Partidul Social-Creştin. 

Acesta din urmă era un partid catolic, ostil liberalilor, 
evreilor şi societăţii capitaliste, care a găsit sprijin în 
tabăra conservatorilor catolici şi a naţionaliştilor germani. 
Karl Luegger - cel care transformase în 1891 asociaţia 
socialereştină într-un veritabil partid politic - a rămas fidel 
dinastiei şi statului, respingând, din principiu, 
naționalismul agresiv. Ca şi social-democraţia, el considera 
că monarhia reprezenta garanţia prosperității austriece şi 
a păcii europene. Cu toate că Viena devenea, începând cu 
1895, un bastion al social-creştinilor, partidul, dezavantajat 
de sistemul colegiilor electorale, nu a obţinut decât 26 de 
mandate în 1897, dar în 1907 aproape 100 şi 74 în 1911. 

Era liberală (1867 - 1879) 

Impotriva convingerilor personale, Franz Joseph a 
colaborat loial cu majoritatea liberală din Reichsrat, 
ataşată centralismului şi solidarităţii statului. În ianuarie 
1868, împăratul l-a numit preşedinte al Consiliului de 
Miniştri pe prinţul Carlos Auersperg care a constituit un 
cabinet burghez şi a îndeplinit importanta misiune de a 


reorganiza armata şi sistemul de învăţământ. Legea 
militară din 1868 introducea serviciul militar obligatoriu 
după modelul prusian, urmând să se efectueze trei ani în 
armata activă (armata imperială şi regală) şi nouă ani în 
cea de rezervă (Landwehr), subordonată ministrului 
austriac al apărării. Pentru tinerii din clasa burgheză era 
prevăzut un ciclu de voluntariat de un an în scopul de a 
forma cadre de rezervă. Noua legislaţie şcolară instituia 
durata de opt ani pentru şcoala elementară; ea devenea 
obligatorie şi laică, chiar dacă preoţii introduseseră 
învăţarea catehismului în localul şcolilor. 

Guvernul s-a grăbit să  abolească prevederile 
Concordatului din 1855, restabilind căsătoria civilă şi 
autorizând din nou divorţul. Controlul instituţiilor de 
învăţământ era preluat iarăşi de către stat; doar predarea 
catehismului în şcoală a rămas de competenţa autorităţilor 
religioase. Papa Pius al IX-lea a condamnat legile din mai, 
episcopatul austriac a reacţionat şi el (aşa încât episcopul 
de Linz a fost condamnat la o lună de închisoare), dar 
niciodată Austria nu a cunoscut o mişcare comparabilă cu 
lupta culturală (Kulturkampf6, chiar dacă cei şase 
deputaţi de Tirol, de exemplu, au boicotat lucrările 
Reichsratului în 1870. 

În 1871, Franz Joseph a numit un minister de 
orientare federalistă, cabinetul Hohenwart-Schaeffle, care 
a acordat un statut privilegiat polonezilor şi a încercat 
negocierea chestiunii cehe - negocieri eşuate în octombrie 
acelaşi an, ceea ce a blocat soluţionarea problemei 
naţionale în Boemia. Eşecul cabinetului Hohenwarth i-a 
adus la putere pe liberalii conduşi de prinţul Alfred 
Auersperg, fratele prinţului Carlos, care s-au menţinut la 
guvern până la alegerile din 1879 când, pierzând 
majoritatea în Reichsrat, au fost înlocuiţi definitiv de 
conservatori. 

Cabinetele conservatoare (1879 - 1918) 


Guvernul Taaffe - sprijinit de conservatori şi de 
grupurile parlamentare slave din Reichsrat (Vechii Cehiş\ 
polonezii) - a rămas la putere până în 1893. Prieten 
personal al împăratului, Eduard Taaffe s-a angajat într-o 
politică socială copiată după aceea a lui Bismarck. Prin 
regulamentul meseriilor (Gewerbeordnung) din 11 martie 
1885, ziua de lucru a fost limitată la 11 ore, s-au interzis 
folosirea muncii copiilor şi munca de noapte pentru femei. 
Legea din 1887 înfiinţa asigurările obligatorii pentru toţi 
muncitorii şi le acorda acestora dreptul de reprezentare 

36 Denumire dată politicii cultural-religioase duse de 
cancelarul german Bismarck pentru laicizarea completă a 
statului german. 

egală. Victor Adler putea astfel să declare la al II-lea 
Congres al Internaționalei Socialiste că Austria posedă cea 
mai bună legislaţie socială din lume, după Germania şi 
Elveţia. 

În 1890, Taaffe a depus un proiect de lege care ar fi 
acordat tuturor cetăţenilor de vârstă majoră dreptul de vot 
în sistemul colegiilor, ceea ce a dus Ja dizolvarea coaliţiei 
guvernamentale. Succesorul său, contele Casimir Baden! 
un aristocrat polonez, a realizat reforma electorală 
constituind un al cincilea colegiu, numit şi colegiul 
general, în care erau înscrişi toţi bărbaţii de peste 24 de 
ani, dar care nu avea dreptul să aleagă decât 72 de 
deputaţi din totalul de 425. Guvernul Badeni avea să cadă 
în 1897 din cauza politicii sale naţionale în Boemia, foarte 
favorabilă cehilor.  Ordonanţele Badeni au provocat 
tulburări la Viena şi chiar închiderea provizorie a 
Parlamentului. 

După căderea lui Badeni, Austria a cunoscut o mare 
instabilitate ministerială. După eşecul unui al doilea 
cabinet Gautsch, baronul Beck a putut impune adoptarea, 
în 1906, a sufragiului universal în Cisleithania, grație 
sprijinului lui Franz Joseph care vedea în favorizarea 


partidelor de orientare democratică mijlocul de a trece pe 
planul secund problemele naţionale. 

In 1905 izbucneşte însă conflictul austro-ungar. 
Naţionaliştii maghiari voiau transformarea sistemului 
original al Compromisului din 1867 într-o simplă uniune 
personală între Viena şi Budapesta. Alegerile maghiare din 
1905 au însemnat sancţionarea drastică a politicii lui 
István Tisza, care se bucurase de încrederea lui Franz 
Joseph. Au fost aleşi doar 159 de liberali, fideli principiilor 
statuate în 1867, faţă de cei 244 de deputaţi ce formau 
coaliția de opoziţie (amalgam de naţionalişti, Partidul 
Independenţei, conservatori şi unii reprezentanţi ai 
naționalităților nemaghiare). Regele a răspuns prin 
numirea unui cabinet extraparlamentar, pe care l-a 
încredinţat unui fost ministru de război maghiar - 
generalul Geza Fejervary. Nobilimea provincială a făcut 
greva impozitelor în iarna 1905 - 1906, iar socialiştii au 
început manifestații pentru obţinerea sufragiului universal. 
După noi alegeri - sub ameninţarea introducerii votului 
universal - s-a ajuns la un compromis: noua Cameră urma 
să renunţe la organizarea unei armate maghiare 
independente, iar Franz Joseph l-a numit preşedinte al 
Consiliului de Miniştri pe Alexander Wekerle, şeful coaliţiei 
antiliberale. 

Intre 1879 şi 1908 opinia publică a fost prea puţin 
preocupată de politica externă, concentrându-se asupra 
celor patru mari probleme ale politicii interne: lărgirea 
dreptului de vot, protecţia socială a clasei muncitoreşti, 
raporturile dintre Viena şi Budapesta şi conflictele între 
diferitele naţionalităţi din cuprinsul Monarhiei. 

Problema naționalităților - pusă încă de Revoluţia de 
la 1848 - nu a încetat să tensioneze viaţa politică austriacă 
până la 1918, fără să fie rezolvată pe deplin nici de către 
statele ce i-au succedat. Constituţia din 1867, reluând 
spiritul celei din 1849, conţinea, în articolul 19, dispoziţii 


cu orientare liberală, dar a căror aplicare a pus, până în 
1914, probleme considerabile, în special în Boemia, unde 
conflictul dintre cehi şi germani se dovedea insolubil în 
practică. Germanii din Boemia (36% din populaţie) refuzau 
categoric învăţarea limbii cehe şi respingeau principiul 
bilingvismului prevăzut de Constituţia din 1867, afişând un 
dispreţ evident la adresa limbii şi culturii cehe. La rândul 
lor, slovenii - simplu grup etno-lingvistic - au căpătat 
treptat conştiinţa propriei  individualităţi, urmând 
iniţiativele unei elite formate din burghezie, clerul local şi 
învăţători. In fine, Austria trebuia să ţină seama de 
iredentismul italian în zonele Triest şi Trente. Minoritățile 
din statul maghiar (peste 50% din populaţie) şi-au văzut 
treptat drepturile naţionale reduse printr-o politică de 
asimilare. Românii, sârbii şi croații îşi exprimau la 1914 
profunda nemulţumire, dar guvernul maghiar refuza net 
acordarea sufragiului universal şi o constituire mai onestă 
a circumscripţiilor electorale. Alături de problemele 
ridicate de sârbii din Bosnia, toate aceste tensiuni au 
contribuit la deteriorarea relaţiilor Austriei cu Serbia şi 
Rusia. 

Dezvoltarea economică 

Până în 1913, Austro-Ungaria rămâne o putere 
economică; producţia sa industrială reprezenta 6% din 
producţia totală a Europei, situând-o pe locul al patrulea 
între marile puteri industriale, după Marea Britanie, 
Germania şi Franţa, cu puţin înaintea Rusiei. Ocupa locul 
al treilea la producţia de cărbune, al cincilea între 
producătorii de minereu de fier şi produse textile şi 
producea 2, 7 milioane tone de oţel, adică 6, 3% din 
producţia europeană. Cu toate acestea - ca şi Franţa, spre 
exemplu - în 1914 Austro-Ungaria era încă o ţară 
predominant rurală, chiar dacă se dotase cu industrie 
modernă. 

Dacă perioada anterioară Revoluţiei de la 1848 a 


însemnat începutul politicii de industrializare, perioada ce 
a urmat Compromisului austro-maghiar din 1867 a rămas 
în istoria Monarhiei ca epoca fondatorilor (Gründerzeit) 33. 
Asistăm acum la înfiinţarea de noi întreprinderi; dacă în 
1850 Monarhia nu dispunea decât de 35 de societăţi 
anonime pe acţiuni, în 1872, 376 de astfel de societăţi 
mobilizau un capital de aproape 2 milioane de florini. 

Intensa speculație bursieră a provocat însă o 
catastrofă - crahul bursier de la 1873 care a antrenat o 
severă recesiune ce va dura până în 1880. 

Crahul din 9 mai 1873 a marcat viaţa economică 
austriacă din a doua jumătate a secolului. El s-a produs în 
chiar preziua deschiderii Expoziţiei Universale, în urma 
falimentului unui agent de schimb. Numeroase aşezăminte 
bancare şi industriale au dat faliment, iar cele care au 
subzistat au procedat la concedieri masive pe fondul unei 
reduceri substanţiale a salariilor lucrătorilor. Economiile 
populaţiei se orientează de aici înainte mai degrabă către 
titlurile de stat decât spre investiţiile în acţiuni şi 
principala slăbiciune a economiei austro-ungare nu va 
înceta să fie dependenţa sa de capitalul străin (în 1912, din 
12 milioane de coroane investiţii străine, 60% erau 
germane şi 30% franceze). Marile bănci vieneze (Casa de 
Sconturi din Austria Inferioară şi Creditanstalf) care 
supravieţuiseră crahului, au asigurat Vienei rolul de 
capitală financiară, înființând sucursale pe tot cuprinsul 
Imperiului. 

Construcţia reţelei de cale ferată austro-ungare s-a 
înfăptuit în trei faze: prima, de la origini (1830) până către 
1854; a doua, de la 1854 la marea recesiune ce a urmat 
crahului din 1873, şi ultima. Incepând de la 1879, până la 
începutul secolului nostru. Faza iniţială a luat sfârşit în 
1854, prin concesionarea lucrărilor către grupurile de 
companii private, cu garantarea dobânzilor minime 


33 Literal epoca întemeierilor, în Ib. germană în original. 


datorate investitorilor. La acea dată, Viena era deja legată 
prin drum de fier de principalele oraşe dezvoltate din 
Occident, iar linia Viena-Triest, terminată în 1854, era o 
bună ilustrare a priceperii austriece în domeniul 
tehnologic. 

A doua perioadă - corespunzând activităţii 
companiilor private - se încheie în 1878, când statul reia 
iniţiativa în domeniul căilor ferate, într-un moment în care 
cea mai mare parte a reţelei era deja dată în exploatare. 
Incepând din 1880, companiile au fost cumpărate de către 
stat, urmare a falimentelor în lanţ. 

În Austria, procentul agricultorilor scăzuse de la 64% 
în 1869 la 48, 4% în 1910. Aceste cifre traduc creşterea 
regulată a producţiei industriale cu 2 până la 2, 5% în 
fiecare an, începând cu 1830. Ponderea industriei textile 
scăzuse de la 41% la 24% din totalul activităţilor sectorului 
secundar, în profitul industriei metalurgice, al celei 
chimice şi agroalimentare. Asistăm în această perioadă la 
un recul relativ al industriei din Stiria. Cum aici lipsea 
cocsul metalurgic, în marile furnale Siemens se utiliza 
lignitul local. S-au operat restructurări financiare; în 1868, 
capitalul majoritar de la Innerberg* a fost cedat de stat 
societăţii Creditanstalt care şi-a concentrat toate 
activitățile într-o Societate Anonimă  Austro-alpină de 
Metalurgie. 

Producţia de țesături a părăsit Viena şi provinciile 
alpine cu destinația Boemia, în vreme ce marile filaturi 
vieneze şi din Austria Inferioară rivalizau cu cele 
boemiene, utilizând bumbacul din Egipt, importat prin 
Triest. Industriile mecanice ocupau un loc onorabil: 
atelierele de fierărie stiriene exportau 60% din producţia 
lor de secere şi coase. Pe lângă aceste centre de producție 
meşteşugărească, apar deja marile firme constructoare de 
maşini: se înfiinţează uzine pentru construcţia de 


34 incipala exploatare de minereu de fier. in Austria Centrală. 


locomotive la Viena (Florisdorf, Simmering), la Wiener 
Neustadt şi la Graz. Steyr, oraş în Austria Inferioară, 
devine, prin patronul Joseph Wemdl, capitala industriei de 
armament uşor (puşti de vânătoare şi arme de luptă 
individuale), iar firma Wertheim din Krems se specializează 
în case de bani. /Austria dobândeşte o excelentă poziţie pe 
piaţa mondială a porţelanului şi sticlăriei. Monarhia 
exporta de zece ori mai multă sticlărie decât importa. 
Tirolul, Stiria şi Austria Inferioară reuşeau să facă faţă 
concurenţei Boemiei, în schimb, porţelanul vienez trebuia 
să recunoască superioritatea produselor cehe, favorizate 
de prezenţa unui zăcământ de caolin la Karlovy Vary 
(Karlsbad). 

În 1892, Austrio-Ungaria - după modelul tuturor 
celorlalte ţări dezvoltate - a adoptat etalonul-aur şi o nouă 
unitate monetară, coroana (din germanul Krone), a cărei 
valoare era jumătate din aceea a tradiţionalului florin (în 
germană Gulden). Această reformă a fost posibilă în 
contextul lichidării deficitului bugetar şi al unei bune 
gestiuni a finanţelor publice, în contrast evident cu situaţia 
din trecut. 

Evoluţia societăţii austriece 

Odată cu apariţia clasei muncitoreşti, burghezia 
intrase deja în concurenţă cu aristocrația care pierduse 
suportul puterii sale economice datorită lichidării 
regimului seniorial în agricultură. Funcţiile aulice şi cele 
din înalta administraţie bisericească rămâneau însă un 
apanaj aproape exclusiv al aristocrației. Ea păstra 
monopolul portofoliilor ministeriale şi al posturilor de 
guvernator şi ambasador, domina Camera Superioară a 
Parlamentului (Herrenhaus), rămânând, graţie sistemului 
electoral al colegiilor, preponderentă în Diete şi în 
Reichsrat. În schimb, nobilimea şi-a pierdut ponderea pe 
care o deținuse în armată: în 1896, din 15.500 de ofiţeri de 


carieră doar 3.500 mai erau nobili, pentru ca în 1918, 75% 
dintre generali să fie de origine nenobilă. Aristocraţii cei 
mai bogaţi şi cei mai dinamici s-au orientat către afacerile 
financiare sau industriale. Până la crahul din 1873, ei au 
colecţionat practic funcţiile administrative în marile bănci 
şi în companiile ce administrau construcţia şi exploatarea 
căilor ferate. 

Dezvoltarea proletariatului este legată de creşterea 
demografică a Vienei, a cărei populaţie s-a mărit de patru 
ori de la finele neoabsolutismului până la 1914, trecând de 
la o jumătate de milion la două milioane de locuitori. Viena 
devenea astfel a patra metropolă europeană, după Londra, 
Paris şi Berlin. Majoritatea imigranţilor - în afara soldaţilor 
garnizoanei locale - erau lucrători în construcţii, în uzine, 
dar şi personal casnic sau meşteşugari la domiciliu 
(croitori); ei reprezintă pentru multă vreme cea mai mare 
parte a clasei lucrătorilor. Aceşti imigranţi, utilizaţi adesea 
în mici întreprinderi, scăpau reglementărilor legislaţiei 
muncii, având astfel sentimentul că sunt exploataţi. Două 
grupe de muncitori imigranţi au suscitat interesul unor 
studii speciale; cehii (7% din locuitorii Vienei la 1900) şi 
evreii (8, 6% din populaţie). Cehii constituiau o populaţie 
săracă de artizani (cizmari, tâmplari, croitori sau zidari) 
sau personal casnic şi locuiau în cartierele proletare. 
Imigranții evrei proveneau din Boemia, Moravia, Galiţia, 
Bucovina şi, mai ales, din Ungaria. Comunitatea evreiască 
nu era omogenă, marea burghezie asimilată în rândurile 
burgheziei locale nesimţind nicio afinitate cu imigranții de 
condiţie modestă. Evreii erau concentrați în trei 
arondismente (I, II şi IX); cei cu o situaţie materială mai 
precară se îndeletniceau în special cu negoţul. 

Burghezia evreiască înstărită şi cultivată provenea în 
special din provinciile cehe de unde erau originari marii 
proprietari de bănci, universitarii (Sigmund Freud), 
scriitorii (Karl Kraus) sau artiştii (Gustav Mahler). Ei 


constituiau, alături de funcţionari şi ofiţerii de carieră 
recent înnobilaţi, a doua societate (zweite Gesellschaft), 
serviciul pentru stat conducând aproape automat la 
înnobilare (2 517 funcţionari şi 4300 ofiţeri înnobilaţi între 
1 804 şi 1 914). Deşi ţinuţi la distanţă de palatele 
aristocratice, ei au constituit elementul dinamic al vieţii 
culturale, în măsura în care aristocrația şi dinastia însăşi 
renunţaseră deja la rolul lor tradiţional de mecena. 

Cultura austriacă în perioada Compromisului de la 
1867, Viena a redevenit, precum în timpurile lui Mozart, 
unul dintre locurile de frunte ale culturii europene. Se pot 
distinge două etape de evoluţie culturală: era liberală, ce 
cuprinde perioada dinainte de 1880, şi Viena sfârșitului de 
secol. 

Era liberală (1860 - 1880) 

Liberalii au remodelat Viena după propriile lor 
principii, municipalitatea punând accent pe înfiinţarea 
spaţiilor verzi, a  regularizării cursului Dunării, pe 
construcţia reţelelor de canalizare şi pe sistemul de 
sănătate publică, neglijând însă cartierele cu locuinţe 
muncitoreşti. După 1858, distrugerea fortificațiilor a 
permis speculaţiile cu terenuri şi construirea unor imobile 
pentru închiriat pe un mare bulevard, Ring sau 
Ringstrasse, unde vor locui noile elite (bancheri, înalţi 
funcţionari, cei cu profesiuni liberale). Aspectul 
monumental al bulevardului a fost accentuat prin 
construirea de monumente publice de cultură (Opera, 
Teatrul Municipal - Burgtheater, muzee) sau ştiinţifice 
(Universitatea) şi politice (Parlamentul. Primăria) care, în 
pofida crahului din 1873, au fost terminate în anii 1880, 
politica de lucrări publice a statului contribuind, astfel, la 
relansarea economică. Toate aceste clădiri poartă 
amprenta istoricismului: a Renaşterii italiene, pentru 
Universitate, a goticului flamand, în cazul clădirii 
Consiliului (Rathaus) sau a stilului Parthenonului atenian 


pentru Parlament. Pictorul Makart, care a cunoscut un 
succes extraordinar între 1870 şi 1884, a impus un stil 
decorativ bogat ornamentat, foarte diferit de simplitatea 
epocii Biedermeier. Sala Societăţii Prietenilor Muzicii 
(Musikvereiri) era - alături de Operă, care-şi va regăsi 
strălucirea după 1869, şi de saloanele aşa-numitei 
societăți de rang secund” (precum cel al chirurgului 
Billroth) - unul dintre locurile cele mai importante ale 
vieţii muzicale. 

Viena îl atrăsese pe compozitorul hamburghez 
Johannes Brahms care, adoptat îndată de publicul local, a 
fost susţinut şi de criticul muzical Hanslick. Nu s-a 
renunţat însă nici la muzica de dans. Johann Strauss fiul 
(1825 - 1899), regele valsului (e suficient să ne gândim la 
Dunărea albastră, Povestiri din pădurea vieneză sau 
Marşul Radetzky), se impune acum în muzica lirică cu 
Liliacul şi Voievodul țiganilor. Muzica populară deţinea, la 
rândul ei, un rol important prin cântecele în dialect, 
sentimentale şi nostalgice care, acompaniate la chitară, 
animau cârciumile din suburbii. 

Ştiinţele au atins un nivel foarte înalt, toate 
disciplinele având acum ceasul lor de glorie (istoria, prin 
Arnold von Arneth); medicina a obţinut o reputaţie 
internaţională prin Semmelweiss, chirurgul Billroth şi 
celelalte glorii ale Şcolii de la Viena şi, fireşte, prin 
doctorul Freud. 

Sigmund Freud 

Omul cel mai celebru al Vienei de la 1900 a fost, fără 
îndoială, fondatorul psihanalizei. El a întâmpinat mari 
dificultăţi până să obţină un post de profesor titular la 
Facultatea de Medicină din Viena, dificultăţi pe care le-a 
pus în seama curentului antisemit. Frustrările sale 


353 9 Este vorba despre noua elită social-culturalâ care grupa 
elemente cu profesiuni liberale, artiști sau finanţiști ce nu proveneau 
din marile familii nobile. 


personale l-au ajutat să elaboreze treptat o teorie proprie 
de interpretare a viselor şi de explorare a inconştientului 
pacienţilor, ceea ce a dus finalmente la fundamentarea 
metodei clinice a psihanalizei. Freud era convins de 
importanţa complexului lui Oedip, de dorinţa inconştientă 
a adultului de a-şi ucide tatăl pentru a se elibera, într-un 
fel. toţi intelectualii vienezi erau atinşi de complexul lui 
Oedip în dorinţa lor de a lichida experienţa convenţională 
oferită de Ringstrasse şi de a deveni ei înşişi. Psihanaliza a 
avut un răsunet deosebit, mai întâi printre discipolii 
vienezi ai maestrului, apoi în Europa Centrală, pentru ca în 
final să cuprindă întreaga lume. Catastrofa din 1918 nu a 
întrerupt activitatea lui Freud; abia anexarea Austriei de 
către Germania nazistă (Anschluss-ul din 1938) l-a obligat 
să se refugieze în Anglia. 

Viena sfârşitului de secol 

Noua generaţie, compusă din toţi acei care 
resimţiseră liberalismul ca pe un eşec, tulburată de 
reapariţia antisemitismului, a contribuit la făurirea Vienei 
de la 1900. Dacă unii intelectuali şi-au găsit refugiul în 
idealul social-democrat (Victor Adler, Otto Bauer) sau în 
mişcarea sionistă (Theodor Herzl), alţii s-au refugiat în 
cultul artei pentru artă şi în obsesia  inventării 
modernităţii. 

Noua generaţie de scriitori s-a regrupat sub numele 
de Tânăra Vienă. Hugo von Hofmannsthal (1874 - 1929) a 
făcut carieră îndeosebi ca dramaturg, contribuţia sa la 
reînvierea teatrului baroc fiind decisivă. Colaborarea cu 
Richard Strauss, deosebit de reuşită, a dus la o creaţie de 
excepţie precum Cavalerul Rozelor (Der Rosenkavalier) 

Dramaturgul Arthur Schnitzler, de formaţie medic 
neurolog, manifestă o înţelegere marcată de un pesimism 
profund la adresa umanităţii. Comediile sale sunt o critică 
a societăţii vieneze, a codurilor sale morale şi a barierelor 
pe care le impune. Mai tânărul Stefan Zweig îşi afirmă 


acum talentul de romancier şi eseist, pe care-l va dezvolta 
deplin după 1918. 

Pictorul Gustav Klimt, născut în 1862, artist deja 
confirmat, a luat conducerea secesiunii - echivalentul 
vienez al fenomenului Art Nouveau. Grupul său, care 
respingea tradiţia realistă, a început căutarea omului 
modern, fără a nega însă meritele Epocii Biedermeier. 
Arhitectura a cunoscut o înnoire completă odată cu Otto 
Wagner care, la 70 de ani, construia primul imobil din 
beton - casa grupării secesioniste a artiştilor -, şi Adolf 
Loos care a generat un mare scandal prin renunţarea la 
decorația barocă. 

Tinerii compozitori au reacţionat cu hotărâre 
împotriva tradiţiei muzicale wagneriene ce inspira încă 
opera unui Gustav Mahler sau contra neoclasicismului lui 
Richard Strauss. Tânărul Arnold Schoenberg era pe cale să 
producă o adevărată revoluţie în domeniul muzical prin 
renunţarea la sistemul tonal tradiţional. Schoenberg - 
alături de Alban Berg şi Anton von Webern - a creat, încă 
de pe acum, A Doua Școală de la Viena, la fel de 
importantă ca şi psihanaliza lui Freud. 

Primul Război Mondial şi dizolvarea Monarhiei 
Austro-ungare au dat prima lovitură fatală culturii 
austriece, pregătind-o pe cea de-a doua - dispariţia 
mediului intelectual evreiesc după 1938. 

Politica externă (1867 - 1914) 

Teoretic, politica externă era, ca şi armata, domeniul 
de competenţă rezervat împăratului, care nu acceptase 
Compromisul decât cu această condiţie. In practică, el 
trebuia să ţină cont de opinia publică, de presă şi de 
liberali, care nu doreau deloc revanşa împotriva Prusiei. 

lată de ce, până la Războiul Franco-German din 
1870, Franz Joseph a dus o politică prudentă, impusă de 
necesitatea de a reorganiza statul şi armata, ceea ce a 
făcut ca negocierile cu Franţa să nu poată duce la o alianţă 


ofensivă dirijată contra Prusiei. Cum, după înfrângerea 
francezilor la Sedan, orice speranţă de revanşă se spulbera 
pentru Austria, Beust i-a sugerat împăratului o apropiere 
de noul Imperiu German, pentru a închide pentru 
totdeauna capitolul rivalităţii austro-prusiene. 

Alianţa celor trei împărați (Wilhelm I al Germaniei, 
Alexandru al II-lea al Rusiei şi Franz Joseph) a consacrat în 
1873 apropierea dintre cele trei mari puteri conservatoare 
ale Europei. Austro-Ungaria şi Rusia se angajau să 
respecte starea de fapt în Balcani şi să se consulte între 
ele în caz de nevoie. În Criza Orientală (1876 - 1878), 
Andrassy, şeful diplomaţiei austriece, a adoptat totuşi o 
atitudine de neutralitate binevoitoare față de 
Constantinopol, temându-se de înființarea unor 
protectorate ruse în Balcani. 

La Congresul de la Berlin (iunie 18786), concertul 
Marilor Puteri a obligat Rusia să restituie o parte din 
cuceririle sale din 1877, în vreme ce Andrassy obținea 
pentru Austro-Ungaria dreptul de a administra Bosnia- 
Herţegovina, suveranitatea Porții asupra provinciei fiind 
însă recunoscută. Ocuparea Bosniei-Herţegovina (vara lui 
1878) s-a dovedit inoportună: sârbii şi turcii au opus o 
rezistenţă tenace trupelor austriece. Devenită o putere 
balcanică, Austro-Ungaria îşi adăuga încă 2 milioane de 
slavi (sârbi şi musulmani din Bosnia) cu riscul încordării 
relaţiilor cu Serbia care ar fi vrut să anexeze ea Bosnia. 
Pentru moment însă. Franz Joseph şi Andrassy au 
considerat anexiunea ca o compensație pentru pierderea 
provinciilor austriece din Italia şi Germania. 

Prin semnarea, în octombrie 1879, a unui tratat de 
alianţă defensivă cu Germania - îndreptat cu deosebire 
împotriva Rusiei, Franz Joseph devenea aliatul lui Wilhelm 
I, pentru a fi, mai târziu, ilustrul secund, al lui Wilhelm al 
II-lea -, în vremea războiului din 1914. Dubla Alianţă din 
1879, extinsă prin cooptarea Italiei în 1882 (Tripla Alianţă) 


şi reînnoită constant, a devenit fundamentul diplomaţiei lui 
Franz Joseph. Dacă alianţa cu Germania a permis 
consolidarea poziţiilor Monarhiei şi limitarea cheltuielilor 
militare, sângeroasa lovitură de stat de la Belgrad, prin 
care familia Karagheorghevici a înlocuit, în 1903, dinastia 
Obrenovici, a făcut din Serbia duşmanul ireductibil al 
Austriei. În octombrie 1908, politica agresivă a lui 
Aerenthal a provocat anexarea Bosniei-Herţegovina. Acest 
gest inutil şi periculos părea să ducă la război în Europa. 
Rusia şi-a exprimat indignarea, Serbia a trecut la 
mobilizare generală, dar mecanismul alianțelor nu a 
funcţionat efectiv. Nicio mare putere nu era dispusă să 
înceapă o confruntare din pricina unei hărţuieli balcanice, 
astfel încât au rămas numai resentimentele, considerabile 
atât la Viena, cât şi la Belgrad. 

Războaiele balcanice (1911 - 1913) au adus la lumină 
interesele contradictorii ale marilor puteri, dar, cu toate 
declaraţiile războinice ale generalului Conrad, partida 
favorabilă războiului nu a îndrăznit angajarea unui război 
preventiv contra Serbiei, deşi Europa era deja divizată în 
două blocuri militare opuse: Antanta (Franţa, Rusia. 

Marea Britanie) şi Tripla Alianţă. Abia asasinarea 
arhiducelui Franz Ferdinand, la 28 iunie 1914, la Sarajevo, 
a furnizat guvernului austriac pretextul pentru declaraţia 
de război. 

Astfel, prin eroarea comisă de câţiva politicieni 
iresponsabili, una dintre cele mai strălucite perioade din 
istoria Austriei se va încheia cu o tragedie. 

Capitolul VI 

PRIMUL RĂZBOI MONDIAL (1914 - 1918) 

În încercarea de regla chestiunea slavilor de sud 
printr-un război preventiv, guvernanţii austro-ungari şi-au 
asumat greaua responsabilitate de a declanşa un război 
european, provocând riposta Rusiei. Fără ilustrul său 
secund, Wilhelm al II-lea nu ar fi atacat Rusia, la adresa 


căreia nu avea niciun reproş serios. Urmând aceeaşi 
logică, fără intervenţia rusă, Franţa nu s-ar fi implicat 
niciodată în conflictul balcanic. Declarând război, Franz 
Joseph a semnat, de fapt, condamnarea la moarte a 
Monarhiei pe care credea că o va salva. În locul unei 
scurte campanii de vară împotriva Serbiei, Monarhia va 
avea de purtat vreme de patru ani un război pe trei 
fronturi, care o va conduce către catastrofa finală. 
împăratul a angajat Monarhia într-un război lung, ucigător, 
fără o miză psihologică clară, într-un context în care statul 
său nu avea mijloacele de a suporta blocada decretată de 
Antanta. Imperiul nu a putut rezista tensiunilor 
extraordinare şi suferințelor inutile pe care suveranul le-a 
impus popoarelor sale. Dizolvarea finală a venit însă din 
spatele frontului, de la populaţia civilă - armata, căreia 
altminteri îi fusese prezisă o soartă tristă, rezistând, totuşi, 
pe parcursul celor patru ani de război. 

Capacitatea militară a Austro-Ungariei în 1914, 
Austro-Ungaria era încă o mare putere militară, chiar dacă 
armata sa era subdimensionată în comparaţie cu 
capacităţile demografice şi economice ale ţării. 

La o populaţie totală de 52 de milioane de locuitori, 
ea nu alinia practic decât 1 800.000 de oameni sub arme, 
repartizaţi în 48 de divizii de infanterie (80 de regimente 
de linie şi 33 de batalioane de vânători) şi 11 divizii de 
cavalerie (dragoni, husari şi ulani). În urma adoptării în 
1912 a serviciului militar de doi ani, infanteria era 
insuficient antrenată şi deţinea o putere de foc redusă, din 
cauza slabei dotări cu mitraliere. Cavaleria era, în schimb, 
bine dotată şi bine pregătită. In ciuda reputației sale, 
artileria de câmp (13 regimente) era mai degrabă 
mediocră: din raţiuni de economie, echipamentele erau 
insuficiente (42 de piese pentru fiecare divizie de 
infanterie, faţă de 48 la ruşi şi 54 la germani). Doar 
artileria grea era superioară celorlalţi beligeranţi, graţie 


obuzierelor Skoda de 305 mm. Generalul Conrad von 
Hoetzendorf dezvoltase, de asemenea, aeronautica de 
război. 

Din 1912, armata activă (trupele imperiale şi regale) 
era întărită cu unităţi de rezervişti (Landwebr în Austria şi 
Honvedm Ungaria). Armata, deşi multinațională, manifesta 
totuşi o remarcabilă coeziune, datorată în special calităţii 
deosebite a cadrelor (ofiţeri şi subofiţeri devotați 
împăratului). S-au înregistrat mai puţine revolte decât în 
armatele rusă sau franceză şi mai puţine dezertări decât în 
cea germană, armata făcându-şi datoria până la dispariţia 
Monarhiei, în ciuda aprovizionării precare şi a obiectivelor 
militare destul de vagi. 

Austro-Ungaria poseda o flotă maritimă atingând 
264.000 tdw care, modernizată la începutul secolului, nu 
era departe ca performanţe de cea italiană. Ea număra 4 
distrugătoare de 20.000 t, armate cu 12 piese de artilerie 
grea de 305 mm (Viribus unitis, Szent István, Tegetthofşi 
Prinz Fugen), 8 cuirasate mai vechi, 7 crucişătoare, 55 de 
torpiloare şi 6 submarine. Având pri: cipalele baze pe 
coasta dalmată, la Rola şi Kotor, echipajele flotei erau în 
proporţie de 35% formate din croaţi, în vreme ce cadrele 
proveneau din toate regiunile Monarhiei (maghiarul 
Horthy, spre exemplu). Principala misiune a flotei era de a 
bloca orice ofensivă a marinei franceze în Adriatica. La fel 
de importantă era flotila danubiană, indispensabilă în 
atacul prevăzut asupra Belgradului. Ea cuprindea 6 
monitoare între 300 şi 500 tdw, armate cu piese de 
artilerie de 120 mm, şi 10 vedete cu motor de 30 tdw. 

Inaltul Comandament 

Şeful Statului Major, generalul Conrad von 
Hoetzendorf, ocupant al acestei funcţii până în 1917, a fost 
criticat adesea. Dacă opţiunile sale strategice (obsesia 
războiului preventiv) erau discutabile, ele erau de fapt 
inspirate de slăbiciunea relativă a armatelor imperiale şi 


regale, capabile să susţină un război balcanic local, dar 
complet nepregătite pentru un conflict generalizat. 
Protejat al arhiducelui Franz Ferdinand, el a fost numit şef 
al Statului Major în 1906 şi a încercat să recupereze rapid 
timpul pierdut de predecesorul său. generalul Beck. Sub 
comanda lui se modernizează armamentul şi se 
reorganizează artileria, ceea ce l-a pus în conflict cu 
liberalii germani, cu slavii, maghiarii şi chiar cu împăratul 
Franz Joseph. Comandantul onorific al armatei era 
arhiducele Frederic, apoi, din 1917, însuşi împăratul Carol. 
Comanda frontului din Balcani revenea generalului 
Potiorek, guvernatorul Bosniei, înlocuit în 1917 de 
mareşalul maghiar Kovess. 

Derularea operaţiunilor militare 

La începutul ostilităţilor, armata austro-ungară avea 
de înfruntat trupele ruse, pe când trupele germane îşi 
propuseseră, prin aplicarea planului Schlieffen, să 
zdrobească rezistenţa celor franceze. Această schimbare 
de obiectiv - Rusia în locul Serbiei - a dezorganizat atât 
mobilizarea, cât şi concentrarea forţelor. Primele campanii 
s-au dovedit foarte dure, tocmai din incapacitatea de a 
alege inamicul prioritar. După succese locale în Galiţia, la 
finele lui august, armata austriacă a capotat în faţa 
superiorității numerice a ruşilor şi, la mijlocul lui 
septembrie, a evacuat Bucovina şi Galiţia Orientală, lăsând 
în urmă 150.000 de oameni pe câmpul fortificat de la 
Pizemysl. Vechea armată de profesionişti pierdea, astfel, 
450.000 de oameni pe frontul rus. Ofensiva din Serbia, 
încredinţată trupelor de acoperire şi incompetentului 
Potiorek, a dus, de asemenea, la un umilitor dezastru: 
Belgradul, luat de austrieci la 2 decembrie 1914, a fost 
pierdut din nou, fiind definitiv ocupat abia în 1915, 
datorită intervenţiei bulgare. 

În acelaşi timp, blocada economică dăduse 
conflictului caracterul unui război total, urmând, pe 


termen lung, să sfărâme rezistenţa Austro-Ungariei al 
cărei potenţial industrial nu era suficient pentru a acoperi 
necesarul în producţia de arme şi maşini. În logica ce 
funcţionase întreg secolul trecut, evenimentele din 1914 ar 
fi condus la o pace albă, dar guvernanţii, singurii care 
fuseseră pentru declanşarea războiului, nu erau deloc 
dispuşi să accepte pacea, admițând că Statul Major 
German ar fi acceptat-o la rândul său. Guvernele - 
prizoniere ale unei opinii publice practic isterizate - au 
fost imediat gata să reconstituie efectivele făcând apel la 
rezervişti: în 1916 armata austro-maghiară devenise, 
astfel, de o calitate superioară celei din 1914. Este la fel de 
adevărat însă că războiul de poziţii nu reclama aceleaşi 
calităţi ca războiul de mişcare dus în august 1914. 

Războiul de poziţii 

Anul 1915 a fost marcat de Intrarea în război a Italiei 
de partea Antantei, după lungi târguieli încheiate prin 
Tratatul de la 

Londra (1915), prin care aliaţii promiteau Italiei 
Triestul şi Dalmatia (unde populaţia de origine italiană era 
de doar circa 3%!), Tirolul meridional populat de germani, 
zonele Trente şi Frâul. Angajamentele luate la Londra au 
atârnat greu în dezvoltarea politică ulterioară a Europei 
Centrale, împiedicând încheierea unei păci separate cu 
Monarhia în 1917. Deşi războiul contra Italiei a suscitat 
entuziasmul tirolezilor, nu e mai puţin adevărat că, între 
iunie 1915 şi octombrie 1917, cele 12 bătălii date pe 
Isonzo i-au costat pe adversari pierderi enorme în oameni 
şi material de război. 

1915 a fost, de asemenea, un an de succese militare. 
Pe frontul de est, reuşita ofensivei de primăvară a permis 
eliberarea Galiției şi a Bucovinei şi ocuparea Varşoviei, în 
august 1915. S-a putut spera, pentru o clipă, în terminarea 
rapidă şi victorioasă a războiului. In octombrie, armata 
austro-ungară izbutea, în fine, să cucerească Belgradul şi 


să ocupe Serbia şi Muntenegrul, dar armata şi guvernul 
sârb au scăpat din încercuire şi au reuşit să se refugieze în 
Corfu (insulă aparţinând Greciei), sub protecţia flotei 
franceze din Mediterana. Reînarmată şi reechipată, armata 
sârbă va fi în curând gata să reintre în luptă. 

Anul 1916 a fost marcat de un dezastru - ofensiva 
mareşalului rus Brussilov în Galiţia -, compensat de un 
succes, îndeosebi pe al patrulea front, cel românesc. În 
iunie 1916, patru armate ruse zdrobeau armata a IV-a 
austriacă şi o împrăştiau serios pe a VII-a, soldaţii cehi şi 
ucraineni predându-se în masă inamicului (380.000 de 
prizonieri). Ruşii intră din nou în Galiţia şi ameninţă 
trecătorile Carpaţilor în direcţia câmpiei maghiare. În cele 
din urmă, Conrad a reuşit, cu ajutorul întăririlor germane, 
să umple breşa produsă şi ofensiva Brussilov, ultima 
victorie a armatelor ţariste, s-a dovedit a nu fi decisivă, 
chiar dacă armatele austriece pierdeau 750.000 de oameni 
şi trebuiau să treacă sub comandament german. România 
a considerat, la rândul ei, că venise momentul obţinerii 
unui succes facil împotriva Puterilor Centrale, dar s-a găsit 
curând izolată în faţa a 600.000 de austrieci şi germani, 
sprijiniți de trupe turce şi bulgare. După căderea 
Bucureştiului, în toamna lui 1916, România a încheiat 
armistițiu“. 

In 1917, războiul uzase într-atât dispozitivul austriac 
încât Statul Major Imperial începuse să se teamă de o 
spargere a frontului italian. Până la urmă, armata italiană 
a fost cea zdrobită, după bătălia de la Caporetto, din 24 
octombrie. Pe de altă parte, revoluţia rusă din 1917 a 
determinat încetinirea operaţiunilor pe frontul oriental, în 
aşteptarea retragerii definitive a Rusiei bolşevice din 
război. Aceste victorii, deşi importante, nu au adus însă 
nicio clarificare a situaţiei, dat fiind caracterul de uzură al 


36 Autorul se referă probabil la Pacea de la Buftea-București, pe care 
însă România o încheie abia în mai 1918. 


războiului, în contextul în care economia Puterilor 
Centrale era mai vulnerabilă decât cea a puterilor 
occidentale care profitau de blocadă. 

După Pacea de la Brest-Litovsk (martie 1918), armata 
imperială, deblocată de pe frontul oriental, a putut să-şi 
concentreze eforturile pe frontul italian, autorităţile 
vieneze punându-şi mari speranţe în ofensiva declanşată în 
vara lui 1918, soldată însă cu un grav eşec. Iniţiativa 
operaţiunilor a fost, astfel, preluată de armata aliată de pe 
frontul oriental, compusă din trupe sârbe şi franceze. Sub 
comanda generalului Franchet d'Esperey, aceasta a zdrobit 
rezistenţa inamicului în Macedonia şi a început eliberarea 
Serbiei. Cum întăririle austriece şi germane nu au putut 
restabili situaţia, guvernul bulgar a semnat armistițiul cu 
aliaţii la 26 septembrie 1918, în vreme ce România a reluat 
armele de partea Antantei pentru a participa la obţinerea 
victoriei. Trei săptămâni mai târziu, Imperiul Otoman 
semna armistițiul de la Mudros. Nimic nu mai putea opri 
armata orientală a aliaţilor, cu toate eforturile mareşalului 
Kovess. 

Când italienii declanşau o ofensivă generală contra 
armatei austro-ungare şi străpungeau frontul la 

Vittorio-Veneto, la 24 octombrie 1918, prăbuşirea 
politică, consecinţă a celei economice, era deja un fapt 
împlinit. În aceste condiţii nu mai rămânea decât 
negocierea unui armistițiu, care a şi fost semnat la 3 
noiembrie la Padova, reşedinţa cartierului general italian. 
El a impus austriecilor evacuarea regiunii Trente, a 
Tirolului de Sud, a Istriei şi Dalmației, ca şi demobilizarea 
imediată a armatei austro-ungare. În câteva zile, armata 
imperială s-a văzut desfiinţată, nu atât din raţiuni militare, 
cât din pricina unei erodări interne care se explică prin 
falimentul economic, dar şi prin agitația politică, tardivă 
dar decisivă. 

Economia de război în 1918, austriecii şi mai ales 


vienezii erau în pragul foametei; recolta din anul respectiv 
nu atingea nici 50% din cea a anului 1913, iar producţia 
industrială, în afara celei destinate frontului, scăzuse la 
40% din nivelul atins dinainte de război. În plus, 
mobilizarea a 8 milioane de oameni a provocat, ca peste 
tot, scăderea unei producţii care apela încă, în mare 
măsură, la o mână de lucru cândva abundentă şi ieftină. 
Din 1917, producţia de cereale a scăzut la jumătate, iar în 
Cisleithania a ajuns la doar 30% din cea a anului 1913. 
Ungaria, mare producătoare agricolă, dar autonomă din 
punct de vedere economic şi politic, a refuzat să livreze 
grâne vecinilor ameninţaţi de foamete. Germania, care 
trecea prin aceleaşi dificultăţi, nu avea nici ea cum să-şi 
ajute aliaţii. Producţia industrială a cunoscut o evoluţie la 
fel de catastrofală, în special cea de cărbune, unica sursă 
de energie. In trei ani ea a scăzut cu 95%, astfel încât 
civilii din marile centre urbane nu aveau de înfruntat 
numai foamea, dar şi frigul şi întunericul, electricitatea 
provenind din centrale termice alimentate cu cărbune. Tot 
efortul economic a fost direcționat către producţia de 
război, dar, chiar şi în acest domeniu, anul 1917 a marcat o 
cădere vertiginoasă. 

Paralizarea aparatului de producţie a avut drept 
consecinţă creşterea preţurilor nominale - Monarhia 
rămăsese în sistemul economiei de piaţă, scăderea 
catastrofală a ofertei fiind astfel dublată de o creştere 
spectaculoasă a preţurilor, alimentată de inflaţia pe care 
guvernul o întreținea artificial, în vederea acoperirii 
cheltuielilor de război. Finanţarea pe baza impozitelor fiind 
de neconceput, s-a făcut apel la plăţi în avans ale Băncii 
Austro-Ungariei, adică la emisiuni masive de 
hârtiemonedă. Cheltuielile din ultimul an bugetar (1917 - 
1918) au atins cifra de 24 miliarde de coroane, adică de 
şase ori mai mari decât întregul buget al anului 1913. 
Inflaţia a provocat o creştere spectaculoasă a preţurilor şi 


o severă depreciere a monedei care va atinge punctul 
culminant în 1919, după reinstalarea păcii. În ciuda 
raţionalizărilor, cheltuielile unei familii vieneze s-au mărit 
de 15 ori în doar patru ani, în vreme ce salariile nominale 
nu au crescut decât cu mare zgârcenie. A rezultat o cădere 
vertiginoasă a indicelui puterii de cumpărare a salariaţilor 
(muncitori, funcţionari), ceea ce a dus la agitaţiile din 
primăvara lui 1918. 

Masele nu mai erau dispuse să susţină un efort a 
cărui soluţionare nu se întrezărea şi un sistem care 
provocase o asemenea catastrofă. Popoarele, până atunci 
loiale, suferiseră prea mult apărând un regim care le 
adusese, în locul unui război de trei luni, un conflict de 
patru ani şi pierderi umane ireparabile. Din 8 milioane de 
oameni mobilizați de la începutul războiului, 5, 2 milioane 
s-au aflat în permanenţă sub arme, 1, 2 milioane au fost 
ucişi, iar aproape 3 milioane răniţi mai mult sau mai puţin 
grav, unii rămânând invalizi pentru tot restul vieţii. 

Evoluţia politică în august 1914, proclamarea stării 
de asediu  suspendase orice activitate politică în 
Cisleithania, presa fusese supusă unei cenzuri încă şi mai 
dure decât în celelalte state beligerante şi Reichsratul 
fusese închis. În semn de protest, la începutul lui 1916, fiul 
lui Victor Adler l-a asasinat pe contele Ştiirgkh, 
preşedintele Consiliului austriac. Dar cel mai important 
eveniment politic al anului a fost moartea bătrânului 
împărat Franz Joseph, în luna noiembrie, moarte care a 
deblocat situaţia politică. 

Împăratul Carol I, succesor şi nepot de frate al lui 
Franz Joseph (de asemenea, nepot al arhiducelui Franz 
Ferdinand), se ţinuse departe de viaţa politică şi 
participase activ la luptele de pe front. Posesor al unei 
alte. viziuni asupra lumii şi susţinut de tânăra sa soţie Zita 
de Bourbon-Parma, el era plin de bune intenţii care vizau 
salvarea Monarhiei cât mai era încă posibil, prin trecerea 


la măsuri profunde de reformă şi încheierea războiului. 
Proclamaţia pe care a adresat-o popoarelor sale contrasta 
evident cu manifestul războinic al lui Franz Joseph din iulie 
1914. împăratul Carol îşi începea domnia prin revenirea la 
o viaţă politică normală. Redeschiderea Reischratului şi 
schimbarea personajelor politice au fost percepute ca fiind 
zorii unei epoci noi. Tânărul împărat l-a demis pe 
Berchtold şi l-a numit pe contele Czernin ministru de 
Externe, iar preşedinte al Consiliului de Miniştri pe un alt 
aristocrat din Boemia, contele Clam-Martinic. Alegerile nu 
s-au dovedit a fi însă cele mai bune, ambele personaje fiind 
favorabile alianţei cu Germania. Dacă deputăţii cehi îl vor 
susţine pe noul suveran până în 1918, cei social-democrati, 
preluând sloganurile partidelor de aceeaşi orientare, se 
pronunţau încă din 1916 pentru o pace imediată, fără 
anexiuni şi indemnizaţii de război. Pe lângă toate acestea, 
suveranul a fost înşelat de contele Tisza şi de politicienii 
maghiari care l-au obligat să se încoroneze solemn rege al 

Ungariei la sfârşitul lui decembrie 1916 şi să jure pe 
Constituţie, ceea ce făcea dificilă orice încercare de 
restructurare a Monarhiei. Puțin după aceasta, monarhul, 
conştient de miza acestui act, a înlocuit cabinetul Tisza cu 
unul condus de Wekerle. Dar, mai presus de toate, 
împăratul Carol I a încercat salvarea Monarhiei prin 
încheierea unei păci separate cu Antanta. 

Opinia publică evoluase foarte rapid pe parcursul 
anilor de război. Entuziasmul colectiv din august 1914 
făcuse loc, încă din 1916, unei dorinţe reale de pace care 
se traducea prin manifestații de stradă şi, la nivel 
guvernamental, prin negocieri secrete. Intelectualii 
exercitau o influență mai degrabă slabă, ceea ce nu i-a 
împiedicat să-şi exprime deschis ura față de slavi şi de 
„celți” (francezi), rămânând totuşi anglofili. Revoluţia din 
octombrie 1917 a trezit mari speranțe în rândul maselor, 
ca şi pacea separată încheiată de Puterile Centrale cu 


Rusia la Brest-Litovsk, în martie 1918. Prizonierii de război 
eliberaţi de ruşi, câştigaţi de propaganda bolşevică, au 
contribuit şi ei la demoralizarea populaţiei civile, prin 
răspândirea ideilor pacifiste şi comuniste. 

De altfel, scopurile Austro-Ungariei în război 
deveniseră deja din ce în ce mai vagi şi nu se mai ştia prea 
bine pentru ce are loc lupta. La Viena apăruseră chiar 
suspiciuni privind importanţa crescândă a aliatului 
german, mai ales după apariţia în 1915 a cărţii lui 
Friedrich Naumann, un pastor saxon, despre Mitteleuropa 
(Europa Centrală). Cartea, de orientare pangermană, 
imagina transformarea Europei continentale într-o mare 
piaţă comună de expresie germană, reluând şi adâncind 
teoriile exprimate încă în 1840 de Friedrich List. 

Încă de la urcarea sa pe tron, Carol I nu a fost 
preocupat decât de ieşirea, cât de cât onorabilă, a ţării 
sale din conflict, printr-o pace separată. Tratativele de 
pace purtate pe parcursul Primului Război Mondial au fost 
considerate multă vreme neserioase, deşi a fost vorba, de 
fapt, de tentative diplomatice consistente, chiar dacă ele 
nu s-au materializat până la urmă. Două asemenea 
evenimente merită a fi reţinute: negocierile purtate de Sixt 
de Bourbon-Parma (martie 1917) şi cele între comandantul 
Armand şi contele de Revertera (august 1917). 

Tratativele purtate de Sixt de Bourbon-Parma au avut 
loc prin mijlocirea cumnatului împăratului care era ofiţer 
în armata belgiană. Sub pretextul unei vizite făcute mamei 
sale care se afla în Elveţia, el a făcut mai multe drumuri 
discrete între Paris şi Viena. A fost bine primit de 
preşedintele Franţei, Raymond Poincaré, cu care a discutat 
eventualitatea restituirii către Franţa a Alsaciei şi Lorenei, 
dar pacea separată implica şi consultarea celorlalţi Aliați. 
În vreme ce guvernul Marii Britanii se arăta favorabil 
continuării negocierilor, acestea au fost blocate de Italia 
care nu ar fi obţinut nimic în afară de Trento, fapt ce 


contravenea înţelegerii parafate de Tratatul de la Londra. 
In fapt, pacea nu era posibilă decât dacă Franţa renunţa la 
Alsacia şi Lorena, iar Italia la Triest, ceea ce opinia publică 
din cele două ţări nu ar fi putut admite, după atâtea 
sacrificii. În plus, negocierea separată era percepută de 
germani ca o trădare, chiar dacă Guvernul german nu ar fi 
fost nici el ostil unei păci albe în primăvara lui 1917 - se 
pare că demersurile făcute de Habsburgi fuseseră 
aprobate de Kronprinz. 

negocierile Armand-Revertera în august 1917, Paul 
Painleve, devenit preşedinte al Consiliului de Miniştri 
francez, a utilizat raportul Biroului 2 (Afacerile Externe), 
favorabil unui compromis cu Austro-Ungaria, ca bază de 
plecare pentru tratativele ce au fost încredințate 
comandantului Armand. Acesta l-a întâlnit pe contele 
Revertera, omul de încredere al împăratului Carol I. 
Negocierile, desfăşurate cu acordul lui Clemenceau, s-au 
poticnit, în februarie 1918, în chestiunea Alsaciei şi 
Lorenei. La 25 februarie, Revertera remitea francezilor o 
notă prin care Austro-Ungaria se arăta favorabilă reluării 
negocierilor de îndată ce guvernul francez ar fi renunţat la 
orice anexiune teritorială şi ar fi acceptat ca bază a 
tratativelor statu-guo-ul. 

În primăvara lui 1918, Wilhelm al II-lea şi Ludendorf 
impuneau Habsburgilor întărirea alianţei, însoţită de un 
plan economic şi de punerea la punct a armatelor 
imperială şi regală. Aliaţii au tras astfel concluzia că 
Monarhia era un fel de Bavarie, autonomă din punct de 
vedere militar dar practic la dispoziţia cabinetului şi a 
Statului Major de la Berlin. Austro-Ungaria era acum 
obligată să împărtăşească soarta Reichului german şi 
nimic nu-i mai putea împiedica destrămarea în profitul 
statelor succesoare. 

Destrămarea Austro-Ungariei (octombrie 1918) 

Dacă până în vara lui 1918 opoziţia naționalităților 


rămăsese destul de timidă, ea va lua avânt după victoria 
aliată şi ruperea frontului în Serbia, odată cu adoptarea 
tezelor radicale ale comitetelor naţionale stabilite în exil, 
care dispuneau de organe de presă regulate (la Paris 
funcţiona ziarul Națiunea cehă condus de Masaryk), şi, mai 
ales, de mijloace militare - legiunea cehoslovacă, compusă 
din foşti prizonieri din armata austro-ungară. În iulie 1917, 
Conferinţa de la Corfu fixase graniţele viitoarei Iugoslavii 
printr-un acord între preşedintele Consiliului de Miniştri 
sârb, Pašić, şi  Trumbici, preşedintele (Comitetului 
Emigraţiei Iugoslave la Londra, comitet care reprezenta 
sârbii, croații şi slovenii din Monarhie. Toţi slavii de sud 
care trăiau în cuprinsul acesteia au acceptat să-şi unească 
destinele cu cel al sârbilor care, astfel, renunţau la 
proiectul, mai rezonabil, al Serbiei Mari. În luna mai 1918, 
s-a ţinut la Roma Congresul Naţionalităţilor care se 
considerau  oprimate de către Habsburgi. Câteva 
săptămâni mai târziu, cabinetul Clemenceau recunoştea 
Comitetul Naţional Cehoslovac ca bază a unui viitor 
guvern independent, reprezentând interesele 
cehoslovacilor. In fine, în Ungaria, social-democraţii şi 
stânga liberală, sub conducerea contelui Miklós Kârolyi, 
cereau independența completă a ţării. Declarația 
americană din 5 septembrie 1918 demonstra clar că 
preşedintele Wilson se ralia punctului de vedere exprimat 
de Clemenceau şi Lloyd George şi că nu intenţiona să se 
opună constituirii unor state independente în locul Austro- 
Ungariei. 

Astfel, reformele anunţate de împăratul Carol I în 
octombrie 1918 veneau prea târziu. La 4 octombrie, 
Reichsratul a votat rezoluţia propusă de socialistul Victor 
Adler prin care se recunoştea tuturor popoarelor din 
Cisleithania dreptul la autodeterminare. La 17 octombrie, 
împăratul publica un manifest prin care Monarhia era 
transformată într-o federaţie de state naţionale. Această 


măsură, dacă ar fi fost luată un an mai devreme, s-ar fi 
dovedit poate salvatoare. În octombrie 1918 însă, 
manifestul imperial, interpretat ca un semn de slăbiciune, 
a precipitat mişcările centrifuge: în numai zece zile, din 21 
în 31 octombrie, Monarhia a dat naştere aşa-numitelor 
state succesoare. 

La 21 octombrie, germanii din Austria, reuniți în 
palatul Dietei din Austria Inferioară (Landhaus), îşi 
proclamau dreptul la autodeterminare, deschizând drumul 
procesului de destrămare a Monarhiei. La 25 octombrie, 
Consiliul Naţional Maghiar adopta un program în 12 
puncte prin care se cerea vot universal şi recunoştea 
statele cehoslovac, polonez şi iugoslav. La 27 octombrie, 
Consiliul Naţional Român proclama unirea Transilvaniei cu 
Regatul României. La 28 octombrie, la Praga a izbucnit o 
revoltă populară care a acordat puterea Comitetului 
Naţional Ceh, compus din personalităţi care vor convoca la 
30 noiembrie o Adunare Naţională reprezentativă. La 29 
octombrie, Dieta Croaţiei anunţa abolirea legăturilor cu 
Ungaria şi Austria şi unirea cu statul iugoslav unificat. La 

30 octombrie, regele Carol al IV-lea al Ungariei“ 
acorda investitura lui Miklós Kârolyi, al cărui guvern dorea 
independenţa ţării. La 30 octombrie, Consiliul Naţional 
Slovac anunţa crearea unui stat cehoslovac independent. 
La 

31 octombrie, Lammasch, preşedintele Consiliului de 
Miniştri austriac, transmitea puterea unui guvern 
provizoriu ce fusese constituit de germanii din Austria, iar 
în aceeaşi zi ucrainenii din Galiţia proclamau despărţirea 
lor de Monarhie. Se înţelege acum de ce era absolut 
urgent ca armata imperială şi regală să înceteze luptele, 
căci ea singură, împreună cu monarhul, mai reprezenta 
defuncta Austro-Ungarie. 


37 Este vorba de chiar împăratul Carol I care deţinea și coroana 
Ungariei in calitate de rege. 


Procesul de disoluţie - care, cu sprijinul tardiv, dar 
ferm, al Antantei - evoluase extraordinar de rapid, era de 
acum ireversibil. Tratatele de pace care au însoţit Tratatul 
de la Versailles nu au făcut decât să sancţioneze o stare 
deja existentă, în disprețul marilor principii ale lui Wilson. 
S-au reconstituit de fapt mici Austro-ungarii, niciunul 
dintre statele autoproclamate în ultima decadă a lui 
octombrie 1918 nefiind omogen din punct de vedere 
naţional, ci corespunzând mai degrabă dorințelor echipelor 
conducătoare de la Praga (Cehoslovacia), Bucureşti sau 
Belgrad sau intereselor strategice ale 

Antantei3. Austro-Ungaria nu mai exista şi, pentru 
prima oară din 1526, germanii din Austria îşi vor constitui 
un stat autonom. 

La 12 noiembrie 1918, Adunarea Naţională 
Provizorie a Germanilor din Austria proclama republica, în 
vreme ce împăratul Carol se retrăgea în castelul său de la 
Eckartsau. Fără a abdica în mod formal, el a plecat pentru 
un timp în exil în Elveţia. Astfel, pe durata unei singure 
luni, s-a prăbuşit una din cele mai vechi monarhii din 
Europa. 

Tratatul de la Saint-Germain, semnat în septembrie 
1919, a ratificat dezmembrarea operată în octombrie 1918. 
Ca şi în cazul Germaniei, pacea a fost impusă de aliaţi, 
Austria declarată responsabilă pentru izbucnirea 
războiului şi condamnată la plata unor reparaţii care 
depăşeau mult capacităţile sale economice. Alipirea 
Austriei la Germania (Anschluss), dorită de social- 


38 Afirmaţie discutabilă, dacă ar fi să ţinem cont numai de situaţia 
României, Ungariei sau Poloniei. De altfel, e greu de sesizat ce anume 
înţelege autorul prin stat omogen din punct de vedere national. Practic 
nici un stat european nu îndeplinea in mod absolut, nici la momentul 
acela și nici azi, o atare condiţie, ceea ce nu alterează cu nimic 
caracterul naţional al unui stat sau altuia. Evident, ideea că s-ar fi 
constituit mici Austro-Ungarii este la fel de discutabilă și derivă dintr- 
un prea mare atașament al autorului față de obiectul său de studiu. 


democraţii şi naţionaliştii austrieci (declaraţia Adunării 
Naţionale Provizorii din 12 noiembrie 1918), era interzisă 
de aliaţi, Franţa considerând contrar intereselor sale 
acordarea unui cadou de 6, 5 milioane de locuitori cu un 
teritoriu de 84.000 km? unei Germanii învinse. Aliaţii au 
schimbat chiar numele oficial al ţării: cel acceptat 
provizoriu în octombrie 1918 de Austria Germană 
(Deutsch-Osterreich) a fost înlocuit cu acela de Republica 
Austria (Republik Osterreich). Armata era limitată la 
30.000 de oameni destinaţi menţinerii ordinii şi serviciul 
militar obligatoriu era desfiinţat. În fine, era interzisă 
restaurarea Habsburgilor, ca şi orice formulă de unificare 
cu vreunul dintre statele succesoare. 

Frontierele impuse noului stat, cu totul arbitrare, nu 
corespundeau deloc principiilor preşedintelui american 
Wilson. Cea mai dureroasă a fost cedarea Tirolului 
meridional către Regatul Italiei, pentru a onora 
promisiunile făcute de aliaţi prin Tratatul de la Londra şi 
pentru a asigura Italiei controlul pasului Brenner. Or, dacă 
regiunea Trento era populată în majoritate de italieni, 
Tirolul era, din punct de vedere istoric şi etnic, parte 
integrantă a Austriei. Problema germanilor de pe cursul 
superior al râului Adige avea să tensioneze relaţiile dintre 
cele două state vreme de o jumătate de veac. A fost 
interzis, fireşte, germanilor din Boemia să se unească cu 
statul austriac, aşa cum ar fi dorit. Adunarea Naţională a 
fost nevoită să se mulţumească cu un protest solemn la 22 
septembrie 1918, iar germanii din zona sudetă cu efemera 
revanşă de a furniza lui Hitler pretextul pentru intervenţia 
sa în Cehoslovacia. 

Fixarea frontierelor cu Regatul Sârbilor, Croaților şi 
Slovenilor a fost la fel de delicată, aceştia din urmă dorind 
să anexeze toată Carinthia, unde trăia o minoritate 
slovenă. Rezistența tenace a milițiilor  carintiene, 
moderaţia dovedită de guvernul de la Belgrad şi 


onestitatea comisiei de armistițiu au permis organizarea 
unui plebiscit la 10 octombrie 1920, prin care 50% din 
locuitori s-au declarat pentru alipirea la Austria. În schimb, 
Stiria de Sud (regiunea Maribor) a fost pierdută pentru 
Austria fără plebiscit, în vreme ce Carniolia îşi proclamase 
aderarea la noul stat iugoslav la 29 octombrie 1918. 
Austria a obţinut totuşi un succes alipind teritoriile 
populate de germani la est de Leitha, care înainte 
aparținuseră Ungariei (actualul Burgenland). Această 
soluţie oferea aliaţilor un triplu avantaj: respectarea, 
măcar o dată, a principiului naționalităților, sancţionarea, 
o dată în plus, a Ungariei şi tensionarea relaţiilor dintre 
cele două state pe viitor. 

Conclude 

Destrămarea Austro-Ungariei a fost rezultatul 
declaraţiei de război pronunţate cu prea mare uşurinţă de 
către Franz Joseph în iulie 1914. Cadrele statului şi ale 
armatei s-au dovedit destul de solide pentru a rezista la 
patru ani de război, dar tensiunile la care a fost supus 
poporul, mizeria, foametea au dat noi proporţii frustrărilor 
naţionale şi au permis crearea „spontană” a unui număr de 
state succesoare, pe care tratatele din 1919 nu au făcut 
decât să le confirme. 

Istoricul François Fejto, în strălucita sa lucrare 
Requiem pentru un imperiu defunct (Paris, 1989), a 
susţinut teza unui complot, criticând ideea disoluţiei 
naturale a Monarhiei. După el, Monarhia a fost asasinată 
de către occidentali, ostili unui stat monarhic şi catolic, 
responsabili fiind îndeosebi francmasonii, intelectualii 
parizieni şi însuşi Clemenceau. El acuză - mai îndreptăţit 
de data aceasta - ideologia iacobină a statului naţiune care 
a alimentat toate revendicările naționalităților. Teza lui 
Fejto este însă excesivă pentru că Monarhia era viabilă, cu 
condiţia reformării ei şi a neimplicării într-un război 
european. Guvernanţii vienezi au dovedit însă lipsă de 


curaj şi de luciditate declarând război Serbiei care nu era 
un adversar cu adevărat periculos. Erorile fatale ale 
guvernului austriac îşi au rădăcinile încă la 1879, în 
ocuparea  Bosniei-Herţegovina şi angajarea directă în 
Balcani, dublată de alianţa strânsă cu Germania. Astfel, 
Austro-Ungaria a răspândit treptat imaginea unui secund 
ilustru într-o viitoare Mitteleuropa, în care deciziile urmau 
a fi luate la Berlin. 

Catastrofa finală nu se explică însă numai prin 
eşecurile militare şi acţiunile emigranților influenţi pe 
lângă guvernele aliate. Ea se explică prin indiferența, chiar 
ostilitatea popoarelor, la adresa unui regim care le 
antrenase, din cauza războiului, într-un veritabil dezastru 
economic şi uman. În tot cazul, nimeni nu mai acceptă 
astăzi imaginea Austriei ca închisoare a popoarelor, 
dezvoltată de slaviştii francezi din prima jumătate a 
secolului. În realitate, monarhia fusese fidelă vocației sale: 
să facă să trăiască în pace, în prosperitate şi diversitate 
culturală mici naţiuni care altminteri nu ar fi putut 
supravieţui. Faptul că ele s-au lăsat seduse în 1918 de 
mitul statului naţional nu le-a adus, până astăzi, mai multă 
bogăţie sau fericire*%. Cât despre germanii din Austria, ei 
îşi vor urma propriul lor destin într-un stat independent. 

Capitolul VU 

PRIMA REPUBLICA (1918 - 1938) 

Social-democraţii, susținuți de majoritatea Adunării 
Naţionale, au preluat destinele ţării şi, în pofida atitudinii 
ostile a Antantei, au ştiut să menţină ordinea, au pregătit o 
Constituţie, au asigurat aprovizionarea populaţiei şi au 
semnat Tratatul de la Saint-Germain (septembrie 1919), 
dictat de învingători, tratat care nu lăsa nicio posibilitate 
de negociere. Niciun spirit serios nu credea în 


39 Foarte atașat obiectului său de studiu, autorul riscă aici. ca și în 
alte părţi, unele consideraţii neîntemeiate, dacă ar fi să ne gândim 
numai la situaţia politică a românilor din Transilvania. 


supraviețuirea noului stat şi cu atât mai puţin proprii săi 
locuitori, care erau mai legaţi de regiunea lor de baştină 
decât de Republică şi, chiar atunci când depăşeau 
patriotismul local, se simțeau mai degrabă germani decât 
austrieci. Un alt handicap îl reprezenta antagonismul 
dintre o capitală hipertrofiată, Viena roşie“, care deţinea 
circa 25% din populaţia totală, şi cele 7 provincii, catolice 
şi conservatoare. 

Guvernarea social-democrată (1918 - 1920) 

Guvernul provizoriu, dominat de puternica 
personalitate a cancelarului Karl Renner, a organizat la 16 
februarie 1919 alegeri pentru Adunarea Constituantă. 
Rezultatele echilibrate aduceau în Adunare 72 de social- 
democrati, 69 de social-creştini, 26 de naţionalişti germani 
şi trei mandate independente. Se desenau astfel 
contururile unui peisaj politic ce avea să rămână 
extraordinar de stabil, marcând ruptura definitivă cu 
Austria lui Franz Joseph. Principalele caracteristici ale 
noului peisaj politic erau: predominarea celor două mari 
partide fondate către 1890, dificultatea pentru fiecare 
dintre ele de a câştiga singure alegerile, slăbiciunea 
relativă a naţionaliştilor germani, dispariţia completă a 
grupărilor liberale şi monarhiste. La 15 martie, 
Constituanta a ales un guvern de coaliție condus de Karl 
Renner care s-a dovedit suficient de autoritar pentru a 
lichida o tentativă revoluţionară în momentul în care 
Bavaria lui Kurt Eisner şi Ungaria lui Béla Kun erau deja 
câştigate de curentul bolşevic. După eşecul tentativei de 
puci din 15 iunie 1919 şi al grevei generale din 21 iulie. 
Partidul Social-Democrat s-a transformat în partid 
muncitoresc, comuniştii fiind definitiv marginalizaţi. 

În iulie 1920, cabinetul Renner a trecut puterea unei 
coaliții de dreapta, condusă de social-creştini, care s-a 


40 Aluzie la orientarea politică, preponderent de stânga, a populaţiei 
vieneze. 


menţinut la putere vreme de 18 ani, până la Anschluss. 
Sfârşitul uniunii naţionale a constituit una dintre cauzele 
fragilităţii noului stat, rivalitatea dintre Negri 
(socialereştinii) şi Roşii (social-democraţii) contribuind 
substanţial la eşecul final al Primei Republici. Constituţia 
din 1920, opera juristului Kelsen, a încercat concilierea 
principiului federal cu centralizarea şi valorile 
republicane: o lege a exilului lovea în toții arhiducii Casei 
de Habsburg, pe când o alta, în vigoare şi acum, interzicea 
titlurile de noblete. 

Constituţia austriacă în pofida dorinţei lui Renner de 
a crea un stat centralizat, s-au păstrat cele 9 provincii 
(landuri, de la germ. Länder), adică Viena, Vorariberg, 
Tirol. Salzburg, Austria Superioară, Austria Inferioară, 
Stiria, Carinthia şi Burgenland, fiecare având propria sa 
Dietă aleasă prin vot universal. Puterea executivă era 
încredințată unui căpitan de provincie 
(Landeshauptmann), ales de Dietă şi ajutat de consilieri. 
Competenţele provinciilor erau limitate la lucrările 
publice, poştă şi învăţământ. La Viena, landurile erau 
reprezentate în Consiliul Federal (Bundesrat) care le apăra 
interesele şi participa, împreună cu Consiliul Naţional, la 
alegerea şefului statului (Bundespräsident). Aparenţele de 
descentralizare erau salvate de o Curte Constituţională 
(Verfassungşi  Verwaltungsgerichtshof) însărcinată să 
regleze litigiile dintre provincii şi Guvernul Federal. 

Executivul era încredinţat unui cabinet condus de 
cancelar (Bundeskanzler), responsabil în faţa Consiliului 
Naţional (Nationalraf), sursă a întregii puteri. Cancelarul 
s-a instalat în palatul Ballhausplatz unde lucraseră Kaunitz 
şi Metternich, miniştrii, cu ajutorul administraţiei centrale, 
erau, în fapt, motorul întregii vieţi publice. Chiar dacă 
guvernul avea capacitatea, în caz de necesitate, să 
guverneze prin decrete-legi, el trebuia totuşi să obţină 
încrederea majorităţii celor 165 de deputaţi din Consiliul 


Naţional (aleşi pe palm ani de către toţi bărbaţii şi toate 
femeile ce aveau vârsta de cel puţin 20 de ani), organ care 
nu putea fi dizolvat: Austria poseda, de aici înainte, un 
adevărat regim parlamentar. 

Edificiul constituțional era încoronat de un 
preşedinte al Republicii ales pe patru ani de către cele 
două camere ale Parlamentului (Nationalrat şi Bundesrat). 
Puterile sale erau la început foarte reduse, dar revizuirea 
constituţională operată în 1929 i-a restituit prerogativele 
unui adevărat şef de stat: era comandantul suprem al 
armatei şi deţinea dreptul de a numi cancelarul. El era ales 
pentru şase ani de către toţi cetăţenii, dar, urmare a 
vicisitudinilor istoriei, această decizie nu a fost aplicată 
decât în 1949. 

Foitele politice 

Nu mai există în spectrul politic austriac decât cele 
două mari partide înfiinţate în veacul trecut (social- 
democraţii şi social-creştinii) şi naţionaliştii germani, 
implantaţi regional (Stiria, Austria Inferioară, Salzburg). 

Stânga era dominată de Partidul Social-Democrat 
care, în pofida unei creşteri constante, începând cu 1919, 
nu a obţinut niciodată majoritatea absolută în Parlament. 
Fidel programului de la Hainfeld din 1869, partidul a 
rămas marxist în principii, dar reformist în privinţa 
metodelor. Dominat de intelectuali, el era divizat în două 
tendinţe: una moderată, ilustrată de Karl Renner, şi alta 
radicală, condusă de Otto Bauer, teoreticianul austro- 
marxismului, care ar fi dorit unirea cu Germania social- 
democrată şi luarea puterii prin mijloace legale. În caz de 
rezistenţă a burgheziei, el reclama dictatura 
proletariatului, botezată democrație funcţională, ceea ce a 
produs îngrijorare într-o mare parte a opiniei publice. 

Până în 1934, socialiştii au pus în practică la Viena 
teoriile lor privind un stat social (Wobhifahrtstaaf); s-au 
construit imobile luminoase şi spaţioase, cu grădini pentru 


copii (Karl Marx Hof, spre exemplu/ au fost regândite 
programul şi sistemul de învăţământ: Otto Glockl a impus 
metodele pedagogice active şi învăţământul profesional 
aplicat pentru toată lumea. Cum partidul dorea o separare 
completă de stat şi de Biserică, după modelul francez, 
asistăm la Viena la un fel de Kulturkampf. Clientela social- 
democrată a cuprins treptat şi mica burghezie şi 
meşteşugarii aflaţi în dificultate, până atunci electori ai 
social-creştinilor. 

Aceştia din urmă, fără a fi obţinut nici ei majoritatea 
absolută în Parlament, s-au agăţat de putere prin toate 
mijloacele, inclusiv dictatura (de la 1933 la 1938). 
Moştenitor al creştinismului social din secolul al XIX-lea, 
partidul devenise o formaţiune de orientare clericală, care 
se sprijinea pe elementele provenite din cadrul armatei şi 
birocraţiei, pe Biserica Catolică, burghezie şi masele 
rurale. Partid reformator înainte de 1914, el şi-a găsit de 
acum înainte raţiunile de existenţă în conservatorism. 
Chiar dacă a abandonat, din considerente oportuniste, 
cauza Habsburgilor, el a constituit, de teama unei 
Germanii protestante, singurul mare partid ataşat 
independenţei austriece. Partid al ordinii, nu a ezitat să 
recurgă la violenţă şi nici să pună capăt democraţiei 
parlamentare prin inaugurarea unui regim de inspiraţie 
fascistă.  Favorabilă Bisericii Catolice, formațiunea a 
semnat în 1933 un Concordat cu Sfântul Scaun (numirea 
episcopilor de către Papă, instruirea preoţilor în 
universităţile de stat etc). 

Partidul Social-Creştin nu a reuşit niciodată să-i 
integreze pe naţionalişti, care visau încă la unirea tuturor 
germanilor, reclamată la 1848 de Parlamentul de la 
Frankfurt. Cu doar 20 de mandate, ei sprijineau coaliția de 
dreapta, iar liderul lor, Schober, a fost una din 
personalităţile marcante ale Primei Republici. Incepând 
din 1931, naţional-socialiştii din Germania au găsit 


simpatizanți în Austria printre cei nemulţumiţi, şomeri şi 
naţionalişti care nu renunţaseră la visul lor legat de 
Anschluss. La origine, ei au găsit un ecou redus în 
rândurile populaţiei şi efectivele partidului au rămas 
modeste (4 466 membri în 1928, respectiv 43 129 în 
martie 1938), dar forţa grupării rezida în conducătorii săi, 
gata pentru orice acţiune revoluţionară, în oamenii săi de 
acţiune şi în cei de finanţe. Naziştii austrieci nu au devenit 
periculoşi decât odată cu martie 1933, constituind un soi 
de comando în mâinile lui Hitler. 

Alături de ziarele cotidiene regionale, mai active ca 
niciodată, marile titluri ale presei politice (Neue Freie 
Presse, Reichspost, Arbeitter Zeitung) au supravieţuit 
furtunii. Din 1925, radiodifuziunea devenea un organism 
de stat, dar preţul ridicat al receptoarelor împiedica 
răspândirea radioului în mediile populare. 

Elementul original al vieţii publice austriece îl 
reprezentau ligile parlamentare; create spontan după 
dizolvarea armatei imperiale, ele au devenit curând braţul 
secular al partidelor. Socialiştii au dat exemplul, punând 
pe picioare în 1920 Liga Apărării Republicane 
(Republikanischer  Schutzbund), destinată  împiedicării 
restaurării monarhiei. Pentru viitor, membrii ligii erau gata 
să apere cu arma în mână realizările socialismului, 
începând cu 1925, conservatorii organizează la rândul lor 
Apărarea Patriei (Heimwehr). Aceasta, condusă de prinţul 
Ernest Starhemberg, regrupa organizaţiile paramilitare 
din provinciile alpine, societăţi de gimnastică şi asociaţii 
ale foştilor combatanți. Scopul ei era apărarea ordinii 
tradiţionale contra social-democraţilor şi s-a bucurat de 
sprijinul financiar al industriaşilor austrieci, ca şi de al 
fasciştilor italieni. După 1930, liga a devenit organul de 
ordine al Partidului Creştin-Social, în vreme ce mişcarea, 
cu tendinţe revoluţionare prea evidente, îşi pierdea orice 
importanţă politică, austriecii având prea puţină aplecare 


către un ideal fascist al principiului conducător 
(Fuhrerprinzip). Aceste ligi, responsabile pentru 
înfruntările armate de la Viena din 1927 şi 1934, au 
contribuit în mare măsură la eşecul Primei Republici. 

Politica economică 

Austria a suferit în 1922 o gravă inflaţie, datorată 
numărului disproporționat de funcţionari de stat, plăţii 
reparațiilor şi sechelelor economiei de război. În pofida 
celor două împrumuturi negociate la Paris şi Praga, 
moneda austriacă pierduse orice valoare reală (o coroană- 
aur ajunsese la 13 285 coroane-hârtie). Redresarea 
economică reclama o urgentă asanare monetară, ca şi 
reechilibrarea finanţelor publice, ceea ce s-a realizat de 
către Monseniorul Ignatius Seipel, cu ajutorul Societăţii 
Naţiunilor, prin practicarea unei politici deflaţioniste 
constând în reducerea cheltuielilor publice prin 
pensionarea a numeroşi funcţionari şi scăderea salarizării 
celor rămaşi. Șilingul, care înlocuieşte coroana în 1924, va 
deveni pentru un deceniu valuta forte a Europei, dolarul 
Alpilor (Alpendollar) - în 1925, balanţa cheltuielilor acuza 
un excedent de 76, 5 milioane de şilingi, iar în 1926 
controlul schimburilor era abolit. Prin micşorarea 
veniturilor, politica monetară a întârziat relansarea 
economiei şi a dat naştere unui şomaj endemic, situaţia 
economică globală rămânând fragilă din considerente 
structurale. În vreme ce Austro-Ungaria se dezvoltase ca 
ansamblu coerent, tratatele de pace făcuseră din fiecare 
stat succesor o entitate economică, separată de vecinii săi 
prin bariere vamale. 

În pofida condiţiilor geografice, potenţialul industrial 
al Austriei Inferioare permitea adaptarea la noua situaţie, 
iar posibilităţile agricole erau pe ansamblu încurajatoare. 
În provinciile alpine se practica policultura, ceea ce 
înlesnea dezvoltarea producţiei de lactate, iar bogatele 
terenuri din bazinul vienez favorizau dezvoltarea unei 


culturi cerealiere modernizate (grâu, sfeclă roşie). 
Agricultorii austrieci profitau de piaţa care le era oferită 
de capitală, până atunci aprovizionată de maghiari. Dacă 
zăcămintele de huilă erau acum în mâinile cehilor, lignitul 
asigura 25% din consumul de cărbune al ţării (5 milioane 
de tone în 1930). Câmpurile petroliere de la Zistersdorf 
(date în exploatare în 1930) şi resursele hidroelectrice 
potenţiale ale provinciilor alpine puteau să acopere nevoile 
energetice ale ţării. Rezervele de materii prime erau 
diverse (2 milioane de tone de minereu de fier de înaltă 
calitate, sare, cupru, plumb şi zinc), veritabila bogăţie 
naturală rămânând pădurea care acoperea 37% din 
suprafaţa totală a ţării (49% în Stiria, 44% în Carinthia). 

Dacă statul finanța cheltuielile de echipament 
(construirea de baraje hidroenergetice şi electrificarea 
căilor ferate), sectorul secundar rămânea* dependent de 
străinătate, atât în ce priveşte finanţarea, cât şi 
exporturile. Piaţa naţională nu putea absorbi confecţiile, 
mobilele sau locomotivele fabricate la Viena, iar 
industriaşii depindeau în mare măsură, prin intermediul 
creditelor bancare, de capitalul străin. Salvarea a venit din 
turism, care a procurat valută şi a echilibrat balanţa 
plăţilor. Cu toată dezvoltarea modei sporturilor de iarnă, 
apărută în anii 1920, la concurenţă cu Elveţia, turismul 
rămânea prin excelenţă legat de anotimpul cald (drumeţii), 
depinzând, în bună măsură, de clientela germană. 

Criza mondială din 1929 a lovit din plin economia 
austriacă aflată încă în convalescenţă. Crahul bursier de 
pe Wall Street a provocat falimentul băncii 
Bodencreditanstalt, care opera cu capital american. Timp 
de un an, o politică de mari lucrări publice şi un mare 
împrumut de stat (389 milioane de şilingi) au permis 
evitarea catastrofei, chiar dacă cabinetul Schober se 
gândea mai degrabă la combaterea inflaţiei decât la 
relansarea economică. În primăvara lui 1931, falimentul lui 


Creditanstalf a marcat punctul de început al crizei în 
Austria. Paralizată de retragerile depozitelor de capital 
străine, banca respectivă, care dobândise în timp o situaţie 
de quasi-monopol pe piaţa austriacă de capital, a trebuit 
să-şi înceteze plăţile, antrenând în degringoladă o bună 
parte din întreprinderile industriale. Toate progresele 
realizate din 1924 înainte au fost spulberate în câteva luni, 
iar producţia şi consumul au scăzut din nou la un nivel 
inferior anului 1913. Politica defâaţionistă a cabinetului 
Vaugouin a avut un rezultat catastrofal: numărul de şomeri 
s-a dublat în comparaţie cu 1929, atingând cifra record de 
400.000, iar şilingul a pierdut 25% din valoarea sa 
nominală. 

Vlaa culturală 

Sentimentul de decadenţă pe care Joseph Roth şi 
Robert Musil îl prezentau, după catastrofa din 1918, ca 
fiind o trăsătură distinctivă a culturii austriece dinainte de 
război, caracteriza într-adevăr Viena anilor 1920 care 
păstra totuşi o anumită strălucire, în pofida dificultăţilor 
economice. În realitate, vechea capitală a supravieţuit 
destrămării imperiului, veritabila catastrofă fiind 
provocată abia de Anschluss, când Austria a cunoscut un 
fenomen analog celui suferit de Germania nazistă: 
dispariția unei bune părți a elitei şi punerea sub 
supraveghere a oricărei activități creatoare. Cei care au 
putut au evadat din această adevărată şcoală de corecție, 
alții au fost întemnițați, iar o altă parte şi-au încetat 
activitatea în aşteptarea unor zile mai bune. În fapt, doar 
comedienii şi muzicienii care nu erau nici evrei, nici soldaţi 
au putut continua să joace repertoriul clasic, Hitler 
trimițând chiar la Viena pe Baldur von Schirach pentru a 
reanima viaţa culturală pe cale să sucombe. 

Cu toate că marile teatre au avut de înfruntat 
restricţiile bugetare, marele regizor Max Reinhardt a 
reuşit să fondeze teatrul Josefstadt pentru a evada astfel 


din academismul care domina scenele oficiale. Festivalul 
de la Salzburg, conceput de către Hofmannsthal încă din 
1917, a debutat în 1920, având loc, de acum înainte, în 
fiecare an şi bucurându-se de colaborarea aceluiaşi Max 
Reinhardt şi a unor prestigioşi şefi de orchestră (Bruno 
Walter şi Toscanini). Deşi piesele lui Mozart furnizau încă 
cea mai mare parte a repertoriului, Hofmannsthal a reuşit 
să pună în scenă şi operele lui Richard Strauss. După 
Anschluss, Max Reinhardt a emigrat, Toscanini a refuzat să 
mai dirijeze, iar festivalul s-a transformat în stagiunea de 
vară a Operei din München, cu un repertoriu limitat la 
Goethe, Mozart şi Wagner. 

Austria nu a putut crea o industrie cinematografică 
durabilă, cu toate eforturile lui Sacha Kollovrat, care şi-a 
sacrificat întreaga avere acestui ideal. După moartea 
acestuia (1927), în pofida unor succese precum 
Mascarada, cinematograful austriac a căzut sub tutela 
celui german. Marii actori, precum Erich von Stroheim, 
sau marii regizori austrieci (Pabst, Joseph von Sternberg, 
Fritz Lang sau Lubitsch) au început să lucreze în 
studiourile din Berlin sau, după 1933, la Hollywood. 
Cinematograful austriac s-a cantonat prin urmare în filmul 
de divertisment, unde s-a ilustrat Magda Schneider 
(opereta filmată sau aşa-numitul Heimatfilm, comedie 
lacrimogenă cu accente folclorice). 

Şcoala de muzică vieneză produce adevărate 
capodopere între 1920 şi 1930. Arnold Schoenberg îşi 
continuă acum cercetările asupra vieţii muzicale oficiale. 
În 1923, el face să se reprezinte o serie de piese (AJ treilea 
cvartet, Variaţiuni pentru orchestră, op. 31, Cinci piese 
pentru pian) care puneau bazele tehnicii seriale - 
eveniment capital pentru muzica secolul al XX-lea - ale 
cărei posibilităţi au fost exploatate sistematic abia după 
1945. In 1925 el era numit profesor la Berlin pe care a 
trebuit să-l părăsească la 1933. În 1921, Alban Berg 


termina Wozzeck, dramă muzicală după opera lui Georg 
Buchner, a cărei premieră a fost însă la Berlin şi nu la 
Viena. Berg a compus apoi Suita lirică pentru cvartet 
(1926), Concertul în memoria unui înger (1935) şi o altă 
operă, neterminată, Lulu (1936). După 1920, Anton von 
Webern a compus, mai întâi, piese pentru o singură voce, 
acompaniată de câteva instrumente, apoi, după 1926, 
opere instrumentale  (Variațiuni pentru pian, 1936). 
Webern a rămas în Austria şi după 1938, dar Berg a 
dispărut din 1936. Anvergura internaţională a muzicii 
dodecafonice a scăpat vienezilor, care au preferat în 
continuare academismul, întinerit de un Joseph Marx sau 
Franz Schmidt (Cartea celor şapte sigilii, 1937). 

În pictură, şcoala expresionistă nu a reuşit niciodată 
să se impună, în Viena dinainte de război nefiind nici 
cubişti, nici futurişti, nici suprarealişti. Oscar Kokoschka, 
ultimul reprezentant al curentului de la Kunstschau, fondat 
de Klimt în 1905, era singurul pictor modern austriac a 
cărui operă era cunoscută pe plan mondial. În 1938 ela 
plecat la Londra, de unde nu avea să mai revină niciodată. 

Freud şi-a continuat cariera şi în 1920 a obţinut şi 
recunoaşterea universitară primind Catedra de 
Neuropatologie a Facultății de Medicină. Era înconjurat de 
un cerc din ce în ce mai numeros de elevi şi colaboratori, 
veniţi în special din lumea anglo-saxonă, şi conducea trei 
reviste de psihanaliză, două în germană şi una în engleză 
(Journal of Psychoanalysis), fondată în 1913. După 
Anschluss, s-a refugiat la Londra, unde avea să moară în 
1939. De altfel, Anschluss-ul a provocat Facultăţii din 
Viena pierderea a numeroşi profesori şi declinul 
iremediabil al şcolii vieneze de medicină. 

Evoluţia politică 

Viaţa politică austriacă se poate împărţi în trei faze: 
din 1920 până în 1927 - o perioadă de coexistenţă între 
guvern şi opoziţia socialistă; din 1927 până în 1934 - 


confruntarea brutală care se va încheia cu scoaterea 
Partidului Social-Democrat în afara legii, respectiv 1934 

până în 1938 - perioada de dictatură a social- 
creştinilor, încheiată prin Anschluss. 

După alegerile din 1920,  social-creştinii au 
încredinţat puterea unor înalţi funcţionari oneşti şi 
competenţi (cabinetele Mayr şi Schober). În 1924, 
Monseniorul Ignatius Seipel a considerat necesar să aşeze 
Republica pe baze solide prin constituirea unui cabinet 
omogen format din social-creştini, impunând în acelaşi 
timp grele sacrificii compatrioţilor. 

Monseniorul Ignatius Seipel credea în necesitatea 
unei Austrii independente. Profesor de teologie morală la 
Facultatea de Teologie, el şi-a anunţat intrarea pe scena 
politică printr-o activitate de reflecţie teoretică (cartea 
Statul şi națiunea, Nation und Staat, 1916). A participat în 
cabinetul Redlich ca ministru al Asigurărilor Sociale; ales 
deputat în Adunarea Constituantă în 1919, el a devenit 
şeful de necontestat al partidului până la moartea sa în 
1931. Dotat cu o puternică personalitate, Seipel s-a 
inspirat din ideologia Vogelsang“! în vreme ce formaţia sa 
de preot l-a făcut să ţină mereu cont de interesele Bisericii 
Catolice - este motivul pentru care a abandonat cauza 
Habsburgilor şi a început lupta contra social-democraţilor, 
consideraţi prea anticlericali. Probabil tocmai tensiunile 
dintre el şi funcţionarii de carieră ai partidului l-au condus 
la conceperea unui Stat autoritar şi l-au convins să 
menţină o Austrie catolică, independentă de Reichul social- 
democrat dominat de tradiţia protestantă. 

Nemulțumirea latentă s-a tradus printr-un recul al 
social-creştinilor la alegerile din 1924 şi Monseniorul 

Seipel a cedat puterea unei coaliţii de social-creştini 


41 După numele baronului Karl von Vogelsang, reformator al mișcării 
conservatoare din anii 70 ai secolului al XIX-lea, adeptul reformei 
social-creștine. 


şi naţionali. El a revenit pe scena politică în 1927, pentru a 
înfrunta insurecția social-democrată. 

La originea tulburărilor vieneze a fost o încăierare 
între milițiile rivale ale Ligii Republicane şi Frontului 
Patriotic în Burgenland, la 23 ianuarie 1927, incidentul 
provocând doi morţi printre socialişti. După achitarea 
membrilor Frontului Patriotic aduşi în faţa justiţiei, social- 
democraţii au organizat la 15 iulie o manifestaţie de 
protest care a degenerat într-o revoltă. Manifestanţii au 
luat cu asalt şi au dat foc Palatului de Justiţie, au incendiat 
clădiri de pe Ring - principalul bulevard al oraşului, iar 
poliţia, la ordinele prefectului de poliţie Schober şi ale 
cancelarului Seipel, a tras asupra mulţimii pentru a 
restabili ordinea. Evenimentul a marcat ruptura definitivă 
între guvern şi social-democraţi. Cu toate acestea, cei din 
urmă au ezitat să provoace un război civil (au refuzat 
înarmarea Ligii Republicane) şi s-au mulţumit doar cu 
declanşarea unei greve generale de 24 de ore. Existenţa 
Frontului Patriotic era de acum justificată în ochii 
cetăţenilor doritori de pace, iar Monseniorul Seipel apărea 
deja ca apărătorul ordinii de drept. 

Monseniorul nu a demisionat decât în 1929, când 
situaţia părea deja consolidată, dar succesorii săi, Schober 
şi apoi Vaugouin, nu au putut face faţă crizei economice 
mondiale. În 1932 puterea a fost preluată de Dollfuss, în 
plină criză economică, după decesul lui Ignatius Seipel şi 
eşecul lui Starhemberg, Schober şi Vaugouin, într-un 
moment în care dreapta austriacă era în căutarea unui 
„braţ de fier”. Engelbert Dolfuss nu a ezitat deloc să se 
sprijine pe Heimwehr (milițiile Frontului Patriotic) care 
cerea dizolvarea Partidului Social-Democrat. Din 1933, ela 
închis lucrările Parlamentului pentru o durată 
nedeterminată, conform viziunii sale asupra unui stat 
corporatist, inspirată de ideile social-creştine şi ale 
fascismului italian. 


Insurecția din 12 februarie 1934 a fost provocată de 
o percheziţie a Poliţiei la sediul Partidului Social-Democrat 
din Linz. În semn de protest, direcţia naţională a partidului 
a chemat la grevă generală şi a înarmat Liga Apărării 
Republicane (Schutzbund). Războiul civil, temut atâţia ani, 
rapid înăbuşit în 1927. a izbucnit în februarie 1934 la 
Viena şi în alte câteva oraşe industriale, mobilizând mai 
degrabă militanţii de profesie decât masele muncitoreşti. 
Membrii Ligii Republicane au rezistat mai multe zile 
forţelor poliţieneşti, în special în sediul din Kart Marx Hof, 
conceput acum nu numai ca o cetate ideală a muncitorilor, 
dar mai ales ca un bastion al proletariatului luptător. 
Trupele Schutzbundului au capitulat după o rezistenţă 
eroică, mulţi combatanți au fost condamnaţi la moarte, în 
speranţa că aceste execuţii vor servi de exemplu, ca în 
toamna lui 1848. Cadrele partidului care nu au reuşit să 
fugă în străinătate (Otto Bauer s-a refugiat la Bino şi apoi 
la Paris) au fost aruncate în închisoare. După ce-şi 
asumase responsabilitatea unui război civil, Dollfuss a 
făcut să intre în clandestinitate un partid tradiţional, cu 
adevărat democratic. 

Ziua de 12 februarie a marcat practic o cotitură 
decisivă în istoria primei Republici austriece: ţara se găsea 
acum ruptă în două, într-o perioadă de gravă criză 
economică, în faţa unei Germanii amenințătoare care 
dispunea de propriii săi partizani în interior - naţionaliştii 
germani - şi de o coloană a cincea în naziştii austrieci, 
puţin numeroşi, dar agresivi. Dolfuss a profitat de acest 
succes pentru a impune, la 1 mai 1934, o Constituţie cu 
caracter corporatist prin care se suprimau alegerile şi se 
asigura monopolul puterii Frontului Patriotic şi a social- 
creştinilor. 

Cancelarul a avut de înfruntat, din primul moment, 
extrema dreaptă, susţinută de Germania nazistă. Până în 
1930, guvernul de la Berlin nu se interesase deloc de 


Austria şi renunţase cu uşurinţă, în 1931, la un proiect de 
uniune vamală austro-germană care se izbise de opoziţia 
internaţională, dar venirea lui Hitler la putere, în martie 
1933, a modificat radical situaţia. Este motivul pentru care 
Dolfuss, foarte ostil Germaniei şi regimului nazist, a 
interzis orice organizație  naţional-socialistă, căci 
propaganda lor antisemită, anticlericală şi anticapitalistă 
risca să fie îmbrăţişată de populaţia austriacă, profund 
atinsă de criza economică. Guvernul de la Viena beneficia 
însă de susținerea lui Mussolini, pe atunci încă aliat al 
Antantei şi puţin doritor să vadă trupele germane defilând 
la Brenner. În aceste condiţii, Hitler a recurs la o lovitură 
de stat pentru a prelua controlul asupra Austriei. La 25 
iulie 1934, un comando condus de von Rintelen a pus 
stăpânire pe clădirea Consiliului de Miniştri, l-a asasinat 
pe Dolfuss, dar preşedintele Miklas a refuzat să cedeze, 
bazându-se pe sprijinul italian, ceea ce a făcut ca puciul să 
eşueze lamentabil. 

Dolfuss a fost înlocuit de Schuschnigg care a 
guvernat în acelaşi stil, excluzând de la putere atât pe 
socialişti, cât şi pe nazişti, în vreme ce criza economică şi 
şomajul (350.000 de şomeri în 1936) minau în continuare 
autoritatea guvernului. În 1936, Schuschnigg a încercat, 
fără entuziasm de altfel, o politică de apropiere faţă de 
Germania pentru a obţine garanţii pentru independenţa 
statului, cu preţul amnistierii generale a  naziştiilor 
austrieci care nu au întârziat să comită noi atentate. În 
1937, el a făcut apel la arhiducele Otto de Habsburg, dar a 
fost nevoit să renunţe la ideea restaurării monarhiei în faţa 
opoziţiei formale a lui Hitler, a Italiei şi a Micii înţelegeri. 
În 1938 a încercat o reconciliere in extremis cu social- 
democraţii şi cu organizaţiile muncitoreşti. 

Anschluss-ul (martie 1938) 

Cuvântul german care înseamnă alipire, anexare, 
evocă atât criza diplomatică din primăvara lui 1938 - 


prima victorie germană după 1918 -, cât şi sfârşitul Primei 
Republici austriece. Ideea anexării avea baze ideologice şi 
justificări economice. În lunga istorie a raporturilor 
germano-austriece, catastrofa de la 1918 readusese în 
actualitate teoria Germaniei Mari, într-un context în care 
mulţi austrieci vedeau în aceasta singura lor şansă de 
supravieţuire prin integrarea într-un mare spaţiu economic 
comun. Nici măcar pentru Dolfuss nu exista o națiune 
austriacă, ci germanii din Austria, trăind într-un stat 
independent după formula două state, o singură naţiune. 

După eşecul puciului din 1934, Hitler, din 
considerente de strategie diplomatică, a declarat în 1935 
că nu ar avea intenţia să anexeze Austria. In toamna lui 
1937, după remilitarizarea regiunii renane (1936) şi 
apropierea de Italia fascistă, el a înţeles că avea drum liber 
şi că Austria era de fapt abandonată de către Antantă, cu 
condiţia să acţioneze abil şi fără violenţă. Totuşi, scenariul 
luării puterii nu s-a desfăşurat atât de bine pe cât era 
prevăzut. Preşedintele Miklas a refuzat să acorde 
investitura unui cabinet condus de Seyss-lnquart, un 
avocat catolic vienez, guvernul acestuia constituindu-se 
ilegal, ceea ce a permis acreditarea tezei permanenţei 
statului austriac. 

Operaţiunea Otto (Invadarea Austriei) fusese 
prevăzută de Hitler pentru primăvara lui 1936. In luna 
februarie, el l-a convocat pe cancelarul Schuschnigg la 
Berchtesgaden şi l-a somat, sub ameninţarea invaziei 
militare, să elibereze toţi naziştii întemnițați şi să-l 
numească pe  Seyss-lnquart ministru de Interne. 
Schuschnigg a încercat, în repli-., a, organizarea unui 
plebiscit în duminica de 13 martie, ceea ce a precipitat 
intervenţia germană, naziştii austrieci minoritari realizând 
repede că nu ar fi putut câştiga niciodată prin alegeri 
libere. La 11 martie, punerea pe picior de război a armatei 
germane (Wehrmacht) a fost suficientă pentru anularea 


alegerilor, dar Hitler a cerut de data aceasta îndepărtarea 
lui Schuschnigg şi înlocuirea sa cu Seyss-lnquart în postul 
de cancelar. Dacă Schuschnigg a demisionat în urma 
acestor presiuni, preşedintele Miklas, mai tenace, a refuzat 
numirea lui Seyss-lnquart care a luat puterea la 11 martie 
1938 la orele 20, în lipsa oricărei baze legale. La 12 
martie, trupele naziste intrau în Austria fără să întâlnească 
niciun fel de rezistenţă armată, iar la 13 martie Hitler îşi 
făcea o intrare triumfală în Viena, unde 200.000 de 
persoane îl primeau ca pe un eliberator. In aceeaşi zi s-a 
proclamat anexarea formală a Austriei, spre disperarea lui 
Seyss-lngquart care asista astfel la formarea unui stat 
autonom în cadrul Marii Germanii, ceea ce îl punea sub 
ordinele guvernului de la Berlin. Anexarea a fost 
sancţionată de plebiscitul din 20 aprilie 1938, organizat 
după metode totalitare. 

Pe moment, anexarea Austriei nu a iscat niciun fel de 
proteste în străinătate, toată lumea fiind convinsă că e 
vorba de o afacere internă între germani, când, de fapt, 
era primul simptom de manifestare a imperialismului 
nazist. Londra şi Parisul îşi imaginau că astfel îşi asigurau 
recunoştinţa lui Hitler. 

Primele victime ale anexării au fost evreii vienezi 
care reprezentau încă 10% din populaţia capitalei (180.000 
de persoane): 10.000 au fost închişi, iar alţi 60.000 au 
reuşit să emigreze înainte de septembrie 1939, 
răscumpărându-şi libertatea de la nazişti. Cel mai celebru 
exemplu a fost Freud însuşi care va muri în exil la Londra. 
Deşi ruinaţi, emigrant» au reuşit cel puţin să scape de 
exterminarea care-i aştepta pe coreligionarii lor. Noaptea 
de cristal (9 noiembrie 1938) a provocat nimicirea 
patrimoniului cultural evreiesc din capitală, între care 42 
de sinagogi. 

Dar decepţia a luat curând locul entuziasmului din 
primele zile ale ocupaţiei naziste. Numele ţârii a fost 


desfiinţat, provinciile au devenit districte (Gaue) 
administrate de către Gauleiter (guvernatori) prusieni. 
Naziştii austrieci au fost îndepărtați sistematic din orice 
funcție de răspundere şi transferați în Reich. Seyss-lnquart 
a fost numit ministru, fiind înlocuit la Viena de Bürckel. 
Ţara, deposedată de rezervele sale de aur (580 milioane de 
şilingi) şi devize, a fost integrată în economia de război 
nazistă. Germanii au preluat conducerea întreprinderilor 
industriale, dezvoltând siderurgia (Linz) şi construcțiile 
mecanice (Wiener Neustadt) şi, în general, au exploatat 
fără nicio reţinere toate resursele naturale ale Austriei. 
Dispariția şomajului s-a datorat, de fapt, mobilizării 
tinerilor în Arbeitsdienst (tabere de muncă) şi, apoi, în 
Wehrmacht, precum şi trimiterii muncitorilor calificaţi în 
Germania. 

Austria în timpul războiului în pofida adeziunii 
masive la Partidul Nazist (530.000 de membri în 1944), 
nemulţumirea nu a încetat să crească, în paralel cu 
organizarea treptată a mişcării de rezistenţă, animată de 
comunişti, monarhişti sau catolici. Unele reţele încercau 
demoralizarea soldaţilor, iar în Carinthia şi Tirol aveau să 
se constituie, către finele războiului, formaţii de partizani. 
10.000 de emigranţi au participat ca soldaţi în forţele 
aliate, în vreme ce liderii politici, incapabili să se 
înţeleagă, nu au reuşit constituirea unui guvern în exil, 
pledând cauza naţională unii la Londra (socialiştii), alţii la 
Washington (monarhiştii). 6.000 de comunişti au fost 
denunţaţi şi urmăriţi penal la Viena, dar, în pofida unei 
severe represiuni, starea de nemulţumire nu a încetat să 
se  adâncească, dând naştere conştiinţei naţionale 
austriece. Imensa majoritate a populaţiei era, astfel, 
convinsă de diferenţa ce o separa de germanii din Reich, 
convinsă că nu a avut nimic de câştigat în urma anexării şi 
că războiul mondial nu era deloc propriul său război (după 
cum arată rapoartele lui Kaltenbrunner, în 1945). Ultimele 


luni de război au pricinuit mari suferinţe populaţiei 
austriece: în 1945, raţia alimentară cotidiană coborâse sub 
2000 de calorii. Retragerea Wehrmachtului a fost însoţită 
de bombardamente aeriene dure, de lupte crâncene şi de 
distrugeri masive. Viena, bombardată cu începere din 
1943, era pe jumătate în ruină în 15 aprilie 1945, când a 
fost eliberată de Armata Roşie. De aici înainte, ocupaţia 
nazistă a fost înlocuită de cea sovietică şi au fost necesari 
încă zece ani până la recâştigarea independenţei complete. 

Războiul a făcut în total 600.000 de victime: 380.000 
de oameni ucişi în cadrul armatei germane, 2 700 de 
partizani executaţi şi alţi 9 270 de austrieci asasinați în 
închisorile Gestapoului, 6 420 de austrieci morţi în 
închisorile din Europa ocupată, 16 493 de antifascişti 
asasinați în lagăre, 12 622 de vienezi ucişi în timpul 
bombardamentelor şi 130.000 de evrei exterminați în 
lagărele de concentrare. Dar, ca şi în alte ţări ocupate, 
sfârşitul conflagrației a determinat naşterea unor speranţe 
imense în rândul populaţiei, precum şi a deciziei de a nu 
mai repeta erorile săvârşite în timpul defunctei Republici. 

Capitolul VIII 

A DOUA REPUBLICA (1945 - 1994) 

Chiar dacă Declaraţia de la Moscova din 1 noiembrie 
1943 recunoscuse continuitatea statului austriac, a trebuit 
să vină ziua intrării Armatei Roşii în Viena (aprilie 1945), 
pentru ca o mână de disidenţi proveniţi din rândurile 
partidelor democratice să constituie, la 27 aprilie 1945, un 
guvern provizoriu. Sub conducerea lui Karl Renner, ca şi în 
1918, a publicat o Declaraţie pentru Independenţa 
Austriei. Articolul I restabilea Constituţia Democratică din 
1929, adică cea din 1920, cu modificările de rigoare. 
Cabinetul Renner, recunoscut de aliaţi la 23 septembrie 
1945, a fost autorizat să negocieze cu Comisia Interaliată 
care se mulțumea să controleze administraţia austriacă 
autonomă. Deşi teritoriul său era ocupat militar, soarta 


Austriei era totuşi considerabil diferită de aceea a 
Germaniei învinse. 

Situaţia în 1945 

Cu tot acest tratament favorizant, Austria nu a putut 
nici ea scăpa de haosul postbelic, comparabil cu cel din 
Germania vecină. Cum circuitele economice stabilite încă 
din 1938 erau acum demantelate, ea nu mai primea 
cărbunele atât de necesar din bazinul Ruhr, ocupat de 
către aliaţi, randamentul agricol era foarte slab, iar rațiile 
alimentare sever raţionalizate, ceea ce a permis înflorirea 
pieţei negre la Viena, însoţită de o gravă inflaţie (indicii 
preţurilor: 100 în 1938, 8 190 în 1946). Țara era împărţită 
în patru regiuni de ocupaţie, sovieticii controlând 
Burgenlandul, Austria Inferioară şi Viena, unde 
acceptaseră totuşi o ocupare  cvadripartită (statut 
comparabil cu acela al Berlinului). Ei au procedat la 
demontarea sistematică a uzinelor considerate bunuri 
germane şi la exploatarea bazinului petrolier în contul 
reparațiilor de război. Aproape 500.000 de oameni au fost 
reţinuţi ca prizonieri de război, în vreme ce, pe de altă 
parte, Austria primea sute de mii de refugiaţi, plecaţi de 
bunăvoie sau expulzați din fostele state succesoare (spre 
exemplu 200.000 de sudeţi veniţi din Boemia). 

Pe plan politic, situaţia a fost normalizată în mai 
puţin de un an. Alegerile geprale, care au relevat o mare 
stabilitate a corpului electoral, au redat puterea celor două 
mari partide democratice (în pofida ocupaţiei sovietice, nu 
au fost aleşi decât patru deputaţi comunişti). Deşi 
populiştii au obţinut acum, pentru prima dată, majoritatea 
absolută (85 de mandate din totalul de 165 de locuri din 
Nationalrat), ei au avut înţelepciunea să menţină un 
guvern de coaliţie şi să guverneze împreună cu socialiştii 
(76 de mandate). La 20 decembrie 1945, Karl Renner a 
fost ales preşedinte al celei de-a doua Republici, iar un 
populist, inginerul Leopold Figl, a devenit cancelar, 


vicecancelar fiind socialistul Adolf Schärf. Guvernul de 
coaliţie avea ca sarcini prioritare reconstrucţia economiei, 
lichidarea trecutului şi eliberarea teritoriului - lucru 
realizat prin Tratatul de Stat din 1955. 

Situaţia Internaţională în 1945, Austria nu era mai 
stăpână pe destinul său decât în 1918 sau 1936. Dacă 
Aliaţii îi erau mai degrabă favorabili, Uniunea Sovietică 
avea de acum înainte interese clare în Europa Centrală, iar 
Austria Inferioară - care le facilita comunicarea cu 
Cehoslovacia şi Ungaria - devenea acum un punct 
important în strategia sovietică. Deşi Austria fusese, în 
principiu, scutită de plata reparațiilor. Conferinţa de la 
Potsdam a făcut totuşi o excepţie în ce priveşte bunurile 
deținute, aduse sau achiziționate de germani după 
Anschluss, adică circa 300 de întreprinderi industriale, 140 
de domenii funciare, DDSG-ul“? şi instalaţiile petroliere din 
Zisterdorf. In plus, sovieticii au susţinut cererile de 
reparaţii şi revendicările teritoriale ale lui Tito în 
Carinthia, unde populaţia cuprindea şi circa 190.000 de 
sloveni. 

Se părea că, odată cu începerea Războiului Rece, 
tratatul de pace cu Austria devenea un vis practic 
irealizabil (Comisia Cvadripartită a ţinut nu mai puţin de 
260 de şedinţe între 1949 şi 1953), dar ruptura sovieto- 
iugoslavă, moartea lui Stalin şi bunele oficii ale lui Nehru, 
preşedintele Indiei, au deblocat pas cu pas situaţia. Din 
1953, cele patru puteri au renunţat la perceperea taxelor 
de ocupaţie ce grevau considerabil bugetul austriac. 
Negocierile au fost reluate la Conferinţa de la Berlin 
(1954), dar s-au blocat la articolul 33 care lega evacuarea 
Austriei de cea a Germaniei. Or, noua putere de la 
Moscova ar fi dorit să facă un gest de bunăvoință care să 
contribuie la detensionarea relaţiilor internaţionale prin 

acordarea statutului de neutralitate Austriei. La 8 
februarie 1955; declaraţia lui Molotov a deblocat, în fine, 
negocierile, cerând renunţarea la Anschluss şi impunerea 
statutului de neutralitate perpetuă, două condiții 
acceptabile pentru toţi partenerii. Vizita cancelarului Raab 
la Moscova, în luna aprilie, a permis punerea la punct a 
Tratatului de Pace, semnat la 15 mai 1955 la Palatul 
Belvedere, Franţa fiind reprezentată de preşedintele Pinay. 
A urmat rapida evacuare a trupelor de ocupaţie, iar 
redeschiderea solemnă a Operei din Viena, grav avariată 
de bombardamentele din 1945, a marcat revenirea la 
normalitate a Austriei, încheind definitiv capitolul deschis 
în 1914. De acum înainte, Austria va fi o ţară liberă, 
democratică, independentă şi, în curând, prosperă, în 
vreme ce clasa politică îşi propunea să demonstreze că 
formula statală austriacă era într-adevăr viabilă. 

Neutralitatea, prevedere constituțională din 5 
noiembrie 1955, a fost recunoscută de comunitatea 
internaţională (inclusiv Republica Federală Germană). In 
virtutea acestui principiu, care implica şi o neutralitate 
armată, Austria a înfiinţat o armată federală (Bundesheei), 
bazată pe efectuarea unui serviciu militar de scurtă durată 
(nouă, apoi şase luni de serviciu activ). Deşi trupele de 
munte ocupau un loc special, armata, dotată cu batalioane 
blindate şi o aviaţie de luptă, putea mobiliza în caz de 
conflict 150.000 de oameni. Creditele militare deţin şi ele 
un loc destul de mic în cadrul bugetului (1, 3% din 
produsul naţional brut). 

În schimb, Austria, admisă în ONU din decembrie 
1955, şi-a găsit o nouă vocaţie ca sediu al diferitelor 
organizaţii internaţionale. Viena, din dorinţa de a face 
astfel concurenţă Genevei, a acordat găzduire Agenţiei 
Atomice Internaţionale şi OPEC®. Capitala austriacă a fost 
locul a numeroase vizite oficiale ale şefilor de stat (mai 

puţin în timpul mandatului lui Kurt Waldheim) şi al unor 
conferinţe internaţionale (întâlnirea Kennedy-Hruşciov, din 
1961). Treptat, concepţia de Elveţie danubiană, definită de 

Karl Renner în Wiener Zeitung, în 1947, s-a afirmat 
în vremea diverselor crize pe care le-au cunoscut ţările 
socialiste din regiune (Ungaria în 1956, Cehoslovacia în 
1968). În 1978, un diplomat austriac, Kurt Waldheim, a 
fost ales secretar al ONU, cu acordul chiar al URSS, care 
n-a făcut deloc caz de trecutul îndoielnic al candidatului! 

Viaţa politică după 1945 

Oamenii politici au învăţat din experienţa nefericită a 
Primei Republici: ligile paramilitare aparţineau acum 
trecutului, populiştii (noul nume al social-creştinilor, 
Volkspartei) au trecut la o colaborare lipsită de prejudecăţi 
cu socialiştii (noul nume al social-democraţilor), iar 
naţionaliştii, foarte compromişi de legăturile cu nazismul, 
au încetat să mai reprezinte o forţă politică importantă. 

Foitele politice 

Socialiştii, mai moderați ca altă dată, au renunţat la 
componenta  anticlericală şi la ideea dictaturii 
proletariatului (Carta partidului din 1958). Deşi a rămas în 
mod fundamental un partid muncitoresc, condus de 
militanţi sindicali, Partidul Socialist a atras un oarecare 
număr de intelectuali, de tineri burghezi oportunişti şi 
chiar de liberali care nu se simțeau integrați în gruparea 
populiştilor. Aceştia din urmă, fără a mai fi legaţi de 
ierarhia Bisericii Catolice (preoţii nu mai aveau dreptul de 
a fi aleşi deputaţi), au constituit marele partid conservator 
la care visase cândva Monseniorul Seipel: de tradiţie 
iosefiniană, membrii lui erau prin excelenţă burghezi sau 
ţărani, chiar dacă existau şi muncitori catolici. Populiştii se 
bazau pe organizaţiile profesionale (Liga Ţărănească, Liga 
întreprinzătorilor şi un sindicat muncitoresc minoritar). 
Cadrele partidului, de orientare conservatoare, îşi găseau 
simpatii în rândul electoratului din clasa mijlocie, ostil atât 


schimbărilor, cât şi extremiştilor. 

Între 1945 şi 1966, socialiştii şi populiştii au fost 
omniprezenţi în viaţa publică austriacă (sistemul 
Proporz!1), astfel încât se poate vorbi chiar de o dictatură 
bipartită, orice carieră fiind practic condiţionată de 
adeziunea la unul din cele două mari partide; cetăţeanul 
nu avea de ales decât între roșii şi negri. În ciuda rolului 
jucat în mişcarea de rezistenţă, comuniştii au ieşit repede 
din joc, fie şi numai din cauza prezenţei sovietice. Ultimul 
ministru comunist din cabinetul Figl fusese exclus încă din 
1947. Partidul, condus de intelectuali şi câţiva militanţi 
muncitori, nu a obţinut niciodată mai mult de 200.000 de 
voturi, majoritatea la Viena, iar Revoluţia Maghiară din 
1956 i-a marcat sfârşitul definitiv. 

Lichidarea trecutului nazist, ocultată de lupta contra 
comunismului, a fost, în mod paradoxal, mai puţin radicală. 
Nici interzicerea Partidului Nazist de către Guvernul 
Provizoriu, nici crearea tribunalelor populare nu au 
rezolvat în mod clar problema. Distincția dintre simplii 
Mitlăufer (însoțitori, colaboratori) şi veritabilii criminali a 
fost ştearsă, permiţând celor vinovaţi să scape rigorilor 
legii. Prin două Legi de Amnistiere (1948 şi 1953), foştii 
nazişti (580.000 persoane înregistrate ca membri) au fost 
reintegraţi în societate, cu excepţia Universităţii, unde 
profesorii cu un trecut nazist proeminent au fost înlocuiţi 
în 1945. 

Începând din 1949, grupurile de dreapta au 
reconstituit un partid independent care nega existenţa 
Austriei (au obţinut 12% din sufragii şi 16 locuri în 
Parlament). El a servit drept refugiu neonaziştilor, dar şi-a 
plafonat repede cota de audienţă în jurul cifrei de 300.000 
de voturi, localizate în regiunile tradiţional fidele 


44 E vorba despre un sistem de proportionalitate acceptată, 

naţionaliştilor (Stiria, Carinthia, Austria Superioară). Din 
1955, aceşti nostalgici şi-au schimbat numele în liberali, 
dar vox populi îi califica în continuare drept brun/%, prin 
opoziţie cu roşii şi negrii. Acest Partid Liberal, care nu 
avea nimic în comun cu omologul său german, îşi recruta 
aderenţii din sindicatul țărănesc (Landbund), dintre foştii 
nazişti, cărora li s-au adăugat elemente tinere care tolerau 
cu greu sistemul Proporz. Doctrina lor era de orientare 
antisemită, element prezent dintotdeauna în 
subconştientul austriac, şi agita slogane pangermanice (în 
special în zona Salzburg, Austria Superioară, Carinthia). 
Liberalii nu au avut totuşi o prea mare importanţă politică, 
atâta vreme cât celelalte partide le-au refuzat orice alianţă 
guvernamentală. 

Afacerea Waldheim s-a dovedit totuşi revelatoare 
pentru anumite aspecte ale opiniei politice austriece. În 
1986, Kurt Waldheim, beneficiind de un trecut ilustru ca 
funcţionar internaţional, a fost candidatul dreptei la 
preşedinţia Republicii. Aducerea la lumină a trecutului său 
de ofiţer al Wehrmachtului l-a prezentat în postura de 
criminal de război, dar, în pofida unor dezminţiri puţin 
convingătoare, el a fost totuşi ales preşedinte, ceea ce a 
dăunat bunei imagini a Austriei în exterior şi a determinat 
boicotarea lui de către restul lumii. Waldheim a avut 
înţelepciunea de a nu se mai prezenta din nou la alegeri la 
expirarea mandatului, în 1991. 

Socialiştii şi populiştii controlau, de asemenea, presa 
scrisă, radioul şi televiziunea. Primii conduceau Arbeiter 
Zeitung şi Neues Osterreich, cotidianul Reichspost a 
reapărut sub formă de săptămânal (Die Furche), iar Die 
Presse continua tradiţia liberală a secolului al XIX-lea. În 
fapt, toate aceste ziare au un caracter regional, fiind în 
acelaşi timp destul de mediocre (spre exemplu cotidianul 
conservator vienez Kurier). Nici chiar Die Presse nu putea 

intra în concurenţă cu marile cotidiene germane. 

Evoluţia politică 

Austria a rămas fidelă sistemului reprezentării 
proporţionale, care îi avantaja evident pe populişti, şi 
regimului parlamentar instaurat în 1920. 

Vreme de 20 de ani (1945 - 1966), politicieni şi 
cetăţeni au considerat că sistemul bipartit era cel mai bun 
mijloc de a evita erorile trecutului. La începutul activităţii 
fiecărui cabinet, se stabilea totdeauna un acord de 
cooperare prin care se repartizau funcţiile ministeriale şi 
se preciza linia politică generală de urmat. Cea mai mare 
parte a măsurilor, elaborate de un Comitet de Coordonare, 
erau adoptate de Parlament - devenit simplă cameră de 
înregistrare -, în vreme ce puterea reală era deţinută în 
toată această perioadă de comitetele directoare ale 
partidelor. Puterea executivă era împărţită cu grijă: şeful 
statului era socialist sau reprezentant al socialiştilor 
(Renner, 1945 - 1951; Thomas Korner, 1951 - 1957; Adolf 
Schărf, 1957 - 1965; Jonas, 1965 - 1974; Kirschlaeger, 
1974), cancelarul, populist, era însoţit de un vicecancelar 
socialist, iar fiecare ministru aparţinea unui alt partid din 
coaliţie. Acest sistem comporta şi inconveniente; tendinţa 
spre imobilism, lipsa de reprezentativitate a deputaţilor, 
cărora li se substituiau personaje de aparat, eliminarea sau 
marginalizarea personalităţilor puternice, absenţa unor 
adevărate dezbateri în Parlament şi îndeosebi 
supradimensionarea aparatului de stat (fiecare post 
guvernamental era practic dublat) şi, în fine, politizarea 
excesivă a vieţii publice. Sistemul, care obținuse totuşi 
rezultate pozitive, a fost criticat din ce în ce mai 
consecvent, tocmai din cauza formalismului pe care-l 
inducea în viaţa parlamentară, disputele fiind reglate 
practic numai în interiorul comitetelor directoare ale 
partidelor (precum afacerea Olah, în 1964). 

Proporzsystem devenise o adevărată povară pentru 


viaţa publică. În 1966, Partidul Populist, după ce obținuse 
majoritatea parlamentară (mai exact, majoritatea voturilor 
exprimate), şi-a asumat singur responsabilitatea guvernării 
şi, la capătul a două luni, în ciuda protestelor socialiştilor 
şi ale liderului lor, Pitterman, Dr. Klaus a constituit un 
cabinet omogen ce dispunea de o majoritate parlamentară 
relativă. El a păstrat, totuşi, toţi funcţionarii socialişti, iar 
începuturile au fost promițătoare: rolul Parlamentului a 
crescut, politica externă a devenit mai activă, s-au creat 
noi universităţi. După 1968 însă, creşterea preţurilor a dus 
la nemulțumiri care l-au costat o severă înfrângere în 
alegerile din 1970 (44, 5% din voturi, faţă de 48, 5%, 
obţinute de socialişti, aceştia din urmă au obţinut 81 de 
mandate faţă de 78 ale populiştilor). 

Bruno Kreisky i-a succedat lui Pitterman în fruntea 
Partidului Socialist: un militant convins, dar arţăgos, era 
înlocuit de un adevărat om de stat care a ştiut să 
reînnoade firul marii tradiţii austriece, pentru a reda ţârii 
locul său în concertul naţiunilor. Pentru început, el a 
acceptat să conducă un cabinet minoritar şi a trecut prin 
Parlament o reformă electorală, pentru a candida din nou 
în 1971. Alegerile legislative din octombrie 1971 au fost un 
succes pentru socialişti (50, 4% din voturi şi 93 de 
mandate din 183 posibile), inaugurând astfel marea 
perioadă Kreisky. După ce a avut o lungă guvernare 
conservatoare între 1920 şi 1938, după experienţa 
guvernelor de coaliţie, Austria se detaşase suficient de 
trecut pentru a juca corect şi responsabil jocul 
parlamentar. Din acest punct de vedere, experienţa 
populistă din perioada 1966 - 1970 s-a dovedit benefică. 
Incepând din 1970, populiştii şi-au jucat onest rolul de 
opoziţie democratică, demonstrând că, în acel moment, 
Austria era singurul stat succesor cu adevărat integrat în 
Occident.1% 

Din 1955, niciun fel de problemă nu a mai pus în 
pericol existenţa statului austriac, indiferent că era vorba 
de revenirea eventuală a arhiducelui Otto de Habsburg, de 
chestiunea Tirolului Meridional sau de minoritatea slovenă 
din Carinthia. După lungi dezbateri, datorate îndeosebi 
piedicilor puse de socialişti, arhiducele Otto a obţinut, în 
cele din urmă, în 1967, permisiunea de a reveni în ţară. În 
1960, Austria a adus în faţa instanţelor internaţionale 
chestiunea Tirolului, unde drepturile populatiei 
germanofone nu erau respectate, în ciuda promisiunilor 
făcute în 1945. de guvernul condus de către A. Gasperi. 
Revendicările minorităţii germane au fost însoţite de acte 
de terorism ce au deteriorat relaţiile dintre Viena şi Roma. 

Adevărata problemă a Austriei era integrarea în 
ansamblul european, date fiind constrângerile impuse de 
Tratatul de Stat, într-un context în care Austria era prinsă 
la mijloc între Piaţa Comună şi CAER. în 1960 s-a reuşit 
integrarea în Asociaţia Europeană a Liberului Schimb, al 
cărei scop era reducerea progresivă a tarifelor vamale, 
asociaţie condusă atunci de Marea Britanie, ţară care nu 
făcea parte din Comunitatea Europeană. Apoi, Austria a 
obţinut un statut de asociere la Comunitatea Europeană, 
analog celui de care beneficia Turcia, pentru că 
majoritatea schimburilor sale se realizau cu membrii 
acesteia, în special cu vecinul german. 

Miracolul economic austriac 

Creşterea economică de după 1945 contrastează 
flagrant cu marasmul dintre cele două războaie, exemplu 
fiind dispariţia, până de curând, a problemei şomajului, 
între 1950 şi 1960, singura ţară din OCDE” care a 
cunoscut o dezvoltare superioară celei a Austriei (indice de 
creştere mediu anual de 5, 9 %) a fost RFG. 


celorlalte state succesoare, toate comunizate forțat începând din anii 
1945. 

naţionalizările în această perioadă asistăm la o 
îmbinare între capitalismul privat şi cel de stat, devenită 
necesară pentru recuperarea bunurilor germane din 
timpul războiului (spre exemplu, Hermann Göring Werke 
din Linz) al căror control a fost preluat de statul austriac 
(Legile din 1946 şi 1947). Întreprinderile de stat utilizau 
20% dintre salariaţii din industrie, al căror efectiv s-a 
dublat în douăzeci de ani, ajungând de la 60.000 la 
120.000 de persoane între 1945 şi 1965. In acest sector, 
care reprezenta mai mult de 25% din producţia industrială, 
domina industria grea, dezvoltată începând din 1938 
(asigura 100% din producţia de oţel, 95% din cea 
energetică, 85% din cea de aluminiu). Statul controla 
totodată cele mai mari trei bănci (Banca Naţională, 
Creditanstalt şi Laenderbank) care efectuau 90% din 
tranzacţii şi reprezentau 80% din capitalul bancar total. 
Căile ferate (österreichische Bundesbahn), cu cei 90.000 
de salariait, erau la rândul lor proprietatea statului, 
deţinător totodată al unei consistente participări la 
capitalul companiei Austrian Airlines. 

Statul a practicat timp îndelungat controlul preţurilor 
ducând o luptă tenace pentru stabilizarea şilingului. În 

1947 s-a procedat la o reformă monetară pentru a 
combate inflaţia. Preţurile au crescut totuşi cu 35% pe an 
între 

1948 şi 1951. La această dată, guvernul a inaugurat 
o politică draconică de stabilizare (reducerea preţurilor, 
blocarea salariilor, creşterea taxelor de scont bancar, fixate 
la 6%), urmată în 1953 de o devalorizare a şilingului. Rata 
de schimb a monedei naţionale s-a menţinut stabilă până 
în 1971 (26 de şilingi pentru 1 USD). Șilingul a devenit 
astfel o monedă la fel de stabilă ca şi marca germană, rata 
anuală a inflaţiei nedepăşind niciodată 2%. Deficitul 
balanței comerţului exterior a fost compensat de balanţa 
prestărilor de servicii, datorită importanţei considerabile a 


veniturilor provenite din turism. Austria s-a afirmat, 
practic înaintea Elveţiei, ca prima ţară europeană a 
turismului, atât pentru sporturile de iarnă (35 % din 
numărul zilelor de hotel), cât şi pentru turismul de vară. 
Frumuseţea peisajelor, calitatea serviciilor în hoteluri, 
moteluri sau la particulari, foarte mulţumiţi să obţină 
venituri suplimentare, şi, în fine, efectul mişcării ecologice, 
au întărit curentul început deja din 1914 şi dezvoltat între 
cele două războaie. 

Deşi lipsa de capitaluri a făcut lungă vreme 
vulnerabilă economia austriacă, tendinţa s-a inversat 
datorită  autofinanţării, a ajutorului american şi a 
sistemului de economii, încurajat de scutirea de taxe. 
Astfel, Austria a beneficiat atât de investiţiile făcute de 
nazişti în timpul ocupaţiei, cât şi de Planul Marshall, dar, 
renunțând la politica de lJaissez-făire, a dat prioritate 
investiţiilor şi creşterii industriale care s-au tradus prin 
ocuparea aproape integrală a forţei de muncă, indici de 
dezvoltare pozitivi şi creşterea progresivă a venitului pe 
cap de locuitor. Asta a făcut ca economia austriacă să 
ajungă repede în criză de mână de lucru şi să facă apel la 
forţă de muncă emigrantă, în special în lucrările de 
construcţii (turci şi iugoslavi), şomajul rezidual atingând 
doar Carinthia, Stiria şi mai ales Burgenlandul, provincii în 
care se menținea marea proprietate şi care erau situate în 
vecinătatea imediată a Cortinei de fier, ceea ce nu încuraja 
investiţiile. 

Reuşita economică generală se explică prin indicele 
ridicat al investiţiilor, dezvoltarea industriei grele, pacea 
socială, favorizată de o politică de consens între patronat, 
sindicate şi guvern, şi prin exodul rural al micilor 
producători agricoli (proprietăţi mai mici de 5 ha 
consacrate policulturii). Prin urmare, asistăm la triplarea 
nivelului de trai între 1950 şi 1960, în timp ce salariile 
reale au crescut cu 40 - 50%. Cu toate acestea, nivelul de 


trai austriac nu l-a putut egala pe acela al vecinilor din 
RFG, ca urmare a distrugerilor provocate de război, a 
indemnizaţiilor considerabile plătite Uniunii Sovietice, 
începând din 1955, pentru răscumpărarea aşa-numitelor 
bunuri germane, a handicapului reprezentat de Prima 
Republică, ca şi a îmbătrânirii accentuate a populaţiei. 

Bilanţ 

Pentru mulţi străini, Festivalul de la Salzburg 
reprezintă cultura austriacă, asociată cu un oraş istoric şi 
cu peisajele din Alpii Austrieci. În 1945, B. Paumgartner a 
redat viaţă festivalului din oraşul lui Mozart, ocupat atunci 
de armata americană, iar Richard Strauss i-a consacrat 
talentul său de dirijor şi de regizor. În fiecare an, aici se 
reprezintă una din operele sale, ca şi Jedermannn a lui 
Hofmannsthal. Dacă insistăm asupra calităţii execuțiilor 
muzicale, trebuie, de asemenea, să recunoaştem că nivelul 
creaţiei originale a scăzut, îndeosebi datorită preferințelor 
conservatoare ale publicului care îşi îndreaptă atenţia mai 
degrabă către un Gottfried von Einem sau Carl Orff, decât 
către un Arnold Schoenberg, mort în Statele* Unite în 
1951. Publicul, foarte bun cunoscător, chiar dacă nu 
apreciază mai deloc inovatiile, idolatrizează, în schimb, un 
dirijor precum Herbert von Karajan. De o manieră mai 
generală, idealul mic-burghez este dominant chiar printre 
socialişti - e suficient să comparăm clădirile municipale 
ridicate după Al Doilea Război Mondial cu Karl Marx Hof. 
Clădirea Primăriei este girată de personaje publice fără pic 
de imaginaţie care, lucrând pentru confortul celor pe care 
îi administrează, nu se mai entuziasmează pentru marile 
cauze. Există, e drept, un consens pentru celebrarea 
trecutului, simbolizat de câteva instituţii importante; 
Opera, Manejul Şcolii Spaniole, balul Operei şi concertul 
de Anul Nou - televizat în direct în întreaga lume, pentru 
că Viena a încetat să mai fie o metropolă cosmopolită, ceea 
ce făcea grandoarea sa în Epoca Barocă, în Secolul 


Luminilor sau în Era Compromisului. Austria a devenit o 
rezervă folclorică pentru germanii din RFG, iar Viena 
seamănă din ce în ce mai mult cu provincia, cu excepţia 
poate a creaţiei literare. 

In toate domeniile, politica celei de-A Doua Republici 
contrastează cu aceea a Primei Republici. Nimeni nu mai 
pune în discuţie existenţa Austriei, nici cetăţenii, nici 
conducătorii, nici marile puteri. Socialiştii şi populiştii au 
învăţat să se tolereze şi să colaboreze, împingând 
înţelepciunea şi prudenţa până la a accepta, începând cu 
1966, alternanţa la guvernare. Stabilitatea politică a 
favorizat creşterea economică, iar aliaţii occidentali au dat 
Austriei posibilitatea de a profita de Cele treizeci de 
Glorioase. Chiar Uniunea Sovietică a făcut o excepţie în 
ceea ce o priveşte, Austria fiind singura ţară evacuată de 
Armata Roşie înainte de 1989.1% Căderea Zidului Berlinului 
i-a oferit posibilitatea de a se integra deplin în Uniunea 
Europeană, după ce îndelungată vreme dusese o politică 
de apropiere şi echilibru, compatibilă cu suspiciunile 
URSS, vecin redutabil atâta vreme cât Armata Roşie a 
staționat în Cehoslovacia şi Ungaria (între 1968 şi 1989). 
Dar neutralitatea armată a fost preţul plătit pentru 
independenţa faţă de care austriecii sunt ataşaţi încă din 
1938. Felix Kreissler a demonstrat că Al Doilea Război 
Mondial a constituit, practic, punctul de plecare pentru 
formarea adevăratei conştiinţe naţionale austriece, în 
special printre victimele ocupaţiei naziste, indiferent de 
originea lor (socialişti, comunişti, liberali, monarhişti şi 
militanţi catolici sau simple victime ale represiunii 
poliţieneşti). 

Concluzii 

Să încercăm să încheiem, adăugând un subtitlu 


48 Apreciere eronată. România, spre exemplu, nu mai avea trupe 
sovietice pe teritoriul său încă din 1958, lucru valabil și pentru 
Bulgaria sau Polonia. 


acestei expuneri: germani din Austria sau austrieci? 
Teritoriul austriac are, la urma urmelor, un triplu destin 
statal: din jurul anului o mie, către finele Evului Mediu, 
avem de-a face cu provincii ale Sfântului Imperiu care-şi 
croiesc încet-încet propriul lor destin. Patrimoniu al 
Habsburgilor, populate de colonişti germani, ele sunt 
puternic marcate de spiritul marilor mănăstiri şi al marilor 
familii aristocratice care, precum Casa de Starhemberg, şi- 
au constituit împreună cu vasalii lor propria provincie sau 
Land cu un caracter particular net definit, în jurul unui 
suveran teritorial - duce, margraf sau conte. Prin existenţa 
senioriei funciare, laică sau ecleziastică, societatea 
austriacă şi-a găsit cadrul original de dezvoltare, cadru 
care se va perpetua până la Revoluţia din 1848. In Epoca 
Modernă, provinciile s-au integrat într-o construcţie mai 
vastă - Monarhia Austriacă care, de la 1526 la 1918, le-a 
reunit într-un vast ansamblu multinațional, multicultural 
şi, în bofida preocupărilor Habsburgilor de a menţine 
caracterul catolic al statelor pe care le conduceau, 
multiconfesional. Dacă Austria a fost sedusă de predica 
luterană şi nobilimea a considerat util să-şi manifeste 
astfel autonomia faţă de dinastie, nu e mai puţin evident că 
politica voluntaristă a ramurii stiriene a familiei nu a 
întârziat să impună supuşilor austrieci Contrareforma, 
dând astfel culturii austriece un caracter original, profund 
influenţat de pietatea barocă şi de cultura italiană. 
Austriecii sunt, în mod cert, germani prin limbă, 
drept şi cultură politică, dar care se simt diferiţi de 
compatrioţii lor din Germania de Nord, profund marcați de 
efectele Reformei Luterane. Chiar cultura Luminilor a 
căpătat aici un caracter original prin promovarea 
catolicismului reformator, de inspiraţie italiană, sau a 
jansenismului. Este motivul pentru care Austria lui 
Metternich, insuportabilă pentru „prusieni” sau pentru 
liberalii din Europa Occidentală, a fost finalmente 


acceptată de societatea austriacă care-şi găsea exprimarea 
în muzică, dans, teatru şi artele plastice. In sfârşit, după 
destrămarea Monarhiei Austro-ungare, provinciile 
ereditare au căpătat forma unor entităţi cu o independenţă 
pe care nu şi-o doriseră şi pe care nu o avuseseră 
niciodată. A trebuit să vină anexiunea involuntară la 
Reichul hitlerist, la această casă de corecție 

(Otto Bauer), pentru ca austriecii să-şi revendice 
deplin independenţa şi să înceapă să se constituie într-o 
naţiune distinctă, după ce constituiseră deja un stat. 

Şansa Austriei a fost triplă: mai întâi aceea de a fi 
deţinut, foarte devreme, o metropolă plasată pe una din 
marile axe de circulaţie ale Europei, Viena, a cărei vocaţie 
comercială, afectată în vremea ocupării Ungariei de către 
otomani, a fost compensată de rolul său de fortăreață 
militară de frontieră şi de reşedinţă imperială. Când, după 
1683, a combinat funcţiile economice cu acelea date de 
statutul de capitală culturală a Monarhiei, ea a înflorit în 
două etape: cea a Luminilor şi cea a Compromisului şi nu e 
o întâmplare că pentru austriacul de rând şi republican, 
două figuri dintre Habsburgi deţin încă un rol important: 
Maria Thereza şi Franz Joseph. A doua şansă a Austriei a 
fost de a fi integrată într-un ansamblu mult mai vast şi de a 
nu mai fi rămas, pentru multă vreme, o simplă marcă de 
frontieră în calea maghiarilor, în Evul Mediu, a turcilor, în 
vremurile moderne, sau a sovieticilor, în zilele noastre, 
vocaţia Austriei fiind de a împlini rolul unei linii de 
legătură cu vecinii săi şi de a permite circulaţia bunurilor 
şi persoanelor. Viena nu a fost niciodată un oraş german, 
nici chiar prin limba care se vorbea aici, căci prezenţa la 
curte a creat o tradiţie cosmopolită. Chiar în ce priveşte 
limba vernaculară, dacă oamenii din popor şi mica 
burghezie se cantonau într-un dialect îmbibat de expresii 
străine (în special cin italiană şi franceză), utilizarea unei 
limbi străine - italiana altă dată, franceza nu cu mult timp 


în urmă, engleza astăzi - a constituit mereu un semn de 
ascensiune socio-culturală. lată de ce opoziţia între 
capitală şi provincie a rămas una dintre constantele vieţii 
politice şi culturale a Austriei. Şansa Vienei a fost tocmai 
de a fi at-aş - în afara aristocraților din întreaga Monarhie 
- funcţionari şi soldaţi din Germania, cu preţul unei 
eventuale convertirii la catolicism, dar şi artişti şi 
meşteşugari italieni, iar în secolul trecut, burghezi şi 
intelectuali evrei. Este motivul pentru care Anschluss-ul a 
fost o adevărată catastrofă pentru Austria. Prin 
exterminarea sau condamnarea la exil a elitelor evreieşti 
care rămăseseră aici după 1918, Reichul hitlerist, ostil din 
principiu faţă de această metropolă cosmopolită, a redus-o 
la rolul de simplă capitală provincială. Putem să ne 
întrebăm dacă. eforturile făcute după 1955 pentru a-i reda 
rolul internaţional se vor dovedi încununate de succes pe 
termen lung, atâta vreme cât burghezia vieneză are 
tendinţa de a face din oraşul său mai degrabă un muzeu al 
gloriei trecute, decât un loc de creaţie contemporană. 
Condiţiile obiective pentru o nouă înflorire au lipsit după 
1918; a treia şansă a Austriei în general şi a Vienei în 
particular fusese tocmai integrarea într-un imperiu căruia 
nu îi era suverană, ci doar parte integrantă. Provinciile 
ereditare nu au cucerit sau anexat Boemia sau Ungaria în 
1526, ele au fost doar asociate ca urmare a alegerii 
seniorului tor natural, Ferdinand I de Habsburg, ca rege al 
Ungariei şi Boemiei, în conformitate cu privilegiile 
naţiunilor nobiliare. Chiar după pierderea provinciilor 
italiene şi a influenţei asupra spaţiului german unificat, 
Austro-Ungaria din 1867 a rămas totuşi o mare putere 
europeană, singura capabilă să permită înflorirea micilor 
naţiuni pe care hazardul geografiei le situase între 
imperialismul rus şi cel german. Avantajele au fost 
reciproce şi, în pofida inevitabilelor dispute în familie, 
uniunea s-a dovedit profundă şi utilă, iată de ce dizolvarea 


acesteia, intervenită în octombrie 1918 şi independenţa 
impusă de învingători a fost atât de dur resimţită de opinia 
publică austriacă. Doar social-creştinii, înțelegând că o 
unire cu germanii din fostul Reich era cu totul imposibila, 
au fost atunci partizani convinşi ai independenţei. In mod 
paradoxal, Al Doilea Război Mondial a dus la naşterea 
conştiinţei naţionale austriece, atunci când austriecii au 
realizat diferenţa care-i separă de vecinii lor, chiar dacă, la 
fel ca elveţienii de limbă germană, vorbeau aceeaşi limbă - 
punct de plecare către o conştiinţă naţională, care nu a 
încetat să se afirme de atunci înainte, în vreme ce 
admiterea Austriei în Uniunea Europeană a permis 
economiei integrarea într-un ansamblu mai amplu, 
conform tradiției politice a ţării, cândva membră a 
Sfântului Imperiu, apoi a Imperiului Austriac. 

CUPRINS 

Cuvânt înainte 5 

Introducere 7 

Capitolul I - De la origini la ascensiunea 

Habsburgilor 11 

Primele locuiri 11 

Marca Orientală 14 

Formarea provinciilor ereditare 17 

Societatea Ordinelor 20 

Transformările economice 23 

Capitolul II - Reforma şi Contrareforma 

(1526 - 1683) 27 

Maşterea Monarhiei austriece 27 

Lupta antiotomană în secolul al XVI-lea 30 

Reforma în Austria 32 

Locul Austriei în Imperiu 33 

Contrareforma în Austria 35 

Opera lui Leopold I (1657 - 1705) 39 

Conflictul austro-turc 42 

Capitolul III - De la Baroc la Epoca Luminilor 


(1683 - 1792) 45 

Austria ca mare putere 45 

Domnia lui Carol al VI-lea (1711 - 1740) 47 
Apogeul culturii baroce 47 

Criza anului 1740 49 

Reformele lui Haugwitz 51 

Epoca Luminilor (1750 - 1790)... 53 

Iosif al II-lea, despot luminat (1780 - 1790) 56 
Sfârşitul Epocii Luminilor 58 

Capitolul IV - Revolute şi Contrarevoluţie 
(1792 - 1867) 59 

Austria şi Contrarevoluţia 59 

Epoca lui Metternich (1815 - 1848) 63 
Viaţa economică 64 

Revoluţia de la 1848 66 

Meoabsolutismul (1849 - 1860) 70 
Reformele constituţionale (1860 - 1867) 72 
1866 - anul destinului 74 

Capitolul V - Epoca Compromisului 

(1867 - 1914) 77 

Compromisul de la 1867 77 

Viaţa politică...79 

Dezvoltarea economică...85 

Evoluţia societăţii austriece 88 

Cultura austriacă 90 

Politica externă (1867 - 1914) 94 
Capitolul VI - Primul Război Mondial 
(1914 - 1918) 97 

Capacitatea militară a Austro-Ungariei 97 
Derularea operaţiunilor militare 99 
Economia de război 103 

Evoluţia politică 105 

Destrămarea Austro-Ungariei 

(octombrie 1918) 108 

Concluzie 113 


Capitolul VII - Prima Republică 
(1918 - 1938)! 5 

Guvernarea social-democrată (1918 - 1920) 115 
Forţele politice jt 

Politica economică 120 

Viaţa culturală 123 

Evoluţia politică 125 
Ansch/uss-ul (martie 1938) 130 
Austria în timpul războiului 132 
Capitolul VIII - A Doua Republică 
(1945 - 1994) 135 

Situaţia în 1945 135 

Situaţia internaţională 135 

Viaţa politică după 1945 139 
Miracolul economic austriac 145 
Bilanţ 147 

Concluzii 149 

Bibliografie orientativă 154 


